
I889.FORSTE DEL.Den lærde Magister Andreas Törner sad paa sit Kammer i
Bindingsværkshuset ved Lille Graabrødregaden i Lund en Aprildag i
Slutningen af Karl XI’s Regering og var i tungsindigt Lune. Studenterne
ved det nylig oprettede Universitet, mest Danskere, der skulde lære
svensk Sprog og svenske Sæder, havde, som sædvanlig, gjort Spektakler
og Optøjer, men stillet det saa viselig an, at de Skyldige ikke kunde
paagribes. Magisteren, der aldrig besteg Kat hedret uden af Baglommen
at fremtage en ladt Rytterpistol, som han med Ostentation lagde ved
Siden af Vandglasset, havde idag haft det Uheld straks ved
Forelæsningens Begyndelse at sætte sig paa Gulvet som Følge af at
Stolen var brækket itu og kun ganske svagt limet sammen igen. Nogen
Lystighed var ikke herved opstaaet, desværre: thi nu var der ingen, han
kunde lade undgælde, og at anstille Undersøgelser efterGærningsmanden
vilde være som at skyde Skud i Luften.

Magisterens Mismod havde ogsaa lige i Forvejen faaet ny Næring; thi nu,
da Semestret nærmede sig sin Slutning, havde han gjort Regning paa at
kunne tilbringe Sommeren i Vexiø, hvor han havde hjemme, men Rektor
havde nys meddelt ham kongelig Beslutning om, at han, i Betragtning af
den raadende Gæring i de erobrede Provinser, skulde forblive i Landet
og ved sin Nærværelse indvirke paa de haarde Sind, ved Samkvem og
Ordskifte skaffe Kundskab om Befolkningens Tankesæt og gøre Sit for
Uniformitetens Indførelse.

Det var ikke nogen magelig Gærning at beklæde et Docentembede i de
Tider, og for at indgive Studenterne Respekt havde Rektor for Skik at
vælge stærke og karlvoksne Mænd, som, naar det gjordes Behov, kunde
tage Tag med Auditorium, og Magister Andreas havde tiltraadt sin
akademiske Bane bevæbnet med en Tjørneknippel, med hvilken han i én og
en halv Time havde afslaaet Stormløb paa Kathedret med det Resultat, at
han og seks Studiosi maatte indlægges paa Hospitalet. Han var en haard
Mand, havde gjort Krigen med i sin Ungdom, havde deltaget i Slaget ved
Lund og bar adskillige Skrammer i Ansigtet. Hans Lærefag var Politikog
Økonomi, til hvilket sidste regnedes Dyre-og Plantelære, Husholdning og
Fysik. Nu da Sommeren nærmede sig og hans Hjemve elter Fødeegnens
Granskove begyndte at pine Sindet, og da der ingen Udsigt var til at
£aa denne Længsel tilfredsstillet, havde han hørt sig for om en Bolig
ned ad Kysten, hvor han kunde taa Lejlighed til at indsamle Planter og
Insekter og leve i Nærheden af en større Skov med sin Familje, der
bestod af Hustru og to Bom. Han havde dog paa Forhaand bestemt, at han
ikke vilde leje sig ind hos Bonder eller Fiskere i Betragtning at det
mod Sverig herskende Nag hos Smaafolk, men han havde torhørt sig hos
sine Købmænd, om muligt en Herskabsfamilie skulde have Lyst at afstaa
nogle Værelser med Kokken og Udenomsbekvemmeligheder, dg han havde just
gennem Kramboden faaet Besked om et godt Sted, hvis Ejer kunde ventes
ind til Byen en af de første Dage.

Det var egenlig ikke i disse Sommerovervejelser Magister Andreas var
fordybet, da han sad i sin Læderstol og røgte hollandsk Kana-ster og
det bankede paa Doren til hans Kammer. Ved hans aandsfraværende: kom
ind! aabnedes Døren, først paa Klem og lidt efter paa vid Gab af en
middelhøj sortsmudset Mandsperson , klædt som en velhavende Borger
ogtemmelig ung. Den indtrædende kastede hurtige Blik rundt i Værelset,
som om han ledte efter noget, undersøgte Skrivebordet og Boghylderne og
bøjede sig ydmygt og smiskende for Magisteren, som anmodede ham om at
tale. Men Manden syntes ikke tilbøjelig til at tale saa uforberedt, men
bugtede Kroppen frem og tilbage og vilde øjensynlig aflokke den anden
noget, som han kunde svare paa.

»Hvem er De?« spurgte Magisteren tilsidst paa samme Tid utaalmodig og
urolig.

»Jeg beder mange Gange undskylde, men jeg kommer i Anledning af en
Sommerlejlighed,« svarede den ukendte, halvt paa Dansk og halvt paa
Svensk.

»Naa, saadan,« sagde Magisteren paa gebrokkent Dansk for at gøre en
Tilnærmelse.

Hvad har De at byde paa?«

Den ukendte syntes at overveje sit Svar og føle sig for, som om det
gjaldt at træffe det ømme Sted.

»Jeg har et Slot!« kom det endelig ud af

ham.

Magisteren rynkede paa Næsen.

»Det vil sige, hvis man da ønsker det. Maatte jeg ellers spørge, hvad
Herren søger?«

»Jeg søger en god Lejlighed med Have . .;»Ja jeg er Gartner«, faldt den
ukendte ind.

Magisteren syntes ikke, at hans hvide Ansigtsfarve tydede paa, at han
var Havemand, men det fik passere.

Er De Ejeren?« tog han fat igen.

»Nej, det er jeg ikke; jeg er kun Bestyrer, men Baronessen sidder selv
nede i Vognen, hvis Magisteren vil ulejlige Dem ned«.

Da Magisteren kom ned, var den saakaldte Baronesse allerede i
Underhandling med Magisterens Kone, Baronessen siddende inde i en stor
Karet fra Dronning Kristinas Tid, forspændt med to løjerlige Heste, der
bar Seletøj med Friherrekroner paa. Og paa Bukken sad en Karl, iført et
pappegøjefarvet Liberi, uærbødigt grinende, naar han af og til kastede
et Blik tilbage paa Herskabet. Baronessen saa' meget usædvanlig ud,
yderst tarvelig, men iført Stadsklæder fra den sidste
Formynderregerings Tid.

Aldenstund ingen ordenlige Forhandlinger kunde føres, uden at man havde
beset Lejligheden, modtog Magisteren og hans Kone Indbydelsen til at
sidde op og køre med til Stedet, der var beliggende en Mil fra Staden
ved den store Kongevej mellem Landskrona og Helsingborg.

Medens Selskabet kone hen ad den sølede Vej, havde Magister Törner
Lejlighed til nærmereat tage sine tilkommende Værter i Øjesyn.
Baronessen havde et solbrændt rundt Katteansigt med Fiskeøjne og
daarlige Fonænder. Hun saa’ ud som en Grønthandlerske eller Gartnerkone
og havde ikke et Træk, der røbede Dannelse. Ganneren, eller Bestyreren,
skiftede Udtryk hver femte Minut. Hans blege Ansigt var for blegt for
en Nordbo, hans store brune Øjne med meget udspilede Pupiller kiggede
mest mod Jorden eller til Siderne. Hans Klæder passede daarligt, saa at
Klædestrøjen stak op over Kappens Krave, og om Halsen bar han et
Tørklæde af rødt Fløjl med Guldbroderi, der saa' ud som om det var
skaaret ud af en Messehagel eller en Pude. Hjorteskindshandskerne var
tydeligt nok for store og bleve trukne af og paa, som om de generede,
og da de engang blev liggende i Skødet, bemærkede Magisteren en stor
Diamantring paa en smudsig uplejet Haand. Stenen i Ringen var altfor
stor til at være ægte, skønt Indfatningen nok var rigtigt Guld. I den
bredskyggede Hat sad en Hanefjer, som ikke burde have været dér, og
Parykken saa’ ud, som om den var spundet af Hestehaar.

Efter en Stunds Tavshed mente Baronessen sig forpligtet til at gøre sig
behagelig, men ingen hørte, hvad hun sagde, for Vognrummelen,og
Magisteren saa' kun hendes grimme Smil over de sorte Tænder, hørte
hendes ligesom af Natte-vaagen hæse Stemme og følte hendes
Koldtvands-blikke fæstede paa sig. Han vilde gærne se ud gennem
Vinduet, men det sad for lavt for ham, og han var saa fastklemt i Sædet
lige overfor den fyrretyveaarige Dame, at han maattc se hende ind i
Ansigtet og med Minespil give tilkende, at han hørte paa, hvad hun
sladrede løs. Landskabet saa hærjet og øde ud paa begge Sider af Vejen;
Ruiner af Slotte passeredes og halvbrændte Vejrmøller viste hele
Hjulværket imod den klare Foraarsluft. De Samtaleemner, som laa tor,
var farlige for Enigheden, og man greb igen til Tavsheden som den
sikreste Udvej. Efter en Times Kørsel nærmede Vognen sig en stor
Bøgeskov, som strakte sig over den svage Højderyg mellem Landskrona og
Helsingborg, og efter endnu en kvart Times Forlob standsede Vognen
udenfor et højt Jærnled, der var ophængt paa to massive Stenpiller,
forsynede med Obelisker og Kugler.

Selskabet steg ud, og Baronessen ringede med en gammel Bordklokke.
Klangen besvaredes af et dumpt Hundeglam, der syntes at komme nede fra
Jorden, et mangedobbelt, forunderlig dæmpet Glam som fra en Jagt langt
borte i Skoven. Bestyreren vendte sigbort med en bekymret Mine, men
Kusken grinede aabenlyst, som om han havde gjort noget ondt. Baronessen
ringede en Gang til, og nu kom en lille pudsig Fyr paa fjorten Aar med
et liderligt Udseende; han lignede en Mo-rian, der gjorde sig Umage for
ikke at le.

Magisteren, som paany hørte den hemmelighedsfulde Hundetuden, tog sig
den Frihed at spørge, om der holdtes mange Hunde i Huset, hvorpaa
Baronessen, tro imod Husets Vane, svarede med et Spørgsmaal.

»Kan De ikke lide Hunde?«

»Jeg afskyer Hunde!« svarede Magisteren.

»Det passer udmærket, for vi har kun en Bindehund, som staar i Lænke,
og saa en lille en, som ligger paa Sengen hele Dagen,« svarede den
altid imødekommende Baronesse, medens Kusken grinede aldeles ustyrligt
og Moriandren-gen saa’ ud, som om han havde haft en Hjærtesorg.

Imidlertid var Ledet blevet aabnet, og igennem en sort Granallé
vandrede man op til Slottet. Det var et mørkt Tofløjshus, ganske jævnt,
som kunde se ud til at have tilhørt f. Eks. en Kronfoged. Men i
Hjørnerne havde man tilbygget fire Kvistkamre, der gjorde Tjeneste som
Taarne, og foran den brøstfældige Trappe var op-muret en Portbygning i
ukendt Stil. Alt saa falde-færdigt ud; Tagrenderne var utætte og Kalken
skallede af Murene. Nogle Vinduesbuer var grønmalede, andre hvide, som
om Farven ikke havde slaaet til, og i Kælderetagen havde man paa Maa og
Faa midt paa Facaden slaaet et Vindue ud og herigennem saa’ man en
Høvlebænk og Snedkerværktøj. Gennem Alléen havde man vandret i Smuds,
og Smuds laa der i Bunket foran Porten. Smudsige var Dørstolperne,
smudsige Vinduesruderne, smudsig Porthusen — saa at Magisteren gjorde
Mine til sin Hustru om, at de skulde vende om. Men det var for sent, og
man vilde ikke saare Folkene, og da endelig Porten kunde aabnes efter
en halv Times Søgen efter Nøglen, traadte man ind i en gruelig Forstue,
hvor en Stank af raaddent Kød eller vaade Hunde slog de Indtrædende
imøde. En snæver Trætrappe, der saa’ ud til ikke at have været vasket i
Aar og Dag, førte op til Lejligheden. Gelænderet hang løst ned, men var
ikke desmindre beklædt med rødt Fløjl, slaaet paa med Messingstifter;
dog Fløjlet naaede kun halvvejs op ad Trappen. Det sidste Stykke var
Gelænderet ban, smudsigbrunt, oversmurt med en eller anden hjemmelavet
Farve og bærende Spor af uvaskede Hænder.Da Selskabet var naaet op i
Entréen til Lejligheden ovenpaa, maatte det klatre over Farvepotter,
Øltræer, Murskeer og Jærnskram-mel — for at komme frem.

Magisteren blev vred og vilde gaa sin Vej, men nu fulgte en Strøm af
Undskyldninger om Reparation og lignende, og et Øjeblik efter var man
inde i en stor pragtfuld Sal, fuld af Sol, saa at Magisteren klarede
op, særlig da han saa’ en Dør, som førte ud til en Balkon, der dannede
Taget paa den store Port.

Salen var egetræpanelleret i Mands-Højde, Loftet var gibset i Arabesker
og med Malerier, og en gammel Glaskrones slebne Prismer brød
Solstraalerne i alle Regnbuens Farver paa den kolossale Ovnkappe, der
var prydet med et sønderbrudt Vaaben. Møbleringen svarede ikke til det
statelige Værelses Udstyr og bestod mest af musikalske Instrumenter i
mangelfuld Stand. Et haltende Klavér med faa Strænge, en Harpe
interfolieret med Hampesnore, en Luth, en Violin, en Basun fandtes
spredt hist og her omkring i Værelset. Paa et elendigt

Bord stod halvtømte Glas, der havde sat Ringe efter sig; ved Siden af
Glassene laa Brødskorper og Flæskesvær som Levninger efter et Maal-tid,
indtaget paa det smudsige Bordhjørne.

Gulvet var oversmurt med Kalk og Ler og plettet af Jordkager, der bar
Spor af Træsko. Men det, der i højeste Grad gjorde Opholdet i Værelset
ubehageligt, var en gennemtrængende Stank uden Lige; denne Blanding af
Skyllevand, urent Linned, gamle Klæder, raaddent Kød og vaade Hunde,
som Magisteren allerede havde mærket ude paa Trapperne. Halvkvalt af
den daarlige Luft aabnede han Balkondøren og lod Foraarsluften strømme
ind. Baronessen, som mærkede det ubehagelige Indtryk, Huset gjorde,
fjærnede sig nu for at hente et Glas Vin, og Bestyreren, som følte sig
befriet fra Vidner, begyndte at lade Munden løbe.

Dette Slot var bygget af Kong Kristian den fjerde, fortalte han, og
denne Sal havde Aller-højstsamme selv beboet, hvorfor den ogsaa kaldtes
Kongesalen. Baronessens Farfader havde været Hofmand hos Kong Kristian
og i For-lening faaet dette Slot med tilhørende Avls-gaarde, men havde
efter Landets Erobring maat-tet gaa fra Avlsgaardene. Baronessen ejede
nu kun denne Gaard, men oppebar store Rentepenge; hun levede
tilbagetrukket og omgikkes aldrig Naboerne, fordi hun ikke kunde lide
Danskerne af den Grund, at hendes Moder havde været Russerinde — eller
ogsaa af andre Grunde, som Bestyreren imidlertid ikke kundeforklare,
men Meningen var, at her i Huset fandtes intet Svenskerhad, tværtimod.
Bestyreren selv havde aldrig befundet sig saa vel som under det svenske
Herredømme, og Danskerne paa Egnen hadede ham og han afskyede dem, uden
at han nærmere vilde angive Aarsagen.

Efter at man havde beset de andre Værelser i Lejligheden, vendte man
tilbage til Kongesalen, hvor Baronessen allerede havde indfundet sig
med en Kande Vin og Glas. Medens Vinen skænkedes, gik Bestyreren
ubemærket hen til et stort Ur, som stod ved Væggen, og trak i en Snor,
hvorpaa Uret spillede en italiensk Menuet. Derpaa blev Vinen drukken,
men Magisteren vendte sig bort og spyttede sit ud paa Balkonen, alt
imens Bestyreren roste Vinen som ægte, idet han paastod, at han havde
indforskrevet den direkte fra Frankrig, hvilket var vanskeligt at
bestride, uagtet Magister Andreas syntes, at den smagte som raadne
Æbler.

Efter en kort Forhandling om Prisen paa Lejligheden, der var sat saa
lav, at der intet Ordskifte kunde opstaa derom, gik man en Trappe
højere op for at se paa Magisterens tilkommende Studerekammer.
Overraskelsen var stor, da man vandrede gennem et Loft, fyldt med Gods
af alle Slags, Kister, Møbler, Jærn, Træsager, Lerkar, Klæder, Pjalter,
ituslaaedeGlas, Dor- og Vinduesposter, Skifersten, Værktøj, alt af alle
Slags og alt mere eller mindre beskadiget.

Forbavselsen blev ikke mindre, da man traadte ind i Taarnværelserne.
Dér fandtes Garderober med Kostymer fra Gustaf I s Tid og fremefter,
Hatte, Parykker, Solskærme, Kister, Helgenskrin, Bøger og Papir. Da
Magisteren havde set tre Kamre og forlangte at se det fjerde, fik han
den Besked, at i det boede Bestyreren, og at man ikke vidste, hvor
Nøglen var henne. Efter at man derfor havde bestemt sig tor et af de
tre tilgængelige Værelser for det Tilfælde, at man blev enig, gik man
ned i Haven. Det var et stort Stykke Jord med mange Frugttræer og mange
Bærbuske; Bedene var indrammede med lave Buksbomhække, og
Espaliergange, Lysthuse og Græsplæner manglede ikke. Midt i Parken laa
en Karpedam, hvori der fandtes alle Slags Fisk, endogsaa Geder, hvilket
forekom Magisteren lidt utroligt, da der ogsaa fandtes Karper og Krebs.
Og i Dammen laa et Tempel, til hvilket der forte en Bro. Her stod et
halvt Marmor-Springvand, en Sokkel til en Statue, en ituslaaet
Delfterkrukke, et Stykke af en Solviser. Alt saa' forfaldent ud;
Træerne var sammenvoksede og kastede allerede Skygge, skønt de endnu
ikke var sprungne ud.Gangene var tilgroede, Espaliererne raadne, og
overalt var der Ukrudt og Vildnis. Men Bestyreren kunde svare paa alle
Indvendinger; bemærkede rigtigt, at en Have ikke saa’ ud af noget, for
den var gravet og gjort istand; at Vin-tersneen havde ødelagt det
meste, men at her nu til Foraaret skulde komme tre Gartnere, og da
skulde det blive noget andet. Magisteren tog imod Ræson, og da han fik
Drivhuset at se, hvor Meloner allerede krøb om mellem Blomsterplanter
af alle Slags og Kørselen stod tommehøj, blev han indtaget i Stedet.

Efter at have endt Besigtigelsen af Haven gik man op igen i
»Kongesalen«, hvor Kvindfolkene havde talt sammen om et og andet
vedrørende Køkkenet. Bestyreren skænkede mere Vin og nu hentede
Baronessen frem en lille Kiste, ud af hvilken hun løftede en Lirekasse,
og, faldende paa Knæ foran den, begyndte hun at spille op en Gavotte af
Dronning Kristinas berømte Ballet, under hvilket Bestyreren forsvandt.

Magisteren og hans Hustru sad og vekslede Blikke fulde af Forundring
over de sælsomme Mennesker og hviskede i Smug Bemærkninger om alt det
hemmelighedsfulde, de havde sét og hort. En Baronesse, som laa paa Knæ
i Smudset og spillede paa Lirekasse, klædt somen 1 aterske, uvasket,
uredt, glemmende den Forretning, som havde kaldt Gæsterne derud,
tømmende til Bunds Glas paa Glas som en Drukkenboldt — det var
idetmindste usædvanligt.

Under disse deres Overvejelser træder den lille Morian ind, bærende et
Bord med en snavset Dug, som han stiller fra sig midt paa Gulvet og
fylder med nogle mærkeligt udseende Genstande, hvorpaa Bestyreren viser
sig i Gøg-lerkostyme og med en Tryllestav i Haanden.

Magisteren tror nu, at han er kommet i et Daarehus, men afbrydes i sin
Mistanke af Bestyreren, som i nogle skvadronnerende Sætninger
forklarer, at han, foruden at varetage sine Forretninger paa Gaarden,
ogsaa er Tryllekunstner og soin saadan har besøgt Europas største Byer
og gjort umaadelig Lykke.

Baronessen bliver ufortrødent ved at spille, og til Akkompagnement af
hendes Musik synger Bestyreren en Vise om Greven af Luxemburg, der
mentes at staa i Forbund med Djævelen og Giftblandersker. Han havde nu
fuldstændig skiftet Udseende, og den ydmyge Gartner sang og fægtede som
en Vildmand med rullende Øjne og visende sine store hvide Tænder.

»Han ser ud som den onde selv,« hviskede Fru Torner til Magisteren og
vilde gaa, menMagisteren, som ellers ikke let lod sig skræmme,
fraraadede ethvert Brud, da man ikke kunde vide, i hvad Slags Hus man
var kommet, om det var hos Gale eller Banditter.

Derpaa skifter Bestyreren Maske og antager med grove Fagter den
elskværdige Gøglers Manerer. Han vil vædde hvad det skal være, at han
af sin Hat skal kunne trylle en Kande afbrændt Vin frem. Magisteren,
som kender baade den Kunst og mange endnu bedre, holder gode Miner,
giver den forundrede og vædder. Vinen kommer virkelig frem og
Bestyreren triumferer over sin indbildte Dygtighed, og Baronessen
klapper beundrende i Hænderne.

Imens er Solen gaaet ned og det lider mod Aften, Magisteren beder om at
faa Lov til at bryde op, for at komme hjem inden Nat, og Bestyreren
siger virkelig til om at spænde for. Men mens man venter paa, at Vognen
skal køre frem, præsterer Gøgleren det ene Kunststykke efter det andet,
dog af den aller simpleste Slags, saadanne, som Markedsgøglerne plejer
at byde paa. Der er gaaet en Time, og Vognen er endnu ikke kommet. Da
bliver Magisteren vred og siger, at han vil gaa, selv om han skal leje
sig Vogn paa den nærmeste Kro. Fruen har siddet og frosset og, sygelig
som hun er, begynder hun at fatte Mistanke om, at deer narrede i et
Baghold. Bestyreren giver den elskværdige Ridder, hjælper Fruen med
hendes Kaabe, skænker endnu et Glas, hvorved han uforvarende kommer til
at lægge Annen om Lixet paa Baronessen, som synes drukken. Skumringen
er faldet paa, og man skilles uden at have afgjort noget bestemt om
Lejligheden, dog har Magisteren lovet at give Svar inden otte Dage.

Paa Trappen høres endnu en Gang det underjordiske Hundeglam, og da
Magisteren standser og lytter, Farer han tilbage ved et Skrig ude tra
Gaarden, et Skrig som af et skræmt Barn, en døende Ræv eller en Kvinde
i Barnsnød.

Hvad var det?« spurgte han henvendt til Bestyreren.

»Hvilket?« spurgte denne, stadig tro mod Husets Vane ikke at svare.

»Hørte De ikke Skriget?«

»Nej.«

Magisteren greb om sin Tjørnekæp, fikserede Manden et Øjeblik for at
se, om han løj. Og saa gik han ned. Vognen var køn frem og den altid
grinende Kusk stod ved Siden af og gjorde sig L'mage for ikke at briste
i Laner, idet han lod, som om han tørrede Hestene af med sit Trøjeærme.
Og nu saa' Magisteren, atHestene var ikke andet end Skind og Ben; at
Skindet, som en Gang havde været hvidt, nu næsten var gult med store
sorte, brune, rødgule Pletter, og at Smudset hang i Skorper paa dem 1
Efter en Strøm af Forsikringer fra Bestyrerens Side om, at dette Sted
var det bedste de kunde faa, det roligste og billigste, agede
Magisteren og hans Frue afsted, fast besluttede paa aldrig mere at
sætte deres Fødder i det Hus.

Den følgende Morgen gik Magister Törner ned til Kramhandleren i Lund
for at faa nogle troværdige Oplysninger om Stedet »Bøgely«, som denne
havde anbefalet. Kramhandleren lo og indrømmede, at Folkene dér var
lidt sære og aparte, men tilføjede, at man aldrig havde hørt noget ondt
om dem. Manden var af Taterslægt og var kommen til Baronessen som Kusk,
var siden steget til Bestyrer og var endt med at blive hendes Kæreste.
Hendes Fader havde ogsaa været en kuriøs Person og havde gaaet klædt i
Træsko og Pjalter, og Moderen havde til Tiderlidt af Sindsforvirring,
desuden havde Ægteskabet været ulykkeligt og Forældrene havde derfor i
deres Testamente indsat den Betingelse, at Datteren aldrig maatte gifte
sig, i modsat Fald vilde hun blive arveløs.

Magisteren lod sig nøje med disse Oplysninger og slog det altsammen
bort som en ligegyldig Sag, der ikke vedkom ham.

Men med det hemmelighedsfuldes og usædvanliges Magt trængte Synet af
det mørke Hus sig atter ind paa ham, og da Foraaret de første Dage i
Maj for Alvor brød frem, og hans Forsøg paa at finde en Lejlighed ikke
kronedes nred Held, saa fattede han en hastig Beslutning om at leje
»Bøgely«, mest rnaaske lokket af Mindet om den store gamle Have, hvor
han ventede at finde sjældne Planter af Interesse baade for Økonomien
og maleria medieu.

Da saa Storkene var kommet og Nattergalen begyndte at slaa, tog
Magisteren alt Sit og alle Sine, drog ud af Staden og slog sig ned i
det hemmelighedsfulde Hus.

Dér laa alt hen i samme Tilstand som før, og der behøvedes otte Dage
for at vaske, feje og gøre i Orden. Alt var forfaldent; ingen
Vindueskroge fandtes der og adskillige Ruder var erstattede med
Tinplader; Dørene hang paa ét Hængsel, alle Laase var itu, saa
Magisterenmaatte sove for aabne Døre, men da han vidste, at Husets
Beboere var Godtfolk i gode Omstændigheder, nærede han ingen Mistro,
men lod Sjuskeriet have sin Gang, efter at han forgæves havde gentaget
sin Anmodning om at faa en Smed hentet.

Paa de Spasereture, han nu de smukke Foraarsdage foretog i Haven,
gjorde han imidlertid den ene Opdagelse efter den anden, som styrkede
ham i hans Tro, at han vel nok havde med et galt Menneske at gøre, men
tillige med en Løgnhals. Dag for Dag mærkede han, at Hundenes Antal
voksede, saa at efter otte Dages Forløb otte større og mindre Hunde
sværmede rundt, laa paa Trapperne, gøede ad Solen, Vinden, Kragerne, ad
alt, som kom indenfor deres Synskreds. Og alle saa’ de forsultne ud som
daarligt udstoppede Kræ fra Theatrum zoologi-cum. Husets Folk havde
saaledes løjet frækt, og Magisteren vilde være bleven rasende, hvis
ikke Jensen havde sét saa beskeden ud og forøvrigt gjorde sig den
største Umage for at være elskværdig.

Der fandtes en Baggaard, som adskilte Staldene fra Beboelseshuset og
som var et Pragtstykke af Uorden. Dér vandrede Dyrene om imellem
hverandre som i Noæh Ark; to Kvier saa magre som Marekatte, en Ko uden
Yver,tre bugløse Heste, Høns, Ænder, Kalkuner. Og paa Taget af
Retiraden, der begrænsede Gaar-den paa den ene Side, var et Kaninhus
med Gitter for, for at beskytte Dyrene mod Hundene.

Men skønt Jensen og Baronessen stadig talte om deres umaadelige
Kærlighed til Dyrene, fik disse dog næsten intet at æde; Hestene
tyggede Hakkelse uden Havre, Koerne slikkede Mosset og Skimmelet af
Væggene, trak Halm og Straa ned fra det raadne Staldtag, og Fjerkræet
sloges om Møddingen. I Staldene var der ingen Strøelse, og Dyrene sov
paa deres Møg. Midt i denne Elendighed spadserede dog to Paa-lugle om
og viste deres Stads for de misundelige Kalkuner, som straks fløj i
Kammen paa Paa-tuglene.

Magisteren fortsætter sine Undersøgelser og kommer til Kældervinduet
paa Husets Fagade, hvor han havde sét Høvlebænken. Da han kigger
derned, møder han den grinende Kusks glade Ansigt, og bagved dette i
Flalvmørket et andet med rødt Skæg.

Flvad Pokker, har I ogsaa Snedkerværksted?« spørger Magister Andreas,
forundret over at se Liberikusken staa med en Høvl i Udfaldsstilling.

»Ja hvad har man ikke alt her i Huset!«svarer Madsen og sér underfundig
ud, »men det forstaar sig, det skal ikke nogen vide.«

»Hvem passer da Jordbruget og Dyrene?« spurgte Magisteren igen.

»Det gør vel Ivan, tænker jeg.«

»Hvem er Ivan?«

»Det skal vel være Bestyrerens Bro’r, efter hvad man fortæller.«

»Den lille?«

»Ja vel!«

»Naa, men er Bestyreren da ikke Landmand?« spurgte Magisteren paany,
stadig mere forbavset over denne Husholdning, der var saa fuld af
Overraskelser.

»Bestyreren skal jo være Stolemager,« svarede Madsen, og en bred Latter
hørtes inde fra Kælderen.

Magisteren vilde ikke blive fortrolig eller medskyldig med de
Undergivne og afbrød derfor Forhøret og gik ud i Haven. Man var nu
langt inde i Maj Maaned, men endnu havde ingen Spade været i Jorden.
Ukrudtet stod højt og Følfoden havde allerede afblomstret og var gaaet
i Frø. Da han kom ned til Drivhuset, saa' han Melonerne ligge tørre, og
alenhøjt Ukrudt skjulte Blomsterplanterne. Magisteren, som syntes, det
var Synd saaledes at ødelægge et Par Maaneders Arbejde, aabnede Døren
oggik ned i Huset for at redde, hvad reddes kunde. Først nu, da han var
kommen derned, opdagede han, at det ikke var noget opmuret Drivhus, men
et Bræddeskur opbygget over en Jordkule og tækket med Straa og Jord,
hvorigennem Blæst og Regn havde frit Indpas. Der tandtes vel nok en
Varmekanal og en Ovn, men alt saa’ ud som det bare Charlatanen, og
Vinduerne var tagne af Mistbænkene, der laa aabne og vanrøgtede, uden
at der endnu var kommet et Frø i dem.

Imidlertid begyndte Magisteren at rykke Ukrudtet op nede i Huset; men
han havde ikke pillet mange Græsstraa, før han følte noget koldt og
ubehageligt røre sin Hals. Han vendte sig hurtigt om, idet han flyttede
sig til Siden, og blev va’r en stor sort Snog, der hang ned fra Loftet
og spillede med den udstrakte Tunge. Magisteren løftede øjeblikkeligt
Skuflen for at dræbe Bæstet, da han i det samme hørte en ængstelig
bedende Stemme henne fra Døren:

»Nej, for Himlens Skyld, dræb ikke min Snog!«

Det var Bestyreren.

»Hvorfor maa jeg ikke dræbe den?« spurgte Magisteren forundret.»Jo, for
Snogen er et helligt Dyr og bringer Lykke med sig.«

»Der findes ingen hellige Dyr længer«, svarede Magisteren, som var en
hemmelig Tilhænger af den Cartesianske Filosofi. »Men selv om den
ellers bringer Lykke med sig, saa sés det ialfald ikke herinde. Hvorfor
har De ikke vandet Melonerne?«

Bestyreren tænkte sig om et Øjeblik; saa svarede han:

»Jo, ser De, det er af en Slags, som ikke trænger til Vand.«

»Hvad er det for en Slags?«

»Det er Harlemske Meloner!« svarede Bestyreren, som havde faaet Tid til
at overveje Svaret.

Magisteren maatte bekende sin Uvidenhed for sig selv og blev Svar
skyldig.

Nu da de kom ud, saa’ han først, at Bestyreren havde raget Skægget af
sig, hvorved et Par store Læber, omkring hvilke en hel Mængde spillende
Træk saas, kom til Syne. Desuden bar han en gul Fløjlsjakke med blaat
Halstørklæde, en besynderlig Hue, som kun Hesteprangere plejede at
bruge, og med en Paafugle-fjer i; røde Strømper og en blond Paryk. Han
var næsten ikke til at kende igen.Magisteren fulgte liain gennem Haven,
pegede paa Ødelæggelsen rundt om og spurgte, om der ikke snart skulde
graves.

Jo, bevares, der skulde blive saa fint, bare han tik den rigtige
Gartner fra Rosenborg ved Kjøbenhavn, men han var for Tiden optagen.

De trampede lige med det samme henover to lange Bede, op af hvilke der
midt mellem Borreblade og Fandens Mælkebøtter stak nogle lange grønne
Stilke, som tildrog sig Magisterens Opmærksomhed.

»Hvad for noget? De lader Deres Asparges løbe op i Luften!« udbrød han.
»Agter De ikke at gøre noget ved dem?«

Bestyreren trommede med Fingrene paa sin Hage, skod Overlæben frem for
at se fornuftig ud og svarede:

»Nej, vi høster dem ikke iaar, for de bliver bedre, naar de faar Lov at
staa en Sommer over.«

»Ja, men jeg har høn, at de bliver træede, hvis de ikke passes og
beskæres,* svarede Magister Andreas.

»Naa, det kan saamæn godt være, at det er saadan oppe i Landet,« mente
Bestyreren, »men paa denne løse Jord her er det maaske noget andet 1«
svarede den aldrig svarløse.Og saa vandrede de videre. Da de havde
gaaet gennem Haven og var kommet ud til Markerne, ventede en ny
Overraskelse den forbløffede Magister. Saa langt Øjet kunde række,
strakte sig en flad Ager med den skønneste Muldjord, men deraf laa fire
Femtedele brak og bevoksede med Ukrudt, en Del af Resten som Græsmark,
et Stykke med noget grønt Blandingssæd, og paa en sidste Stump var
endelig Ivan ifærd med at harve.

»Har De endnu ikkesaaet?« vovede Magister Andreas et nyt Spørgsmaal
uden dog at ville give det en bebrejdende Tone.

»Nej«, svarede Bestyreren flinkt efter tillært Vane, men uden Begreb om
eller Evne til at opfinde nye Grunde. »Nej, vi saa'r altid sent, for
saa er man sikker paa, at Kornet ikke ligger og raadner op«.

»Det var højst mærkværdigt!« genmælede Magisteren. »Er der en ny
Methode?«

»Ja, en ganske ny?«

De spadserede videre ud ad Marken til og standsede ved Grøntfoderet.
Det var en Blanding af Rug og Byg, Tidsel og Cikorie, Roer og Ærter,
ja, der fandtes endogsaa Løg og Purrer. Magisteren lo i Skægget, men
vilde ikke gaa lige løs paa Sagen.»Hvor har De laert Jordbrug?« spørger
han for at at spørge om noget; da der indtraadte en ubehagelig Tavshed.

»Jeg har læn hos Grev Bille-Brahe paa Fyen.«

»Og De driver Deres Gaard uden Folk?«

»Jeg driver den selv, og Ivan driver den ogsaa, og han er en stiv
Arbejder, saa lille han er.«

Hvem er Ivan?« spurgte Magisteren for at prøve, hvor langt Bestyreren
vilde gaa i dum Frækhed.

»Det er en fattig Husmandssøn fra Landskrona, som jeg har taget mig
af,« svarede Tateren.

I det samme drog Harven forbi, hoppende over den upløjede Mark, mens
Ivan laa ovenpaa, med Tømmen om Nakken og syngende af fuld Hals.

Magisteren havde sét nok, men han havde ikke kunnet udgranske, hvad
Slags Folk han havde med at gøre, om det var gale Mennesker eller
Banditter eller begge Dele.Imidlertid forblev Baronessen fuldstændig
usynlig i et Par Ugers Tid; der hed sig, at hun var syg, hvilket ikke
forhindrede, at der blev spillet og sunget den halve Nat i hendes
Værelse. Og Magisteren lagde Mærke til, at man aldrig hørte Bestyreren
gaa op paa sit Værelse paa Loftet. Og da han engang, for at komme paa
det Rene med denne Sag, spurgte Ivan, hvor Bestyreren boede, pegede
denne paa et Vindue i første Etage, hvilket just var i den Lejlighed,
hvor Baronessen boede og hvortil der var Indgang fra samme Forstue, som
førte op til Magisterens Værelser. Døren til Lejligheden var altid
laaset af, og naar Magisteren eller nogen af hans Folk bankede paa for
at spørge om en af Husets Folk, aabnedes Døren først paa Klem efter en
endeløs Banken, og Beskeden blev modtagen gennem Dørsprækken under vild
Larmen af mange Hunde. De, som havde sét ind gennem Døren, havde kun
opdaget noget kulsort og mærket en ulidelig Stank.

En Dag, da Magisterens sad i deres store Sal, høne de en Hane gale i
Værelset indenfor den lukkede Dør, som førte til Baronessens Lejlighed.
Pigen paastod, at hun ogsaa havde hørt Kid bræge og Turtelduer kurre
derinde, men da man nu en Gang var dér og Kontrakten var bindende til
Oktober Flyttedag, tog man sigtil Regel ikke at blande sig i de Andres
Anliggender eller ved utidige Undersøgelser vække Mistro og Nag.

Magister Törner havde til Trods for sine prisværdige Forsætter i saa
Henseende en haard Kamp at bestaa tned sin Nysgærrighed. Opdraget til
Forskning havde han faaet for Vane aldrig at slippe en Undersøgelse,
før han havde fundet Kærnen, og alt, hvad der ved første Øjekast
forekom ham uforklarligt, pirrede hans Forskerlyst i højeste Grad.
Saaledes gik det nu straks med dette hemmelighedsfulde Hus og dets
mærkværdige Beboere. En Baronesse, som havde Formue og elskede Smuds og
Ubekvemmelighed; en Dyreven, som sultede sine Dyr; en Tater, som var
Stolemager, Bønhas, Gøgler, Gartner og Landmand, men ikke kunde
saanieget som sætte en Krog paa et Vindue, som ikke kunde gøgle og som
ikke kendte Asparges eller vidste, naar man skulde saa Rug; som løj ved
hvert eneste Ord, han sagde, som gik forklædt og skiftede Ham to Gange
om Dagen — her var meget at grave i og meget at udforske.

Da han fra sit Taarnvindue havde Udsigt over Gaarden, Haven og
Markerne, og da lians Værelse desuden laa lige ovenover Baronessens,
havde han god Lejlighed til at iagttage og lytte, og eftersom det for
en Del horte med til hansOpgave at lære Folkenes Tænkemaade at kende,
beroligede han let sine Samvittighedsskrupler over at snuse i deres
Hemmeligheder, især da han aldrig agtede at benytte Opdagelserne til
andet end sin egen Fornøjelse.

En Morgenstund i Juni, da Solen stod højt paa Himmelen og Klokken kunde
være elleve, laa Magister Andreas i sit Taarnvindue og røgte Pibe. Det
havde været en stormfuld Nat nede hos Baronessen, thi Bestyreren havde
sunget, spillet og drukket til ud paa Morgenen. Siden havde der været
stille lige til nu, at sige nede i Lejligheden, men ikke ude i
Baggaarden. Hestene stampede i Stalden af Sult og bed i Krybberne; Koen
brølede, Gederne brægede, Hanerne galede, Kalkunerne klukkede og
Paafuglene skreg som besatte, og saadan var de bievne ved i seks Timer,
lige fra Solen stod op.

Omsider aabnes et Vindue, og Bestyrerens sorte Hønsetyv-Paryk kigger
ud, og et Øjeblik efter viser hans gule Jakke sig nede i Gaarden. Han
aabner først et Glughul for Hønsene, som kommer kilende i vild Fart og
saa ivrige efterat taa Solen at se, at de bliver siddende to og to i
Hullet, hvorpaa de erobrer Møddingen. Saa kommer Ænderne vraltende,
skyller Halsen med en brun Vædske, som har samlet sig i Hjulsporene, og
begynder derpaa Belejringen af Møddingen og driver Hønsene bort ved at
bide dem i Halerne. Paafuglene sér en Stund hoffærdigt paa, hvordan
Ænderne gør rent Bord; saa løber de Storm mod Møddingen, fejende
Ænderne om Næbbet med deres lange Haletjer og nappende dem i Nakken med
deres Rovfuglenæb.

Da de har indtaget Positionen oppe paa Højen, hejser de deres Flag,
drejer sig triumferende rundt og rundt, baskende med deres
chokolade-tarvede Undervinger, og støder i Trompeterne tor at udæske
Kalkunerne til Tvekamp. Disse lader ikke vente paa sig, og de to Haner
bøjer Nakken tilbage paa Ryggen, pumper rødt Blod i Kalvekrydset,
spænder Vingerne ned som Skjolde og løber op ad den bløde Vold. Men de
har vanskeligt ved at vende og retter deres Angreb fra Siden med Vinger
og Sporer, og da Paafuglene ikke kan holde Stand, løfter de sig og
flyver et lille Hop, men uden at opgive Møddingen.

Bestyreren, som nu har sluppet Hestene ud, tager en Pisk, og med nogle
vel rettede Svip

3paa Kalkunernes Halsposer bringer han dem til Lydighed.

Hestene gaar rundt og snuser efter Halm-straa, uden at finde noget.
Koen kommer ud og lægger sig straks. Gederne gnaver paa Retiradedøren,
der er slaaet sammen af ubarkede Bøgestaver, og nu er hele Baggaarden
ét Virvar af Dyr.

Bestyreren tager en Le paa Nakken og gaar ud i Marken, og Magisteren
kan se, hvordan han hugger løs paa den kun halvt udvoksede Rug, indtil
han har faaet mejet en lille Stak, der læsses paa en Kærre; Ivan, der
er kommet til, hjælper med at rulle denne ind i Baggaarden. Nu bliver
her Liv! Hestene bides og slaas, Koen rejser sig og Gederne staar paa
Bagbenene og river løs af Kærren, saameget de kan naa.

Imens gaar Bestyreren op paa Retiradetaget med en Armfuld Grønt til
Kaninerne, hvorpaa han lægger sig paa Ryggen i Solskinnet med Pisken i
Haanden og sender smaa Smæld ned over Dyrenes Hoveder, naar de slaas
altfor hidsigt.

Saa kommer Baronessen ud i himmelblaa Klædning, med et Ravhalsbaand paa
den bare Hals, Træsko paa Fødderne og bærende paa Skurebaljen, hvori
hun skal malke. Hun er uredt og uvasket og river sig af og til i
Hovedet, som om hun havde vanskelige Tanker atklare. Koen sparker og
giver ingen Mælk, men den skal malkes alligevel, og da Baronessen røber
Forundring over, at det ikke bliver til noget, svarer Bestyreren
vrissent fra sit Leje, at »Koen vist er med Kalv«, og saa kan den ikke
give Mælk. Baronessen undersøger overfladisk Forholdet, men kan ikke
komme til nogen Vished. Saa bliver der igen stille paa Gaarden, og
Bestyreren falder i Søvn paa Taget med Pisken i Haanden.

Magisteren, som havde den Sovende lige under sig, kunde nu betragte
hans Ansigt, mens det ikke var under nogen vagtsom Viljes Herredømme.
Det var dødblege Træk, vilde Linjer, som syntes at stride mod
hverandre, dybe Furer, ligesom udhulede af Laster og Lidenskaber, og
under Øjenlaagene tegnede sig de store Øjekugler, der endnu under deres
Dække syntes at ville skjule et uroligt Blik. Kaninerne listede omkring
den Sovende, snusede til ham og kilede saa tilbage under nogle
Bræddestvkker; kom atter frem. lugtede til Klæderne og rynkede paa
Næsen; klippede med Ørene og lagde dem sammen, naar de hørte den
døddruknes Stønnen under Søvnen.

Saa langt var Magisteren kommen i sit Studium af Manden, at han ansaa’
sin Mening for begrundet, da han tog ham for en Løgnhals

8*og en Tyvenatur. Alle de Oplysninger, som Magisteren havde givet om
Have- og Jordbrug, havde Bestyreren taget til Følge, men uden at
indrømme, hvem han skyldte dem, eller sige Tak. Saaledes havde han
baadc vandet og be-skaaret Melonerne efter Magisterens Raad, men
pralede selv bagefter af sin Visdom. Ligeledes havde han en Dag stukket
Aspargeserne og med en triumferende Mine vist Magisteren, hvordan han
forstod at dyrke Asparges. Magisteren havde til dette holdt gode Miner
som altid, men havde spurgt sig selv, hvordan en Tater, der bildte sig
ind at være saa listig, kunde være saa dum at tro, at den anden hverken
kunde huske eller forstaa. Derimod havde Bestyreren vist Magisteren en
hundeagtig Hengivenhed, saadan som man viser et Menneske, af hvem man
modtager Gaver; som man ustraffet faar Lov til at narre, og hvem man
tillægger en høj Grad af Uegennytte og Hæderlighed. Tateren elskede
ham, efter hvad han forsikrede ham, og han ærede ham som et højere
vidende Væsen, der med fulde Hænder strøede om sig en Oplysning, der
kunde udmøntes i økonomiske Fordele. Selv opvokset mellem lutter
Kæltringer bøjede han sig for et Menneske, hvem han ikke tiltroede at
kunne lyve, men i hans Beundring laa en Del Medlidenhed med dette
Menneske, som ikkehavde Forstand nok til at gennemskue en andens Svig.
Og sin Tyvenatur tro kunde han ikke lade være at narre sin uegennyttige
Velgører og Ven. Saaledes havde Magisteren opdaget, at den Vin, som
Bestyreren pralede med at han havde importeret fra Frankrig, ikke var
andet end en Æblevin, som han selv pressede af raadnt Frugter raadne,
fordi der derved fremkom en brun tyk Saft, der lignede den spanske
Alicante-Vin, hvilken han forvekslede med fransk Vin. Havde Magisteren
anmodet Bestyreren om at købe Madvarer med hjem, kom han altid med
fordærvede Sager og til højeste Pris. At faa Lov til at pille nogle
Blade af den Petersilje, som voksede halvvild imellem Havens Ukrudt,
kostede tre Gange saameget som paa Torvet i Lund. Naar saa dertil korn
en Masse Smaating, som Bestyreren i Kontrakten havde forpligtet sig til
at præstere, men som han altsammen snoede sig fra — saa mente
Magisteren at have tilstrækkeligt Stof til at bedømme Manden. Men han
blev ikke vred paa Stakkelen. Da han kendte Menneskenaturens Tvang
under de herskende Forhold og Opdragelsen, Race-Bestemmelserne og
Nationalitets-Ejendommelighederne, saa var han kun glad over at kunne
betragte dette Skuespil af en Paria, som var naaet til en vis Stilling
i Samfundet og fra Fattigdom var kravlet op tilVelstand og havde
indgaaet Forbindelse med en Gren af en efter Sigende gammel adelig
Stamme.

Imidlertid, da Magisteren havde spist sin Middagsmad Klokken tolv og
kom op paa sit Kammer, laa Bestyreren endnu i Ro og Mag nede hos
Kaninerne og sov. Ved den Støj, som Magisteren gjorde med Vinduet,
vaagnede han; gnikkede Øjnene, kaldte paa Ivan og befalede, at alle
Hestene skulde spændes for Tromlen. Derpaa sprang han ned, tog en Sæk
med Korn og vandrede ud til Marken.

Magisteren saa’ lidt efter det pudsige Syn, hvordan Tateren i sin gule
Jakke gik og saaede paa den uplejede Jord, som Ivan havde harvet, saa
at Tidslerne laa med Roden i Vejret. Han gik med gravitetiske Skridt,
gjorde store Gøglergestus med Haanden, naar han kastede Kornet ud, alt
imens hans Læber bevægede sig, som om han reciterede noget. Da han
havde spadseret en halv Time, brød han af, som om han var bleven træt;
fløjtede paa Ivan, der korte Tromlen med Trespandet frem; svang sig op
paa Sædet, greb Tømme og Pisk og smældede løs. Det var et Skuespil.
Tateren, i brabantisk Hat med Paafuglefjer, oven paa Tromlen, de
skeletmagre Heste i blankt Seletøj med skinnende Friherrekroner og
Topper — thi der fandtes kun et Sæt Seletøj — og Trespandet i
Firspringslæbende Tromlen efter sig som en Kanonvogn, naar den kører
frem til Slag. Arbejdet var tilendebragt paa et Kvartér.

Dette var lige før Midsommer, at han saaede to Skæpper Havre paa
upløjet Mark!

Etter denne Anstrengelse gik han ned i Lysthuset ude i Dammen og
bestilte en Kande 01. Med den sad han i tre Timer og saa’ paa Karperne.
Derpaa giver han Ordre om en Ridehest og sporer afsted ned mod Kysten.

Om Aftenen, naar Solen var ved at gaa ned og Magisteren havde spist til
Aften, gik han sædvanlig ned i Haven, alene, thi hans Kone var
bestandig syg og Børnene kom tidlig i Seng. At vandre i den tilvoksede,
smudsige Have var ham en Plage, og den eneste tørre og rene Plads, hvor
han kunde opholde sig, var Lysthuset i Dammen. Dér havde han med
Gedesnøre i en Maaneds Tid forsøgt at tiske de omtalte Geder, men havde
ingen faaet, indtil Ivan en Dag kom til at fortale sig og forklarede,
at der aldrig havde været Geder og heller ingen Krebs, hvilket dog ikke
gjorde noget Indtryk paa Magisteren, som nu vidste, hvad han havde at
vente sig af Bestyreren.

Mens han sad dér, lyttende til Nattergalen, der slog i Ribsbuskene, og
i den trykkede Sindsstemning, som Ødelæggelsen rundt om
ham.Vantrivselen og det ulidelige Smuds fremkaldte, hørte han en
støjende Sang i sin Nærhed, nærmende sig inde fra en Ahomallés mørke
Dyb, indtil Bestyrerens gule Jakke kom til Syne i Solnedgangens røde
Lys.

»Jeg er Greve af Luxemburg, traralalala lalalala!« sang han af fuld
Hals og hilste med en Hofmands sirlige Manerer, om end overdrevent og
smagløst. Han var ganske hvid i Ansigtet, som om han havde været oppe
at slaas; Øjnene rullede og sprudede Ild, og hans Læber var blaasorte.
Bag ham kom Ivan, klædt som Page og med en Kaarde ved Siden, bærende en
Bakke, Vinkrus og grøngule Glas.

Magisteren saa' med Angst paa den gruelige Vin og de smudsige Glas, men
hverken vilde eller vovede at afslaa Indbydelsen.

Bestyreren syntes oprørt og noget drukken. Først begyndte han at tale
overmodigt og højlydt.

»Magisteren gaar og keder sig her, men nu kommer Gartneren fra
Kristiansborg snart og saa skal det blive noget andet I Det er den
første Gartner i de tre nordiske Riger, og Iran skal have hundrede
Daler om Maaneden, foruden Kost!« pralede han.

»Men sig mig en Gang« — tog Magister Andreas fat — »findes her ingen
Mennesker paa Egnen, som man kan have Omgang med?«Ikke et eneste«,
forsikrede Tateren. Det er det allerværste Rak, allesammen! Og de
galeste Svenskhadere! Nej, dem skal Desaamæn ikke give Dem af med,
Magister, tro De mig, jeg er Deres Ven, for jeg er, saa at sige, paa en
vis Maade ogsaa Svensk! For min Faders Moder var svensk, og min
Farfader var Franskmand — og Franskmændene er den første Nation af
alle. Og jeg føler, at jeg er franskfødt og at jeg har svensk Blod i
mine Aarer, og jeg hader det danske Folk, jeg hader det!« skreg han og
rejste sig med blodsprængte Øjne. Men saa hader de mig ogsaa! Det skal
jeg love for!« føjede han overbevisende til og med hvæsende Stemme.

Ivan, som var kommet tilbage med et Kre-denskar af Sølv, havde stillet
dette paa Bordet og derpaa sat sig ned. Da Bestyreren saa' det, løftede
han Haanden og gav Drengen en Lussing, saa at han fløj op fra Bænken.

»Staa, din Hund!« brølede han, da Ivan vilde gaa. Staa dér og hold paa
Karret!«

Magisteren havde besluttet sig til engang at lade Tateren tale sig ud
om sine Hemmeligheder, men for at dysse hans Opmærksomhed til Ro, gav
han sig en bifaldende og deltagende Mine, henkastede et betydningsløst,
men opmuntrende Ord og spillede fremfor alt den opmærksomme Tilhører,
den taknemmelige Discipel, som medil

Andagt lyttede til den meget Erfarnes uhørte Visdom.

»Maxima debetur pueris reverentia, det er udlagt: Børnene er os Ældre
den største Ær-

bødighed skyldige«, citerede han som Støtte for Taterens skammelige
Behandling af sin Broder.

Tateren gik i Fælden og, efter at havetømt et nyt Glas, blev han
aabenhjærtig.

»SérDe, Magister, jeg er af ringe Herkomst, men jeg har Ævner, og det
kan Menneskene ikke lide. Jeg har været Stolemagersvend i Kjøbenhavn —
og da jeg var sytten Aar, var jeg den flinkeste i min Kunst. Men jeg
kunde ikke faa Borgerskab, fordi jeg var for ung. Og da jeg alligevel
indrettede Værksted, saa kom Politiet og Oldermanden og vilde lukke,
men saa blev jeg vild og smed dem ud allesammen; jeg tog den ene og
slog til den anden med, indtil Vagten kom og satte mig i Kachotten. Nu
troede de, at de havde mig, men jeg var snedigere end som saa — for jeg
gik til Kongens Raad, jeg gik til Kongen selv, og Politi og Oldermand
maatte gaa med en lang Næse; men jeg slap fri! Og fra den Stund saa
hader Politiet mig, men de kan ingen Ting gøre mig; intet Menneske
paaJorden kan krumme et Haar paa mig, og den, som forsøger paa det, han
er en Dødens Mand! Jeg har været i Hullet, det indrømmer jeg, men jeg

t;

har aldrig været straffet, aldrig! Og De, som er en Hædersmand, De skal
tro mig paa mit Ord! For jeg holder af Dem som en Broder, en Ven! )eg
elsker Dem, fordi De er det første Menneske, der har behandlet mig som
Menneske! De véd ikke, hvor slemme mine Naboer har været fra det
Øjeblik, jeg kom hertil Egnen! Bare Spek-takkel og Drillerier; snart
river de Hegn ned og slipper deres Dyr ind; snart stjæler de som Ravne,
snart lægger de Sten paa Vejen for mine Heste, saa de slaar sig
fordærvede, og jeg har dog aldrig gjort dem andet end godt! Aa, jeg har
mange Tusind Daler udlaante uden Aager, og som jeg aldrig faar tilbage;
og Baronessen, der er god som det reneste Guld (her skreg han for at
høres op til Huset) hun har født og klædt Egnens Fattige i Aar og Dag,
og nu skammer de sig ikke ved at bestjæle hende. Hun er en Engel, en
ren og retfærdig Kvinde, som der ikke findes Plet paa, skønt de
bagvasker hende saa gement, saa gement! Men det er bare Misundelse, sér
De, Misundelse, fordi hun ikke vil omgaas med nogen, og lukker sig inde
for sig selv med sine Dyr, som hun elsker højst af alt, og Dyrene,
Magister, de er meget bedre end Mennesker, -meget bedre! De er
taknemmelige og forstaar at skatte en Velgærning, men det gør
Menneskene ikke! Aa, fy, som Menneskene er!«Han havde talt, saa Fraaden
stod ham oni Munden, og Magisteren, som allerede kunde oversætte hans
Løgnetekster, følte sig betydeligt klarere over Manden end før.

Paa et Vink af Tateren hentede Ivan Lirekassen og stillede den paa
Stenbænken. Bestyreren, som var lettere i Sindet nu da han troede at
have forjaget alle Magisterens daarlige Tanker om sig, følte Trang til
at give sine glade Følelser Luft og paa samme Tid vise Magisteren sin
Overlegenhed i musikalsk Retning, maaske ogsaa faa Lejlighed til at
antyde noget vist hemmelighedsfuldt ved sin Person, noget, som netop
manglede eller idetmindste kun fandtes i en meget simpel Form.

Med skærende raa Stemme og med et Udtryk, der skulde forestille noget
overnaturligt, men kun blev markskrigeriske Hyl, tog han fat paa sin
Favoritvise, mens Ivan drejede paa Liren:

Og jeg er Greve af Luxembur tralalalald lalala!

Ved Dag og Nat, med Hund og Lur, i Skovens Dyb jeg har min Gang, ved
Klitlen synger jeg min Sang.

Men naar jeg biasser i mit Horn, giv Agt, thi jeg med Satan staar i
Pagt!

Derpaa fulgte flere Strofer om den dengang saa grufuldt berømte Marskal
og GreveLuxemburs hemmelighedsfulde Levnet med Banditter og
Giftblandersker og hans vidunderlige Redning fra Politiet og
Heksekommissionens Hænder.

Beruset af Vinen og Sangen begyndte Tateren at blive blod, og i et
Anfald af Ædelmodighed bød han Ivan sit Glas, som denne tømte med
loftet Hat og det ene Knæ bøjet, som det sig en Page anstod. Til Trods
for sit usle og forsultne Udseende gjorde han dette med en vis Ynde,
saa at Magisteren fandt sig foranlediget til at belønne ham med et
venligt nedladende Nik. Da kunde Tateren ikke styre sin Glæde og
Stolthed længer, men, idet kan glemte sine foregaaende Løgne, slap det
ud af ham:

»Det er min Broder, maa Magisteren vide. Jeg opdrager ham strængt, men
han skal blive en stor Mand — maaske Rigsadmiral, hvis vi lever saa
længe!«

Magisteren udbredte sig ivrig om Sømagtens hurtige Udvikling i Norden
og om den glimrende Livsbane, som denne ædle Gærning frembød nu i
Sammenligning med fordum, gav gode Raad og Vink om, hvordan en ung Mand
skulde opføre sig og hvilke Veje han skulde gaa, samt hvilke Kundskaber
han maatte erhverve sig for at komme frem som Søofficer.

Imens var Natten falden paa, men den lyse Sommerhimmel gav endnu
tilstrækkeligt Lys, tilat Magisteren kunde se, at det var Baronessen,
som kom listende gennem Ahomalléen. Bestyreren havde allerede faaet Øje
paa hende og med Hatten i Haanden gik han hende i Møde paa Broen, bød
hende Velkommen og bad hende drikke et Glas i Magisterens Selskab.
Baronessen takkede og satte sig ned; drak paa Bønders Vis af samme Glas
som Bestyreren og syntes allerede i Forvejen at være beskænket. Tateren
vidste ikke, paa hvilken Fod han skulde staa. Paa den ene Side vilde
han hædre sig selv ved at vise sin Kæreste den allerstørste Ærbødighed;
paa den anden Side vilde han have det frem, i hvor inderligt et Forhold
han stod til den fornemme Dame, og dette kunde kun ske ved en
Nærgaaenhed, som undertiden faldt ud i det uhøviske. Snart rakte han
hende saaledes Glasset med bøjet Knæ og med blottet Hoved, snart lagde
han Armen om Livet paa hende ligesom af Vanvare, og Titlerne vekslede
med Deres Naade og Du paa en meget plump Maade.

Efter en Stund pralende at have fortalt om sine høje Aner, som havde
tjent Kristian IV, — tydeligt nok den eneste Konge, som baade
Baronessen og Bestyreren kendte — bad hun Tateren, som hun kaldte
Jensen, synge om Greven af Luxemburg.Greven af Luxemburg syntes at
spøge i begges Hoveder i en Grad, som gjorde Magisteren endnu mere
urolig med Hensyn til deres Konduite, og da Tateren nu sang Visen om
igen og med Forstaaelsens Blikke saa’ paa Baronessen, skoggerlo denne,
som om hun havde gjort en rigtig Rævestreg, og da Sangen var tilende,
spurgte hun Magisteren, om han syntes om den. Hvorpaa Magisteren
svarede, at Jensen var en stor og eminent Sanger, som fortjente at have
Plads i Kongens berømte Kapel. Derover blev Tateren som besat og sang
en anden Vise om Uglspil, og da han havde endt den, reciterede han uden
at spørge om Forlov hele Æventyret om Fortunatus med Lykkehatten.
Magisteren fandt Optrinet højst ulideligt, og han spurgte sig selv,
hvordan han kunde sidde roligt og høre paa en indbildsk, men talentløs
Gadegøgler. Han rejste sig tilsidst og bød Godnat; hvorpaa Selskabet
brød op, og man fulgtes ad gennem Haven. Af Bestyrerens og Baronessens
dinglende Bevægelser kunde det sés, at de var meget overlastede, og da
der var mange Ting at bære, tilbød Magisteren sin Hjælp og tog
Kredenskarret og Kruset. Da man var kommet op i Forstuen, aabnede
Baronessen, glemmende alle Forsigtighedsregler, sin Køkkendør og bad
høfligt Magisteren træde nærmere.»Her sér saa uordenligt ud«,
undskyldte hun, »men Magisteren er et fordringsløst Menneske, og nu
skal De forresten se mine smaa Dyr.«

Det Syn, som nu aabenbarede sig for den uindviede Fremmede, overgik
alt, hvad han i sine vildeste Drømme kunde have tænkt sig.

Det var et fuldstændigt Heksekøkken. Vægge, Loft og Gulv var sone og
blinkende af Sod. Paa Komfuret stod mellem Gryder og Rester af Mad en
Række Fioler og Retorter til alkymistisk Brug. Paa Gulvet laa Bunker af
Roer, Kaal og Løg, og paa en Væg hang en Faareside saa højt, at Hundene
ikke kunde naa den. Hundene sprang omkring de Indtrædende og viftede
med Halen, snusende til den fremmedes Strømper. Paa en Slagbænk laa et
ungt Menneskelegeme under et Lagen, og kun et pjusket Hoved kunde sés
fra Nakken. Paa Bænkens Hovedgærde var en Hane fløjet op; den begyndte
at gale, da Tateren tændte et Tællelys.

»Det er min gamle Englebasse«, kælede Baronessen for det brogede Dyr,
som hun havde taget i sine Arme. »Har Magisteren før sét en Hane, som
var tyve Aar gammel og blind!«

Det grimme Dyr huggede ad den Finger, som Magisteren stak frem for at
kilde Kæledæggen.Nu aabnedes en Dør til, og de traadte ind i et mindre
Værelse. Det første, som faldt i Øjnene, var en Seng med Himmel og
Forhæng og af meget store Proportioner. I Sengen stod to gule danske
Hunde og forplantede sig, uden at nogen af Beboerne tog Notits af det.
Det eneste Vindue var optaget af Fuglebure med Grønsiskener og
Turtelduer. I Loftet hang en udstoppet Stork med udspredte Vinger og
holdende en tørret Hugorm i Næbbet. I et Hjørne paa Gulvet laa to store
magre Hunde ved Siden af et Bur med Kyllinger; i en Skæppe sov en Kat
med seks Unger og af en Dragkiste tog Baronessen et Kuld Ællinger frem.

Alle disse Dyr udbredte naturligvis en forfærdelig Stank, og Gulvet var
tilsølet af Urenlighed.

Baronessen, som havde forevist alle disse sine Yndlinge, vilde nu aabne
Døren til det tredie Værelse, og skønt Tateren gjorde en Mængde
tydelige Grimasser til hende for at forhindre det, slap Magisteren
derind. Og han befandt sig i en stor Sal saa fuld af Møbler og
Genstande at alle Slags, at der næppe var en tom Plet. Paa Gulvet kunde
man kun med Vanskelighed sætte Foden uden at trampe paa noget, thi der
laa Bunker af Klæder og Baand; Bøger, Plancher, Kon; i Vinduerne stod
Bægre, Vaser, Kokkenkar; og langsmed Væggene Skabe, Stole,Sekretærer,
imellem hinanden og paa hinanden, saa at hele Værelset saa' ud som et
Magasin og ikke som et Beboelsesværelse.

Efter endt Besigtigelse fik Magisteren Indbydelse til at sidde ned i
Sengekammeret og drikke et Glas Vin af en endnu finere Slags, og
eftersom Natten alligevel allerede var spildt, og det led mod Morgen,
morede det Magisteren at se disse Mennesker blotte deres Hemmeligheder.

Tateren skænkede i og begyndte paany at blive stor paa det; talte om
sine Ejendele, om sin Gaard, sine Dyr, og efter at han havde pralet en
Stund, fløj Hovmodsaanden igen i ham og han vilde synge; men
Magisteren, som var bleven træt af at være den Pjalts Nar, stemte nu
Luthen, der stod ubrugt, og rakte den til Tateren, som med en
misfornøjet Mine gav den tilbage med den ydmygende Erklæring, at han
ikke kunde spille paa den. Magisteren forsøgte med Violinen og Harpen,
men med samme Resultat.

»Men Baronessen spiller vel?« spurgte han, henvendende sig til denne.

Nej, hellerikke hun.

For at hævne sig spurgte Bestyreren spodsk, om Magisteren ikke selv
vilde spille; hvorpaa Magisteren svarede med at spille en Gavot.

Bestyreren lyttede andægtig til, men saa’nedslaaet ud, ubehagelig
overrasket, som om han var bleven narret af den anden,

Derpaa sang Magisteren til Akkompagnement af Harpen, spillede Danse paa
Violinen og fortalte tilsidst et Æventyr.

Baronessen var henrykt, men Tateren sad som en vaad Hund, der har faaet
Pisk, og var parat til, naar det skulde være, at tage Sangerstriden op.

I en Pause stynede han ogsaa op, og efter at have rømmet sig, udbryder
han:

»Nu maa jeg tillade mig at give et Numer.«

»1 i han bare stille, Jensen, med sin Luxem-bur!« afbrød Baronessen
ham.

Tateren skummede af Misundelse og Arrigskab og sad og lurede paa Hævn.

»Ja, Magister Andreas er jo nok en rigtig Troldkarl,« udbrød han, »men
han kan alligevel ikke tage Kyllinger ud af en Hat.«

»Kan jeg ikke? Jo, min gode Jensen, jeg kan alle hans Kunster og flere
til!« svarede Magisteren godmodigt.

»Naa, det maa vi se! det maa vi se!« raabte Baronessen og slog Hænderne
sammen.

Magisteren lod sig en Stund bede; derpaa tog han op af Lommen en lille
Flaske og en Pen og bad om et Stykke Brevpapir. Vædsken i Flasken var
farveløs, og da han havde dyppet

4*Pennen i den og havde skrevet paa Papiret, saas der ikke Spor af
Skrift. Derpaa forseglede han Brevet med Harpiks. Da han havde gjort
dette, bad Magisteren Tateren aabne Brevet og læse.

Tateren, som virkelig kunde læse, blev aldeles hvid i Ansigtet, da han
saa' det Ord, som nu meget tydeligt traadte frem i blaa Skrift, og
medens Baronessen forgæves søgte at udtinde dets Betydning, vekslede
Tateren og Magisteren et Blik, som ikke lovede godt.

»Nej, men hvad staar der dog?« spurgte Baronessen, stadig mere
nysgærrig.

»Der staar bare et latinsk Ord, Romani, hvilket betyder Romere,«
svarede Magisteren, medens han med sit ene Øje lod Tateren forstaa, at
han meget godt vidste, at Romani ogsaa var Zigeuner-nes Navn paa dem
selv.

Tateren kæmpede med sig selv, om han skulde falde tilføje eller gøre
Modstand mod denne Henrettelse af hans personlige Fortrin overfor
Baronessen; men den brændende Tørst efter at komme i Besiddelse af den
andens Kundskaber gjorde, at han gav sig.

»Det koster vel mange Penge at faa saadant noget Blæk?« spurgte han,
paa samme Tid tvær og underdanig.

»Nej, det koster ikke det fjærneste«, svarede Magisteren. »De kan selv
gaa ned 4^ Haven ogplukke den Bionist. der kaldes Morgenfrue, og presse
Saften af den.«

»Morgenfrue!« gentog Tateren. »Men Læsningen da?«

»Hvilken Læsning? — Naa, saa De mener for Alvor, at jeg giver mig af
med at signe og mane! Nu skal jeg sige Dem noget, Jensen! Hvis jeg
havde villet foregive Kendskab til forborgne Ting, saa vilde jeg aldrig
have vist Dem Flasken, men jeg vilde have haft i Beredskab et Stykke
Papir, der i Forvejen var fuldt beskrevet. Saa vilde jeg have løjet for
Dem og sagt, at der ingenting stod skrevet, da jeg viste Dem det hvide
Papir; og saa vilde jeg have læst: pax -)- max -p nts -P skaris. Men nu
viste jeg Dem Morgenfrue-Saften og saa siger jeg: saadan og saadan er
denne Saft beskaffen, at naar jeg lader Lakkets Varme indvirke paa den,
saa bliver den blaa. Hvorfor den bliver blaa, det er mere end jeg véd;
jeg véd bare, at den bliver det!«

Tateren kunde ikke forstaa, at man lærte fra sig saa værdifulde
Kunster, der kunde bruges til hemmelige Forbehold i Forskrivninger. Men
endnu pinte det ham i Sjælen, at han var bleven den lille i denne Kamp,
hvor han saa længe havde faaet Lov til at indbilde sig, at han var den
stærkeste, og pludselig sprang han op, tog et smudsigt Kortspil op af
Lommen og skreg:»Pas nu paa Magister, saa skal jeg spaa Dem!«

»Det kan De ikke,« svarede Magisteren fornemt overlegen

»Kan jeg ikke?« hvæsede Tateren, som troede sig fuldkommen i den Kunst.

»Nej, det kan De aldeles ikke!« forsikrede Magisteren. »Og De kan det
ikke ai den Grund, at De ikke kender mig, ikke kender mine Forældre,
ikke min Hustru, mine Børn, mine Foresatte, og hos alle dem ligger en
Del af min Skæbne. De kan ikke spaa mig af den Grund, at De ikke aner,
hvad jeg véd og kan, ikke har Begreb om, hvad der skér ude i Verden i
denne Tid, og ikke véd, hvordan Menneskers Skæbne styres! Men jeg kan
spaa Dem, uden Kort og uden Læsen og Signen! Vil De tro det?«

Tateren havde sat sig og vred sin Krop som en Orm under en Støvlehæl.

»Hm! Saa De kan spaa mig?« blussede han igen op.

»Ja, fordi jeg kender Dem!« svarede Magisteren roligt og bestemt.

»De! Aa, De véd ingenting om mig! Ikke det bitterste!« skreg Tateren op
i et sidste Forsøg paa Selvforsvar.Naa saa! Ikke det!' sluttede
Magisteren af, antydende med Tonefaldet, at han vidste mere, end han
egentlig vidste.

Hvorpaa han rejste sig.

Solen var allerede gaaet op og faldt gennem Gardinerne ind i Værelset.
Turtelduerne kurrede og Grønsiskenerne sang. Baronessen var sovet ind i
sin Stol, og Ivan laa snorkende i den store Seng mellem to brune Hunde.

Tateren vilde skænke mere Vin, men Magisteren sagde bestemt nej,
hvorpaa hans Væn fulgte ham ud i Køkkenet.

Dér sad nu paa Sengekanten en ung Pige halvt paaklædt og trak Strømper
paa, stirrende forundret paa den fremmede og ganske glemmende at skjule
sig.

Skammer Du Dig ikke, din Tøjte!« skreg Tateren og gav Pigen en
Ørefigen, hvorpaa han kastede et Tæppe over hende.

Magisteren skyndte sig at tage Afsked og gik op paa sit Kammer for at
sove ud efter den gennemvaagede Nat.Magister Törner havde ikke faaet
Blund i Øjnene efter den mærkværdige Nat nede hos Baronessen. Han var
bleven ved at spørge sig selv, hvordan det dog var gaaet til, at hans
Sjæl var kommen i Berøring med et saa lavt staaende Individs som
Taterens, saadan at hans Tanker syslede med denne, enten han var vaagen
eller sov. Var det mon en Følge af den

almindelige Attraktionslov, som drager Fluida af forskellige
Dyrelegemer mod hinanden, som driver Mennesker til at søge hinanden,
som bringer Ledning eller Rapport mellem alle Individer? Ensomheden,
Vanen daglig mange Gange at træffe kun en og samme Person,
Akkomoda-tionsevnen, som muliggør Omgang mellem Mennesker, Interessen
for at se ind i Sjælens hemmelige Værksteder og navnlig i en Sjæl af
usædvanlig Art, som stod paa det laveste Trin og som en
Universitetsmagister ikke ofte i sit Liv fik Lejlighed til at se — alt
dette sammenlagt havde bevirket, at Tateren var trængt ind i
Magisterens Tanker og havde boret sig derind som en integrerende
Bestanddel, han ikke kunde drive ud igen.

Han havde for sin egen Freds Skyld villet holde Omgangen indifferent,
men i denne Nat havde deres Sjæle et Øjeblik tørnet sammen, en Gnist
var sprungen over fra den ene til den anden, Interesser havde krydset
hinanden, ogdet var, som om der l.ei Strid i Luften. Magisteren var
bleven træt af den tarvelige Rolle som Beundrer af Stakkelen, havde
afklædt Ubetydeligheden for den endnu større Stakkel, som beundrede den
første,havdevistsinOverlegenheduden attræde haardt til, men havde
uforsigtig nok antydet, at han beskæftigede sig med den andens Person
og Anliggender. Tateren, som havde troet sig godt dækket bag sine
Løgne, havde mærket, at han havde taget fejl, havde følt et Øje hvile
paa sig, en Finger røre ved sine Indvolde og var vaagnet op. Magisteren
mærkede dette og, uden Lyst til at spilde Tid og Kraft paa at indlade
sig i en unyttig Tvekamp med en Pjalt og æreløs Person, besluttede han
sig til paany at dysse ham i Ro og lade den uundgaaelige Omgang antage
saa ligegyldige og venskabelige Former som mulig, gemme sig ind i sig
selv og lukke Øjnene for alt, hvad han maatte se og høre.

Med denne Beslutning gik han Søndagmorgen ned i Haven for at spadsere.
Man var nu i Begyndelsen af Juli Maaned, men endnu var ikke et Bed
graset, og alt Haab om at se noget plantet var forbi.

Kvier, Geder, Faar og Heste gik, tøjrede til Frugttræernes Stammer, og
græssede Ukrudtet. Gederne stod paa Bagbenene og gnavede i kostbare
Buske og unge Frugttræer; Gangene vartilsmudsede af Kreaturerne,
Buksbomhækkene var trampede ned, Hønsene aad de umodne Bær af
Ribsbuskene, og i Kirsebærtræerne byggede Skader og Stære. Det var en
Ødelæggelsens Vederstyggelighed, som Magisteren ikke kunde forstaa at
disse Mennesker med Midler nok vilde finde sig i at se; thi selv om de
ikke behøvede Indtægten, saa skulde man tro, at de idetmindste ikke
vilde undvære den Fornøjelse at kunne spadsere i Haven. Og alt dette
fede, mørkt og giftigt udseende Ukrudt forhøjede det Indtryk af Smuds,
som Dyrenes Urenlighed, trampet ned rundt om i Rabatterne,
Muldvarpeskudenes smaa sorte Gravhøje, raadne Grene og brunt
fjorgammelt Løv fremkaldte.

Burren og Nælden, som altid følger Menneskets Udtømmelser, stod dér i
flere Alens Højde, røbende hvad der plejer at dølges; Tidslerne havde,
fordrevne fra Markerne, slaaet sig ned her; Følfoden, som af Folket
spottende kaldes Fyldehornet for dens utrolige Forplantningsevne, havde
bredt sig i store graagrønne Tæpper, og i de mørkeste Kroge havde som
Mørkets Gærninger den stygge Bulmeurt med sin kadavergule Blomst gemt
sig hen, mindende om Lig med levret Blod. Magisteren, som kom til at
tænke paa de Farer, den giftige Urt kunde udsætte Børnene for, løftede
sin Stok og anrettede et Blodbad paaDjævelstøjet, da Taterens klynkende
Stemme i det samme hørtes bag en Busk. Magisteren blev ikke synderlig
overrasket, thi han var nu saa vant til at se den listende Skikkelse
dukke op og forsvinde bag Buske eller Hegn — overalt, hvor der var
noget at gemme sig bag.

»Slaa ikke min Bulmeurt, Magister,« bad Tateren.

»Er den ogsaa hellig?« svarede denne, spøgefuldt hentydende til
Snogemordet.

»Nej, det er den ikke, men jeg gemmer Frøene!«

»Saa? Hvad gør De da med dem?« spurgte Magisteren.

»Jo, de kan være gode for meget,« svarede Tateren med et lumsk Blik,
som skulde antyde, at han vidste Besked med mere, end han vilde ud med.

Magisteren erindrede sig senere hen denne Tildragelse med Bulmeurterne
og troede derved at have faaet bestyrket sine tidligste Indtryk af, at
der hvilte noget fordægtigt over dette Hus' Beboere og deres
Forehavender.

Imidlertid var dette blot Indledningen til, hvad Tateren vilde sige;
thi han greb straks Lejligheden til at sætte Giftplanten i Forbindelse
med noget andet, som syntes at ligge ham paa Sinde.»Her er ellers en og
anden«, optog han Emnet med en eftertænksom Mine og en dybsindig,
hemmelighedsfuld Fremskyden af Læberne, som han altid anvendte, naar
han løj; »her er en og anden, som nok kunde trænge til en Portion
Bulmeurt.«

»Hvad mener De dog?« udbrød Magisteren, som følte sig forlegen som en
uretfærdig mistænkt eller truet. »Hvad er der hændet?«

»Jo, der er hændet det, at Nogen i Morges har stjaalet den ene
Paafugl!« sagde Tateren med saa stærk Betoning, at den Skyldige maatte
føle sig truffen.

Magisteren lo ved den Tanke, at hanskulde kunne være mistænkt, men lod
sig straks narre til at indlade sig paa at drøfte Sagen, skønt den ikke
angik ham. Det mystiske i selve Begivenheden, at en Paafugl var bleven
stjaalet midt paa den sollyse Formiddag lige under Husets Vinduer og
fra den indhegnede Plads, hvor Husets Folk gik og kom — alt dette
indvendte han straks, da i det samme Baronessen, Ivan og den pjuskede
Pige kom til, under Larm øg Veraab, jamrende sig over Tabet af Fuglen.

Mistanken kastedes snart paa en og snart paa en anden; Pladsen
undersøgtes, og der blev funden en Del af den lange Hale.»Det er
naturligvis Ræven«, forsikrede Baronessen, »for den plejer altid at
plukke Halerne af Hønsene.»

Tateren lod først, som om han gik ind paa den Mening, men han syntes
dog tvivlraadig om, hvad han burde tro, og lod de andre tale.
Magisteren ansaa det for ganske utroligt, at Ræven skulde have vovet
sig ind midt paa den lyse Dag, da den dog havde Nanen for sig, idet
Paa-fuglene sov ude.

Efteråt man havde snakket frem og tilbage, blev Magisteren alene med
Tateren.

Sagen blev nu vendt og drejet paa alle Leder og Kanter, og Magisteren
blev fornuftigt staaende ved, at kun en af Husets egne Folk kunne have
forøvet Tyveriet. Og da man saa gennemgik Personalet, maatte Tanken
naturligt vende sig mod de to næsten altid usynlige Snedkere. Men da
Samtalen begyndte at dreje sig ad den Kant, gjorde Tateren pludselig
omkring.

Nej, det kunde der ikke være Tale om; Snedkerne var fuldkommen
hæderlige; men der var en anden en, som sikkert var den skyldige, og
det var Bommanden, som boede i Hytten lige i Nærheden.«

Magisteren, som ikke kunde tænke sig Muligheden af, at en Fremmed midt
paa Dagen skulde gaa over Siengærdet og ind i den aabne Gaardfor at
stjæle, vilde ikke ved Modsigelse fremkalde yderligere Forviklinger;
han lod derfor Samtalen falde og gik op paa sit Værelse, ubehagelig
berørt af hele Æventyret, som han ikke kunde forklare.

Om Aftenen, da han kom ned i Haven, mødte han Tateren, som drev omkring
og kiggede. Af Mangel paa Samtaleemne faldt Talen atter paa Paafuglen.
De var netop kommet hen i Nærheden af Kalkunhuset, hvor Hanen allerede
var krøbet ind, mens Hønsene Iaa paa Æg ude under en Bunke Straa.
Magisteren, som ikke vidste, hvad han skulde sige, lod nu den Ytring
undslippe sig, at det var umuligt for et Menneske at tage en Paafugl
med Hænderne.

»Det skal De dogfaaat se, at man kan, «svarede Tateren, hvis
Modsigelseslyst syntes ægget. »Kan man tage en Kalkunhane, saa kan man
ogsaa tage en Paafugl.«

Og i et Nu havde han slaaet Armene om den store arrige Fugl og trykkede
den op til sig som en Kattekilling, og for yderligere at bekræfte
Muligheden af Bommandens formentlige Tyveri, forsikrede han, at han
havde sét Folk, som kunde fange en Due paa Jorden. Forøvrig var der
Folk, som kunde saa mange Kunster; han kendte — det vil sige: havde
hørt om Folk, som lokkede andres Høns og Ænder til sig medKorn, som de
lagde i lange Striber, og de mest durkdrevne af alle var
Hesteprangerne. Forrige Aar havde de stjaalet en rød Hest fra Naboen,
Bonden oppe ved Korsvejen, og man havde aldrig siden sét Spor til den.
Men han vidste nok, hvordan de bar sig ad. De kunde forandre Farven paa
en Hest ved at smøre den ind med noget, saa at Haarene faldt af, og de
nye Haar, som voksede ud, fik aldrig samme Farve som de, der var faldet
af, og desuden kunde man altid med nogle Snit med en Kniv lave et Blis
paa en Hest, for der blev altid hvidt dér, hvor man havde skaaret.

Dette var lutter nye og ukendte Ting for Magisteren, saa at han i sin
Iver for at høre efter glemte at spørge, hvor Bestyreren havde faaet
Kundskab om alt dette. Og de spadserede videre, fordybende sig i en
Samtale, som syntes at interessere Tateren dybt. De gik over til
Tyverier i Almindelighed, og Tateren udtrykte sin Foragt for Tyvene,
der som Regel ikke forstod de to vigtigste Punkter i alt Tyveri.

• Hvad er da det?« spurgte Magisteren saa uskyldigt som muligt, mens de
satte sig ned paa en Stenbænk ved Bredden af Dammen.

Jo—o, sérDe* — her spekulerede Taleren et Øjeblik — »det ene er altid
at være udenMedskyldige, og det andet er at have to Vidner i
Beredskab.«

»De mener for at konstatere Alibi? Véd De, hvad det er?«

Tateren tænkte sig om et Par Sekunder og syntes uvidende om Alibi; men
vilde som sædvanlig ikke røbe sin Uvidenhed, hvorfor han svarede:

»Sig De først, hvad De mener med — hm, saa skal jeg bagefter sige min
Mening.«

»Alibi«, tog Magisteren til Orde, »er det vigtigste ved enhver
Defension, thi hvis jeg kan bevise, at jeg ved den omhandlede Lejlighed
har været et andet Sted end dér, hvor Forbrydelsen skete, saa er jeg
fri.«

»Netop hvad jeg vilde sige«, afbrød Tateren ivrigt lyttende og med
uforstilt Glæde i sit blege Ansigt. »Men«, vedblev han, »at være alene
er dog den første Regel for alt Tyveri.«

»Ja, det kan nok være«, mente Magisteren, »men det er dog vigtigere
endnu ikke under nogen Form at efterlade sig et Corpus delicti. Véd De,
hvad Corpus delicti er?«

Ja, han vidste jo nok saa omtrent, hvad det var, men han kunde ikke
udtrykke det saa godt, og derfor vilde han gærne høre Magisterens
Mening først, saa skulde han bagefter sige, om han mente det
samme.»Corpus delicti«, svarede Magisteren, som nylig havde studeret
Jura, »kan være en Genstand, som findes i den Anholdtes Besiddelse,
eller ogsaa en Genstand, som Tyven har efterladt sig paa Stedet, hvor
Tyveriet er forøvet — eller Vaabnet f. Eks., hvis det er et Mord,«
føjede Iran til. »Var det saadan, De mente?«

»Ja omtrent«, svarede Tateren flinkt, om end noget lang i Ansigtet.

»Endvidere«, vedblev Magisteren, som bildte sig ind at være paa
Kathederet — og det var hans farlige Vane — »endvidere bør den Anholdte
altid tilstaa alle Detaljerne, men benægte Hovedsagen. Morderen skal
vedgaa, at han var paa Mordstedet, hvis nogen har sét ham, men han skal
altid indrette det saadan, at han med nogen Vægt kan paastaa, at han
var dér i et andet Ærinde. Det dummeste, man kan gøre, er at nægte alt;
saa roder man sig bare ind i Modsigelser. Og det allerdummeste er ikke
at holde Tand for Tunge, men give sig Luft i Trudsler og Ønsker, saa at
man bagefter uskvldig kan blive tagen ved Vingebenet for Ting, som man
aldrig har begaaet. De er en uforsigtig Mand, Jensen! Forleden Dag
udtalte De et Ønske om, at Lynilden vilde slaa ned i Stalden, for at De
kunde faa Brandassurancen og bvgge en ny. Tænk nu, hvis Stalden brændte
i Nat! Jeg vildenaturligvis straks mistænke Dem, fordi De havde ytret
et Ønske om, at det maatte ske og fordi De havde haft Fordel af, at det
skete, uden at De derfor behøvede at være skyldig.«

»Vilde De da angive mig?« indskød Tateren hurtigt.

Nu maatte Magisteren tænke sig om, og det gjorde han grundigt.

»Ser De«, tog han tilsidst til Orde, »der er noget, man kalder
Sigtelser, og noget, man kalder Angivelser. Sigtelse vil sige, at jeg
har Mistanke og privat meddeler denne min Mistanke til Myndighederne i
den Hensigt, at de skal anstille selvstændige Undersøgelser, hvorpaa de
udelukkende skal bygge den eventuelle Anholdelse. Men« — vedblev han —
»der findes i vort Retsvæsen saa meget gammelt og daarligt i
Frem-gangsmaaden, at jeg for min Del kunde ønske at se meget forandret.
— Sig mig engang, tænker De ikke paa at sigte Bommanden for Tyveriet af
Fuglen?«

Tateren svarede hurtigt:

»Nej, det vover jeg ikke, for han staar sig godt med Myndighederne.«

»Det skulde De sørge for, at De ogsaa gjorde«, svarede Magisteren, som
vilde give Tateren en lille Paamindelse. »Og jeg fatter ikke, hvordan
De kan hade dem, der beskytterDeres Ejendom og uden hvem De ikke vilde
kunne sove roligt en eneste Nat.«

Tateren brød ud i Forbandelser mod Bom-manden som den værste Kæltring,
der fandtes, og han hidsede sig til den Grad op, at det til-sidst slap
ud af ham, at han vilde ønske at se ham med opskaaren Strube paa en
Grøftekant. Saa standsede han pludseligt og vendte tilbage til
Forbrydelser og Forbrydere i Almindelighed. Magisteren, for hvem en ny
ukendt Synskreds aabnede sig og som havde forundret sig over, at
Tateren, der mistænkte Bommanden, ikke lagde Sag an imod ham,
besluttede nu at føle sig for, om der muligvis skulde kunne findes
nogen hemmelig Grund til at Tateren ikke vovede at røre ved Naboen. Han
genoptog derfor sin docerende Tone, som om han fortsatte sin Diskurs om
Rettergang og Retspleje ud fra rent filosofisk Synspunkt.

»En ganske almindelig Fremgangsmaade hos durkdrevne Forbrydere er at
implicere den Person i Sagen, som kunde ventes at blive det farligste
Vidne.«

»Hvad vil implicere sige?« spurgte Tateren ivrigt og nysgærrigt.

»Der er mange Maader at implicere paa. En Maade er at lade det frygtede
Vidne faa saa meget at se af Forbrydelsens Forberedelse, at

5*Vidnet ved den skyldiges Anholdelse kan opgives at have været
medvidende om Forbrydelsen og have fortiet den en Tid; men tillige
gælder det om ikke at lade ham se saa meget, at han vover at angive
Sagen til Myndighederne. Forstaar De Dilemmaet eller Snaren? Hvadenten
Vidnet angiver eller ikke angiver, bliver han hængende i det eller
impliceret.«

»Det er storartet!« skreg Tateren ude at sig selv. »Det er storartet!«
Og hans Ansigt straalede af Henrykkelse.

»En anden Maade«, vedblev Magisteren, »som Forbrydere af Rang ogsaa
plejer at anvende, det er i Forvejen at søge at etablere
Inhabilitetsgrunde imod Vidnet. Véd De, hvad Inhabilitet er? Som
Inhabilitetsgrunde regnes Slægtskab eller endogsaa kun Trolovelse eller
løs Forbindelse med en Beslægtet til Indstævnte; endvidere regnes for
inhabil til at vidne aabenlys Uven eller Avindsmand. Altsaa vilde Deres
Snedkere være inhabile som Vidner imod Bommanden, hvis det var
beviseligt, at de havde levet i Fjendskab med ham.«

»Nej dog, er det virkelig sandt?«skregTateren og sprang op og vilde
gribe Magisterens Haand. »Hvor De maa have læst og studeret mangeslags
Skrifter for at vide Besked om saa meget!«Derpaa fortrød han sin
Begejstring, og Hovmodsdjævelen fo’r i ham igen.

Ja, jeg skal ellers sige Dem, at jeg ogsaa har læst en hel Del«,
oplyste han; »Magisteren har maaske ikke læst Historiebogen om Greven
af Luxemburg?«

»Nej, det har jeg ikke!« svarede Magisteren, som sandt var, »Men jeg
har høn tale om ham og jeg har hørt Dem synge Visen om ham.«

»Aa, det er en Bog, kan De tro« — sagde Tateren, vigtig over den andens
Uvidenhed — nlet er en Bog, som hvert Menneske kan lære noget af, og
saa er den saa morsom. Tænk bare, en Greve, som stjæler og myrder og
som Politiet aldrig kan faa fat paa, hvor gæme det saa vil! Det var en
snedig Karl, kan De tro. Tænk Dem, han gik ud paa Kirkegaarde og
Galgebakker, hvor man gravede Lig ned, og saa forgiftede han Naale, som
han bagefter anbragte i Stolesæderne hos dem, som han vilde være af
med; for sér De, Lig er forgiftede. Og naar han tog noget, saa tog han
aldrig andet end Penge, for dem kan man ikke kende, og de ruller afsted
igen, som de kommer; men Klenodier og Juveler tog han aldrig, saa naar
Politiet kom og skulde undersøge, saa var der ikke det bitterste at
finde!«Han havde talt med Varme, men holdt nu pludselig inde, som om
han fortrød, hvad han havde sagt. Og for at dække over den Fejl, han
havde begaaet, vendte han sig vredt imod Bommandens Hytte, der kunde
skimtes mellem Buskene, knyttede Næven og fo’r ud:

»Ja, der er saa mange Kæltringer til i denne Verden, og det er en slem
Fyr den Bommand!«

Magisteren følte sig ilde tilpas efter denne Samtale, og idet han halvt
angrende overtænkte, hvad han alt havde sagt i Aftenens Løb, gik han
urolig til Sengs paa sit Kammer.

Otte Dage efter gik Magister Törner sin Morgentur som sædvanlig, men i
meget ned-slaaet Sindsstemning; thi den forløbne Uge havde været rig
paa Begivenheder, som nok kunde ryste selv en roligere Naturs Ligevægt.
Dagen efter Samtalen om Forbrydelser og Forbrydere havde Magisteren paa
sin Vandring i Skoven fundet nogle blaa Brystfjer af den stjaalne
Paafugl og havde taget dem nied hjem; havde forevist sit Fund og havde
dermed troet at have befriet Bommanden for Mistanke, eftersom det
fundneBytte maatte bevise, at Ræven var den skyldige. Men man havde
mødt hans Paastand med Vantro, og Tateren havde indvendt, at rigtig
udspekulerede Gavtyve altid forstod at bonlede Opmærksomheden og
anbringe et falsk corpus delictum. — Dér havde Magisteren sine Lærdomme
igen for første Gang — corpus delictum!

Men Morgenen derefter havde Magisteren fundet nogle af Slagvingernes
Fjer skarpt afskaarne med en Kniv, og da han kom hjem med dem,
triumferede Tateren og erklærede, at Ræven da vel ikke gik med Kniv i
Lommen.

Den paafølgende Nat var Kalkunhanen bleven stjaalet, uden at der var
Spor af den at opdage.

Næste Dags Aften havde Magisteren staaet nede ved Jæm ledet sammen med
Tateren, da Lagmandens Søn, som var Gaardejer, var kommen ridende,
havde holdt sin Hest an og høfligt havde spurgt, om han kunde laa
Andrikken at købe, som han saa'vralte om paa Græsplænen. Tateren
svarede ham høfligt, at han ikke kunde sælge den.

Om Natten forsvandt Andrikken.

Der var her nogle Omstændigheder, som gjorde Begivenhederne ganske
uforklarlige, Hvis Ræven havde taget Kalkunhanen, som sad inde i et
Skjul paa sin Pind og havde Kræfter til at forsvare sig, hvorfor havde
den da ikke først taget Hønen, som laa paa Æg i Straabunkenudenfor paa
den aabne Plads, — saameget mere som Sagkyndige forsikrede, at Ræven
ikke kunde tage en Kalkunhane, men nok en Høne?

Og endvidere: hvorfor skulde Andrikken netop blive stjaalen Natten
efter Lagmands-sønnens Besøg? At fatte Mistanke til en rig og fornem
Mand vilde være det rene Vanvid, og ingen paa Gaarden vovede at antyde
noget i den Retning. Laa der noget bagved dette eller var det et
tilfældigt Sammentræf af Omstændigheder? Men Fjerene, som med aabenlys
Hensigt var henlagte paa Magisterens Vej for at findes af ham? Hvad
kunde Meningen være dermed? Hvis det var Bommanden, der var Tyven,
vilde han dog ikke gaa og fremlægge Beviser for, at det ikke kunde være
Ræven! Ligesaalidt vilde Snedkerne gøre dette, hvis de havde været
skyldige. Hvem havde da lagt de Fjer dér og i hvilken Hensigt? Lutter
Gaader!

Fremdeles var i de Dage baade Fogden og Gevaldigeren kommet til Bøgely
for at undersøge Stedet, hvor Tyverierne var begaaede. Baronessen og
Tateren havde modtaget Fogden festligt, havde budt ham paa Vin og havde
sendt Bud efter Magisteren, hvem de havde forestillet som en ivrig
Danskerven; hvorpaa de havde berømmet ham og pralet med ham over al
Maade,som om de vilde skrabe Guld af ham til at forgylde dem selv og
deres med. Tateren havde endogsaa fremhævet Magisteren som sin gode og
intime Ven, sin Lærer, sin Fortrolige, saa at Magisteren tilsidst følte
sig trykket og, saa vidt det var muligt uden at saare, havde vist disse
Smigrerier tilbage. Og det mærkeligste ved Historien var, at akkurat
den samme Forestilling blev gentagen ved Gevaldigerens Besøg, som fandt
Sted kort efter Fogdens.

Derpaa var i stor Skyndsomhed Bommanden bleven meldt til Birket i
Helsingborg, ikke for Tyveri af Fuglene, men af nogle Lægter, hvorfor
han skulde i Hullet, da pludselig Tateren i Egenskab af Klager var
optraadt som den ædelmodige og havde lrafaldet al Paastand paa Straf,
hvorpaa Bommanden med Taarer i Øjnene havde takket sin Velgører, der
ogsaa af Birkedommeren fik rosende Ord for sin smukke Opførsel.

Men Dagen inden Fanerne gik til Doms, var de to Snedkere forsvundne og
var bievne erstattede af to nye, der fik udtrykkelig Befaling om ikke
at sætte deres Fødder inde hos Bom-manden, som holdt Smugkro.

Begivenhederne var væltet ned, den ene oven paa den anden, saa at
Magister Tömer ikke havde kunnet følge med og udlede Betydningen og
Sammenhænget, allermindst af følgende sidste,som overraskede ham mere
end alle de andre tilsammen. Han havde nemlig en Morgen paa sit Kammer
truffet den pjuskede Pige ifærd med at rede hans Seng, og ved
Forespørgsel hos sin Hustru havde han erfaret, at hun var bleven ansat
som Tjenestepige efter Anbefaling af Bestyreren, hos hvem Fruen havde
høn sig for om en Pige, der kunde gaa til Haande i Huset. Dertil kom,
at Pigen af Snedkerne i Huset blev opgivet at være Taterens Søster,
hvilket denne ikke vilde erkende, saa at hun ligesom Ivan maatte
titulere Broderen Monsieur.

Da Magisteren nu var naaet gennem Bøgeskoven og traadte ind i
Granparken, hvor en lukket Sti af unge Graner førte Vandreren opad en
Bakke — og her var det at han havde fundet Paafuglefjerene — havde han
dog nogenlunde ordnet sine Indtryk og som Hovedsum faaet ud, at der i
dette Hus gik hemmelighedsfulde Ting for sig, og at man var ifærd med
at spinde et Næt om ham, hvortil han selv maaske havde givet Garnet
uden at vide det.

Hvad Hensigten med det altsammen var, kunde han ikke udgranske, thi
Tateren gjorde Sidespring og lavede falske Spor som Haren paa en
Snemark, og han kunde ikke følge alle hans forvirrede Hjærnes Nykker.
Men overfor al sin Mistanke kunde han kun opstille en enesteModgrund:
Mandens gode økonomiske Stilling, der maatte fri ham fra Fristelsen til
at blive Tyv.

Forholdet mellem Tateren og ham havde de sidste Dage været godt, mere
venskabeligt niaaske end ellers fra Taterens Side og mere krybende; dog
den gamle selvbevidste Tone, som Tateren havde haft i den første Tid,
kom nu igen, da Magisteren ikke længere trykkede ham med nogen uanmodet
Visdom, det være sig i Musik, Jordbrug eller Tryllekunster.

Baronessen saas aldrig, og Sangen og Musiken var forstummet dernede,
hvoraf Magisteren sluttede, at Taterens Forestillinger ikke længer
gjorde nogen Virkning paa hans Kæreste, men hvoraf han ogsaa drog den
for ham selv ubehagelige Slutning, at der maatte være blevet tilbage
noget Nag fra hin Aften, da han havde fordunklet Charlatanen og
Baronessen havde tysset Taterens Sang ned.

Inde paa Stien skinnede Solen ned mellem de unge Graner og Magisteren
gik og betragtede friske Fodspor, der stod tegnede i Granbarrerne og
som ikke kunde være hans egne, da i det samme en Skade fløj op indefra
Tykningen og skrigende forsvandt over Granernes Toppe. Magisteren
standsede med et Ryk, kiggede ind i Mørket og tik Øje paa Reden, som
laa mellem Grenene og Stammen paa en ung Gran. Et Knippet£

Solstraaler brød ind og kastede et gulgrønt Lys paa Stammerne.
Pludselig standsede Magisterens Blik ved et Træ, i hvis Bark adskillige
Tegn var indristede med en skarp Kniv og saa dybt, at det hvide Træ
lyste tydeligt frem og Harpiksen var løbet i Taarer og Striber lige ned
til Granens Rod.

Magisteren betragtede de ganske tydelige Tegn, hvis Udførelse vidnede
om stor Øvelse og en sikker Haand, og det, som først slog ham, var
deres Lighed med de Tegn, som de vilde indianske Folkeslag i Vesten
anvende og som han havde set afbildede i en Rejsebeskrivelse fra Ny
Sverig ved Delawarefloden. Men at sætte de to Slags Skrifter i nogen
Forbindelse med hinanden, faldt ham ikke ind. Dog kunde han forstaa
saameget, at Billedskrift eller Hieroglyfer maatte være beslægtet hos
alle Folk, og da han her saa’ en Haand, en Nøgle og et Øje afbildede,
drog han den Slutning, at det ved Sammenligning, Undersøgelse og nogen
Kombinationsevne ikke vilde være umuligt at tyde disse Tegns Mening og
derved komme paa Spor elter Hemmeligheder, som maaske angik ham mere,
end han vilde tro. Han tog imidlertid sin Lommebog op og aftegnede
Hieroglyferne saa nøje, som han kunde. Men istedetfor at vende hjemad,
efterat have gaaet Stien til Ende helt ud til Ledet, vandrede han
videre ud over Hegnene for at iværksætte en Beslutning, han længe havde
næret om at aflægge et Besøg hos sin Nabo for at faa nogle nærmere
Oplysninger om de Folk, hos hvem han havde taget Ophold og som nu
syntes at have hemmelige Planer for med ham og at ville indblande ham i
deres Anliggender.

Det var dog med den faste Beslutning ikke at sige et ondt Ord om sin
Vært eller kaste den mindste Mistanke paa ham, at han en halv Time
senere traadte ind i Gaardejer Virups Forstue og traf en Pige, som han
bad om at anmelde sit Besøg.

Da han traadte ind i Spisestuen, saa han Værten sidde paa
Kakkelovnsbænken og med sine skarpe graa Øjne betragte den Indtrædende,
uden at rejse sig, idet han bad undskylde, at han blev siddende,
eftersom han havde Gigt i Benene.

Magisteren var ikke i Tvivl om, hvad den Gigt betød, og forstod, at den
skulde besmykke Uhøfligheden; han tog derfor uden videre Plads i den
bedste Lenestol og beholdt Hatten paa med den Undskyldning, at han led
af Hovedpine.

Derpaa fremførte han sit Ærinde.

»Jeg kommer,« sagde han, »baade for at hilse paa en Nabo og for at bede
om en Tjeneste.De véd formodentlig, hvem jeg er, men sikkert ikke, hvad
jeg har at bestille her paa Egnen. Jeg er imidlertid blandt andet
Plantesamler og af Hensyn til dette Studium maa jeg undertiden gaa over
Hegn og ind paa andres Marker; tillader De, at jeg gaar ind paa Deres
Marker, hvis jeg lover Dem ikke at træde i Kornet?«

Gaardejeren gav uden Betænkning sin Tilladelse, uvant med saa megen
Artighed fra Fjendehold, ja han blev saa blødgjort, at han selv
anstrængte sig for at fortsætte Samtalen, som fra først af ikke syntes
at friste ham.

»Naa«, tog han fat, »De bor altsaa paa Bøgely; hvad synes De om Deres
Vært?«

Det var netop det Spørgsmaal, Magisteren havde længtes efter, og han
greb det med Begærlighed.

»Det er en flink Mand, synes jeg, saa vidt jeg da kan dømme.«

»Lidt sjofel, ikke?« grinte Gaardejeren.

»Det har jeg ikke bemærket«, svarede Magisteren.

»Han ødelægger jo baade Baronessens Penge og Gaard.«

»Mener De virkelig?« spurgte Magisteren igen, bestemt paa ved
Modsigelser at faa Sandheden frem. »Han er jo dog Bestyrer uden Løn og
gaar selv som en Karl bag Ploven, slaarGræs og vander Dyrene, saa man
skulde da synes, at han gør Nytte for l øden.«

Ja, jeg véd, at De er hans gode Ven, svarede Gaardejeren, »og derfor
vil jeg ikke sige noget ondt om ham!«

Nu blev Magisteren bange! Hans gode Ven! Men han mente endnu, det var
for tidligt fuldstændig at trække sig ud af Ilden.

»Hans Ven? Hvad mener De med det? Venskab kan vel kun findes mellem
Personer paa samme Dannelsestrin«, citerede han af Ciceros De amicitm,
»og nogen Fortrolighed har jeg ikke beæret Bestyreren med.«

Ja naturligvis«, svarede Gaardejeren og saa underfundig ud, *jeg véd
naturligvis ikke andet, end hvad man fortæller! — Her paa Egnen gælder
han for at være den største Tyveknægt, Jorden har baaret, og kommer
Baronessen ikke paa Fattiggaarden inden Mikkelsdag, saa er det saamæn
et Vidunder.«

»Nej, hvad siger De dog? Er det Deres Mening ?« undslap det Magisteren.
»Er Baronessen da ikke velhavende?«

»Jo, hun har jo ejet endel, men det har Fyren sat overstyr, og det er
allerede saa vidt, at der pantes for Skaner og Vejafgifter. Men han er
en snedig Mand, og naar Fogden kommerog skal tage Dyrene, saa er de
skrevne paa Jensens Navn, som hans Ejendom.«

Magisteren havde faaet bekræftet det vigtigste af det, hvorpaa hele
hans Mistanke-Bygning hvilede, nemlig at Baronessen var i Bund og Grund
fattig; og nu forstod han, hvorfor Gaar-den forfaldt, hvorfor der
kogtes raadden Mad, hvorfor . . . Her standsede han, og for ikke at
komme i Fristelse til at udvikle sine Tanker højt, lod han det være nok
med sine Spørgs-maal, rejste sig, takkede for bevist Velvilje og tog
Afsked.

Gaardejeren syntes noget forundret over Samtalens bratte Afslutning,
og, forglemmende sin Gigt, stod han op for at følge Gæsten ud i
Gaarden.

I Forstuen paakom den Tanke Magisteren, at han burde sige alt og
kraftigt tilbagevise enhver Mistanke om, at han var Taterens Ven,
hvilket let kunde tros, da han saaledes uden videre affærdigede enhver
Meddelelse fra Naboen, som denne maaske havde givet i venskabelig
Hensigt. Men den ene Tanke krydsede den anden, og Gaardejerens Ansigt
udtrykte allerede en saadan Kulde, at han ikke kom til Orde, men
løftede Hatten og gik.

Han havde en Følelse af, at han havde gjort en Dumhed, da han gik ud
gennem Ledet forover Engen at naa hjem. Men det var for sent at vende
om, navnlig da han saa' Tateren gaa og holde Vagt udenfor Haven i
Nærheden af Hegnet og han sandsynligvis allerede var

opdaget.

Han vilde nødig udsætte sig for et Møde med Jensen netop nu, da han kom
fra Naboen, for hvem han var bleven advaret, men her var ingen Mulighed
for at slippe bort, og der var derfor ikke andet at gøre end at gaa
lige paa Fjenden.

Jensen gik med bøjet Hoved, med en Stang i Haanden og lod, som om han
maalte Marken op, uden at give Tegn til, at han saa’ Magisteren komme.

Denne hilste højlydt Godmorgen. Tateren gav den forbavsede, men sagde
ingenting, hvorfor Magistdren besluttede selv at gaa løs paa Sagen og
sige alt, hvad der kunde siges, uden at Sandheden kom alt for tydeligt
frem.

»Jeg var ovre hos vores Nabo for at faa Lov til at gaa over hans Mark«,
forklarede han.

Tateren tvang et Smil frem, som skulde være venligt, men samtidig
ligegyldigt for den foreliggende Sag.. Han sagde ikke noget.

Der var intet Tilbagetog muligt for Magisteren; han maatte gaa videre,
selv om han skulde komme paa Vildspor, hvilket han da ogsaa grundigt
gjordethi en Trang til at undskylde sig kom pludselig over ham, uden at
han kunde forhindre det.

»De har ikke Venner her paa Egnen, Jensen«, sagde han. »Gaardejeren
derovre talte ondt om Dem!«

»Det tror jeg!« svarede Tateren. »For han gik i sin Tid paa Jagt efter
Baronessen og hendes Penge, men da det slog fejl, saa fik jeg
Skarnbøtten over mig.«

Dette var sikkert Løgn, tænkte Magisteren, der var vant til, at Tateren
altid tørte sit Snavs af paa andre; men han lod, som om han fæstede Lid
til Beskyldningen.

»Det sagde jeg ham ogsaa«, vedblev han, »og jeg sagde ham mere endnu,
fordi jeg kunde høre, at han var misundelig. Jeg roste Dem, Jensen, som
en flink Mand og en uegennyttig Mand, som selv gik og arbejdede paa
Marken, skønt De var Bestyrer, og det gør ingen anden Bestyrer i hele
Landet; og jeg lod ham vide, at Baronessen ikke kunde nære nogen Godhed
for Dem, siden hun lod Dem slide saadan i det uden Løn.«

Her lod Tateren sig narre, thi han troede ubetinget paa, at Magisteren
ikke kunde lyve, fordi han ikke havde løjet før; og i Taknemmelighed
over at have kunnet indbilde Magisterensine Løgne, greb han hans Haand
og trykkede den med uforstilt Rørelse, prisende sin Skæbne dog at have
truffet ét hæderligt Menneske, som talte godt om ham. Og givende efter
for sin Rørelse aabnede han sit Hjærte, fortalte om de senere Aars
Misvækst, der havde ruineret dem, om slette Mennesker, som havde narret
dem for Penge, de havde laant af dem, om sine Bekymringer med hver Uge
at skaffe Mad til Mennesker og Dyr, om alt, hvad der kunde vække
Medlidenhed med hans Person og hans Stilling.

Magisteren benyttede Lejligheden, medens Manden var blød og syntes
oplagt til at høre paa et godt Raad, til at forestille ham det
taabelige i ikke at dyrke Jorden, som dog ialtfald kunde give Brød, og
søgte at overbevise ham om, at det var bedre Økonomi at leje Karle til
at passe Jorden og arbejde i Marken, end at Bestyreren selv gik og
spildte sin Tid dermed.

»Naar De ligger paa en Bænk, røger Pibe og har et Øje med Deres Folk,
saa er det meget mere værd, end om De, der er et Bymenneske med fine
Vaner, gaar her og slider i det,« slunede han.

Dette at ligge paa en Bænk og røge Pibe maatte have tiltalt Tateren i
højeste Grad, thi for tørste Gang indrømmede han, at Magisterenvar en
vis Mand, fuld af gode Raad, som han med Taknemmelighed skulde benytte.

Magisteren forlod den taknemmelige Discipel med den Medlidenhed, man
føler for en Ulykkelig, som nedlader sig til at beklage sig, og med den
rolige Tilfredshed, som Følelsen af at have gjort sig en anden
forbunden medfører. Han følte sig efter dette Udbrud tryggere overfor
Tateren, og da han ikke frygtede ham længere, forsvandt ethvert Nag
over smaa Forurettelser og Uforskammetheder, og han glemte al sin
Mistanke, der dog nys var bleven bestyrket ved de Oplysninger, han
havde faaet om Mandens økonomiske Stilling.

I særdeles ædelmodig Sindsstemning gik han gennem Haven, da han ved
Foden af Solviseren saa' et Legeme ligge næsegrus mod Jorden; han
opdagede straks, at det var den pjuskede Pige.

»Hvorfor ligger Magelone her?« spurgte han, forbavset over at se Pigen
ude paa denne Tid af Dagen, hvor hun plejede at gøre istand i hans
Værelse.

Pigen rejste sig langsomt, og med sortstribede Kinder og røde Øjne, som
hun skjulte med Haanden, snøftede hun:

»Fruen har jaget mig bort!«• Hvorfor dog det, mit Barn?« spurgte
Magisteren videre.

Pigen tav en Stund; saa snøftede hun:

»Fruen sagde, at jeg ikke var pyntet nok, men jeg ejer ikke mere end
den Kjole, jeg har paa, og det kan jeg da ikke gøre ved.«

Magisteren saa' paa den pjuskede Pige, som var meget smudsig, men
udsmykket med to Rækker Perler om Halsen og med Ringe i Ørene. Og skønt
han meget vel indsaa det virkelige Forhold, kunde han ikke bære det
over sit Hjærte at sige hende, hvad han tænkte om Sagen; han bad hende
derfor ikke være vred paa Fruen, der var meget syg og sikkert ikke
havde ment noget ondt.

Pigen kiggede gennem Fingrene paa Magisteren og spurgte med saa bedende
Stemme som hun kunde:

»Men Magisteren tager mig nok tilbage igen?«

»Ja, sér Du, mit Barn, den Slags Ting har jeg ikke noget med at gøre.
Det maa min Kone om!« svarede han og gik videre, forstemt over dette
Forsøg paa at benytte ham til at afgøre en Strid, som han ikke kendte
noget til.

Da kan kom hen til Trappen, stod hans Barnepige dér og bankede
Sengeklæder.»Hvad er der hændet med Magelone?« spurgte han.

»Jo, det er en net Tøs«, svarede Pigen. »Hun har gaaet og bragt Utøj
ind i Sengene og saa har hun givet Børnene Udslet. Fruen har ofte nok
forbudt hende at kysse dem, men alligevel gør hun det. Og da hun nu fik
sin Opsigelse, saa hvæsede hun som en Kat og svor og bandte paa, at det
skulde det svenske Rak nok faa betalt.«

Medens Pigen gav sin Harme Luft, mærkede Magisteren, at noget bevægede
sig bagved et Gardin i Stuelejligheden, hvor Baronessen boede, og han
forstod, at man lyttede.

»Det var en slem Historie«, sagde Magisteren, ligesom hen for sig selv,
da han gik op paa sit Værelse, opfyldt af alvorlige Anelser, efter alt
hvad han kendte til Tateres uforsonlige hævnlystne Sind, naar der
vederfares dem en Krænkelse. Men saa tænkte han tilbage paa den
venskabelige Samtale, han lige havde haft med Broderen, og saa gik
Tankerne endnu længere tilbage til Morgenbesøget hos Naboen, de
Oplysninger, han havde faaet, de hemmelighedsfulde Indskrifter, han
havde set. Og alt det mørke og uhyggelige, som var passeret i Huset,
rullede sig op for ham, saa at han i et Øjebliks voldsomme Længsel
efter at være ude af det altsammenfattede den Beslutning at rejse bort
fra det hele, ligegyldigt hvorhen, bare saa snart som muligt!

Her, følte han, havde man Ting for og spandt man Intriger, som begyndte
at drage sig tæt sammen omkring ham og truede med at kvæle ham.

ANDEN DEL.I Løbet af de otte Dage, Magister Torner ventede paa Svar paa
sin Ansøgning om Tilladelse til at forlade Stedet, var nye og uventede
Begivenheder indtrufne paa Gaarden.

Der var kommet en Karl og en Gartner. Karlen, som hurtigt saa’, at
Bestyreren ikke forstod noget af sine Sager, havde lagt sig paa den
lade Side og indledet Kærlighedshandel med den pjuskede Pige. Og
Gartneren, som indsaa, at det var for sent at grave, og som tillige
ikke fandt det Møjen værd at bestille noget ordentligt, da han ikke
kunde faa Arbejdshjælp, sad for det meste i Kirsebærtræerne og plukkede
Bærrene, som allerede var begyndt at raadne paa Grenene.

Tateren selv laa paa en Bænk og røgte Pibe, trofast følgende
Magisterens improviserede Raad, og naar han ikke sov eller røgte, drak
han eller foretog Rideture, mest ved Nattetid. Overfor Magisteren var
han fuld af Overlegenhed ogHovmodighed, og han udviklede vældige Planer
til Ejendommens Forbedring og storartede Forslag til Havens Udvidelse.
Om Søsterens Afsked fra Tjenesten talte han ikke et Ord, men der syntes
at brænde en vild Glød i hans Øjne, naar han mødte nogen af Magisterens
Børn eller Tjenestefolk, og disse sidste maatte nu tage sig vel iagt
for Hundene, der lumskelig blev pudsede paa dem fra alle mulige
Smuthuller af Ivan og Magelone. Og Børnene vovede man ikke mere at lade
gaa frit om nede i Haven, de blev holdt indelukkede i Værelserne med
Undtagelse af de Tider paa Dagen, hvor Barnepigen spadserede med dem.

Ved Magisterens Oplysning om, at han agtede at flytte, havde Tateren
ikke haft Taal-modighed til at høre Forklaringen til Ende, men havde
straks forraadt sig og med et ondt Grin gjort opmærksom paa Kontrakten,
hvorpaa Magisteren øjeblikkelig havde svaret, at Kontrakten ikke kunde
tvinge ham til at blive boende dér, men kun til at betale Lejen til
Flyttedag.

Opsigelsen havde ikke desmindre yderligere gjort Forholdet spændt, om
end Taterens Beundring var steget for denne Mand, som ikke forsøgte at
sno sig fra en Forpligtelse til at udbetale Penge og som uden Protest
lod sig narre i Forretningssager.Lysten til at flytte var i betydelig
Grad vokset efter en Opdagelse, Magisteren havde gjort og som syntes
ham foruroligende. Han havde nemlig, trods stadige Paamindelser i et
Par Maaneder, endnu ikke faaet Laas i Døren til sit Værelse, saa at der
var aabent Nat og Dag. Hn Eftermiddag havde han mærket, at der havde
været Nogen derinde og rørt ved hans Bøger, mens han havde været ude.
Han opdagede, at der var vendt op og ned paa hans Afhandling om
Probérkunsten og at den barSpor af smudsige Fingre. Tateren havde
altsaa været dér, og i Stedet for at bede om Tilladelse til at laane
Bogen, hvilket ikke vilde være blevet nægtet ham, havde han, af ren
Tilbøjelighed til at stjæle, stjaalet sig til Læsningen. Ærgerlig havde
Magisteren sendt Bud efter en Smed og ladet denne gaa ned til
Baronessen for at bede om Betalingen, som han ogsaa rigtigt havde
faaet. Men da Magisteren siden havde ladet falde et ligegyldigt Ord om,
hvad han havde gjort, til Tateren, havde denne ikke kunnet skjule sin
Harme og sin Flovhed, thi han forstod nok, at han var opdaget.

Luften var nu saa ladet, at en Eksplosion hvert Øjeblik kunde ventes,
men man søgte gensidig at undgaa Stridens Udbrud, da jo Skilsmissens
Stund var saa nær. Og Længselen efterden Stund havde særlig hæftigt
grebet Magisteren efter to nye Hændelser, der, nu da Husets Ruin var
ham bekendt, maatte forekomme ham saa uhyggelige, at han helst vilde
være langt bone fra det altsammen. En Morgen kom han nemlig ned i Haven
og saa’ de to Snedkere ifærd med i største Skynding at tømre en
Gødningvogn sammen i Form af en Ligkiste med skraat opadgaaende Laag.
For at sige noget henkastede Magisteren i Spøg:

»Hvad skal De bruge den Ligkiste til?«

Den ene Snedker var hurtig til at svare og slog ind paa Spøgen.

»Ja, det er nok ikke første Gang, at man har kørt Lig i saadan en.«

»Hvad mener De med det?« spurgte Magisteren, der hørte, at der laa en
Slags Alvor i Svaret.

»Jo, forstaar De, jeg mener, at det er i Skamvognen, man plejer at
finde Barnelig!« svarede Snedkeren. »For min Fa’er, skal jeg sige Dem,
var Arrestforvarer, og saa hører man jo et og andet.«

Tateren havde stille staaet ved Siden af og sét ned i Jorden.

Nu slog han Øjnene op og afbrød den ubehagelige Samtale.»Haven skal
gøres i Stand, og jeg skal derfor hente Gødning inde fra Landskrona
Rytterstalde, som jeg har akkorderet med.«

Magisteren vilde ikke have lagt Mærke til denne ubetydelige Begivenhed,
hvis han ikke paa sin fortsatte Spadseretur gennem Haven havde truffet
Gartneren nede ved Drivhuset.

»Skal De gøde Jorden midt om Sommeren?« spurgte han Gartneren, egenlig
uden særlig Lyst til at faa noget at vide.

»Ja, saadant Jordbrug har jeg aldrig været tned til før, men Bestyreren
siger, at han har truffet bestemt Aftale med den kongelige Lade-gaard
ved Helsingborg og at han ikke vil vente!«

»Hvad for noget?« begyndte han, men greb sig i det samme i det, last
besluttet paa ikke at sige noget, som kunde gøre Taterens Løgnagtighed
aabenbar.

Natten derpaa, da Vognen var bleven tærdig, vaagnede Magister Ttirner
ved et Spektakkel ude paa Loftet. Han sprang op og lynede nøje efter,
om han ikke maaske havde høn forkert, men blev snart overbevist om, at
der var Mennesker ude paa Loftet, der havde noget for, som de søgte at
skjule; thi det var næppe af Omhu for ikke at vække de sovende i Huset,
at de gjorde sig Umage for at liste. Det lød, som om man slæbte noget
tungt bon og derved komti] at tørne mod alle de mange Slags Genstande,
der vare sammenhobede derude.

Paa Tyve tænkte han ikke et Øjeblik: thi alle Hundene havde om Aftenen
været slupne ud og havde afsøgt hele Ejendommens Territorium, og
desuden havde Tateren med Pistolskud rundt om Huset advaret muligen i
Nærheden værende Nattevandrere mod at nærme sig.

For nu, da han var sikker paa, at det var Husets Folk, at faa Klarhed
over, hvorvidt disse vilde have deres Forehavende hemmeligholdt eller
ej, dog saadan at han ikke ved at overraske dem tvang dem til farlige
Forholdsregler som Selvforsvar, stod han op af Sengen og spurgte ud
gennem Døren, om der var nogen. Og da han hørte, at der straks blev
stille, sagde han højt hen for sig selv, for at de ude paa Loftet kunde
tro, at han var bleven narret: »Jeg maa

have drømt.«

Derpaa lagde han sig igen, lod, som om han faldt i Søvn og snorkede
højt.

En Stund efter begyndte Pusleriet igen ude paa Loftet, og listende
Skridt hørtes fjærne sig nedad Trappen.

Magisterens Tanke fløj hid og did, men vendte stadig tilbage til
Gødningvognen, der uden synlig Anledning var bleven lavet i saadan en
Hast, kredsede omkring det fjerde Taarnværelse,som han aldrig havde
faaet at se og hvor Tateren falskelig havde opgivet at han boede,
dvælede en Stund ved de løgnagtige og modstridende Opgivelser af
Stedet, hvor Gødningen skulde hentes og standsede sluttelig ved
Hundenes Uddrivelse den foregaaende Aften.

Søvnfeberen jagede hans Indbildning op, og gamle Sagn om indespærrede
og ihjælsultede Arvinger dansede i hans hede Hjærne; Tyverier og
Smuglerhistorier af ældre og yngre Dato dukkede frem for hans
Erindring, men han jog dem bort igen, ligesaa hurtig som de kom. Skulde
han nu aabne Vinduet og fortsætte Undersøgelserne? Han vovede det ikke,
thi at røbe, at han belurede dem, var farligere end alt andet.

Derfor vendte han sig om mod Væggen og laldt snart i Søvn. Da han
vaagnede igen, var Solen allerede højt paa Himmelen.

Nattens Begivenheder stod levende og skarpt for ham, og han følte
straks, at det ikke gik an ganske at lade som ingenting,- thi det vilde
vække mere Mistanke end hvis han talte. Da han derfor kom ned og mødte
Baronessen, hilste han gemytligt og spurgte, om hun ikke havde hørt
Støj paa Loftet om Natten.

Nej, hun havde ingenting høn.

»Aa, jeg blev saa bange«, sagde Magisterenmed sin uskyldigste Mine,
»jeg troede, at det var Tyve.«

»Nej, hvor vil De hen! Hvad Vej skulde de være kommet ind?« spurgte
Baronessen med hyklet Forskrækkelse.

»De kunde have klatret ind fra Kirsebærtræet!«

»Aa nej, det kan jeg ikke tro. Det har nok kun været Kattene«, svarede
Baronessen, »For jeg skal sige Dem, jeg lod Loftsdøren staa aaben
iaftes. Der er nemlig saa mange Mus deroppe, og de æder alt, hvad vi
har liggende dfer.«

Magisteren vilde ikke vove sig længere, men lod, som om han troede paa
Katten, fremførte Grunde, der kunde tale for, at det var rigtigt, og
var nu fast overbevist om, at man vilde have det natlige Besøg skjult.

Men, indvendte hans skarpe Logik, fordi man skjuler noget for Fremmede,
behøver det ikke at være en Forbrydelse. Man skjuler sine
Forretningsforhold og sin Fattigdom, sine Familje-hemmeligheder, sine
Sorger: Hvorfor skulde

der saa netop her være Tale omen Forbrydelse?

Da han kom ned i Haven, var Gødningvognen borte. Og af Gartneren fik
han at vide, at Bestyreren var rejst til Danmark for at købe Høns.

_Haii vilde ikke spørge om mere, men ét var sikken: Gødningvognen var
bone, og til

Danmark var den ikke føn. Var det da Løgn, at Tateren var taget til
Danmark?

Et Øjeblik efter blev der spændt for den store Karet, og Baronessen
agede bon med Ivan og Magelone, efter hvad der blev fortalt for at køre
til Landskrona og sé en Dyretæmmer, i Anledning af at det var Magelones
Fødselsdag.

De tog afsted og de kom ikke hjem før om Natten, saa trætte eller
drukne, at de blev siddende og sov i Vognen til den lyse Morgen, da
Magisteren kom ned og fandt det besynderlige Selskab snorksovende med
Solen lige i Øjnene. Baronessen kom først til sig selv, høne Høernes
Brølen og huskede paa, at de ikke var bievne malkede i de sidste
fireogtyve Timer. Bandt saa sin Salop op og satte sig i fuld Stads til
Arbejdet.

Imens var Magelone vaagnet. Gnikkende Søvnen ud af Øjnene nærmede hun
sig med en underlig hemmelighedsfuld Mine til Magisteren og begyndte
med hakkende Stemme, usikre Blikke og forvirrede Bevægelser med Kroppen
at fortælle:

»Kan Magisteren bare tænke Dem, at vi fandt Paafuglen hos
Dyretæmmeren.«

»Nej, er det muligt!«

T»Ja, og den kendte straks Baronessen og kom hen for at faa Brød, og
saa tog Baronessen fat i den.«

»Men, lille Ven, hvordan kunde I da kende den igen?« spurgte
Magisteren, der endnu troede paa Historien.

»Jo, for den havde jo ingen Hale, og Baronessen kendte desuden saa godt
sit Dyr. — Men« — tilføjede hun — »Magisteren maaikke fortælle det til
Jensen.«

Baronessen kaldte, og Samtalen var til Ende.

Nu vaagnede Magisteren til Besindelse og spurgte sig: pro primo,
hvordan kunde Fuglen

være dér, naar Brystfjerene med vedhængende Hud var bleven sét i
Skoven? — pro secundo, hvorfor maatte Jensen ikke faa det at vide?

Var det hele én stor Løgn og en daarlig lavet Løgn? Eller troede de
virkelig, at Fuglen var dér, og mistænkte Søsteren sin Broder for at
have stjaalet den?

Disse Menneskers Tanker gik i saadanne Slangebugtninger, at de var
vanskelige at faa fat paa. Og da nu Befrielsens Time nærmede sig, vilde
Magisteren ikke bryde sin Hjærne med at opklare en Sag, som ikke angik
ham. Men Tanken vendte tilbage, fordrende Svar, bringende ham i Raseri
over, at hans Intelligens skulde tvinges til at sysle med ubetydelige
MenneskersUbetydeligheder. Det angik ham ikke, hvem der havde stjaalet
Fuglen; det havde ikke den mindste Betydning for hans Liv, hvordan det
forholdt sig eller ikke forholdt sig med den Sag, og alligevel spildte
han sin Hjærnes Kraft med at arbejde sig frem til Klarhed i den. Tre
Maaneder, et kvart Aars Isolering fra Omgang med dannede Mennesker og
Indespærring med lavere staaende Væsener havde, uden at han havde
mærket det, forandret ham. Hans Tanker, som før kun beskæftigede sig
med Livets højeste Spørgsmaal og som søgte at gennemtrænge Tilværelsens
og Altets Gaader, syslede nu med Smaating og opkastede Syllogismer for
at udfinde, hvem der havde stjaalet en Fugl. De andres smaa Bekymringer
var gledet ind i hans Sjæl, saa at han ikke kunde høre en Ko brøle uden
at spørge sig selv, om den maaske ikke var malket, ikke se en Mark med
Ukrudt uden at udkaste Planer til dens Rensning. Hørte han Tateren køre
ud, undrede han sig over, hvorhen han kørte; saa' han Snedkerne begynde
paa et Arbejde, spurgte han sig selv, hvad Meningen kunde være dermed.
Ytrede Tateren et betydningsløst Ord, granskede han altid efter, hvad
der vel skjultes deri og hvormeget deraf der var Løgn.

Som han nu begyndte at iagttage sig selv, opdagede han, at han havde
optaget endel Gestus

efter Tateren, havde laant Tonefald i hans Stemme, og, hvad værre var,
havde blandet danske Ord og Vendinger ind i sit Sprog. Han havde
piudret saalænge med disse Børn, at han havde glemt at tale rent, han
havde saalænge bøjet sig ned til dem, at han var bleven krumrygget, han
havde saalænge hørt Løgnesprog, at han havde vænnet sig til at tro, at
alle Mennesker løj. Og han, den stærke Mand, som aldrig havde frygtet
aaben Strid, mærkede nu, hvordan Modet begyndte at svigte ham, hvordan
Fejgheden og Frygten listede sig over ham i en Kamp mod usynlige Magter
og mod Fjender, som var ham overlegne, ordi de sandsynligvis ikke
skyede at anvende Vaaben, som han ikke kunde benytte.

Og saa kom Pigens Historie over ham igen og satte sine Kløer i hans
Hoved og rev i ham.

Løj hun? Ja! Thi en Dyretæmmer Skøber ikke en Paafugl uden Hale og med
afrevne Fjer, og Paafuglen fælder ikke Halen før om Efteraaret.

Hvorfor løj hun? Vilde hun, at Magisteren skulde tro Bommanden skyldig,
eller hvad?

Men hvorfor maatte han ikke sige det til Jensen? — Eller var det maaske
netop hendes Mening, at Magisteren skulde sige det til Jensen? Troede
hun, sluttende fra sin egen daarlige Natur, bedst at kunne anspore ham
til at fortælle det, naarhun bad ham om at hemmeligholde det, og mente
hun, at Fristelsen til at sladre skulde forøges ved Forbudet mod at
fortælle det? Han kunde umuligt se nogen Tanke eller faa nogen Klarhed
i dette, og derfor red det hele ham som en Mare!

Imidlertid kom Tateren om Aftenen hjem, medbringende paa Skydskærren et
stort Bur med femoghalvtjerdsindstvve unge Høns. Magisteren stod ude i
Gaarden, da han kom, og fik straks en lang Historie om Rejsen. Paa
Skuden mellem Helsingør og Helsingborg var femogtyve Høns slupne ud og
var fløjet i Søen; men skønt dette maatte være et føleligt Tab for
Tateren, syntes han ikke det mindste ked over Hændelsen. Etter
Tilstaaelsen af sin Ruin var han nemlig optraadt som en rig Mand, for
hvem ingen Sum var for stor, og han havde ladet Ivan stikke Magisterens
Pige en Løgn ud om en høj Gevinst i det store Amsterdammer Lotteri.

Da nu Hønsenes Ankomst havde samlet Karlene omkring Buret og Tateren
havde tjærnet sig et Øjeblik, begyndte Magisteren under beklagende Ord
at undersøge Hullet, ud at hvilket Hønsene skulde være flygtede. Men en
af Snedkerne gjorde straks Mine af at nære Mistro og lod sig tilsidst
narre til halvhøjt at sige:»De Fugle er nok snarere fløjet i hans egen
Lomme!«

Han blev altsaa mistænkt for at have stjaalet fra Baronessen, og denne
Mistanke kom fra hans egne Tjenestefolk!

Der var saaledes Anledning til at tro, at han ogsaa havde stjaalet de
andre Fugle. Var han da virkelig en saadan Usling, at lian ikke undsaa
sig ved at vælte Skylden over paa Uskyldige!

Der kom en saadan Væmmelse over Magisteren, at han gik udafGaarden. Han
styrede sin Gang ned ad den store Landevej, hvor der var rent og tørt;
og da det led mod Aften og Postrytteren hvert Øjeblik kunde ventes,
besluttede han at gaa denne i Møde. Vejen gik lige som en Streg mellem
Piletræerne op imod Højderne ved Lund, og Magisteren kunde i en halv
Mils Afstand se en Rytter komme i Retning af Bøgely. Snart saa's kun
hans Hoved og Skuldre, naar han var nede i en Sænkning; snart saa's
hele Figuren paa den tunge Hest. Aftensolen faldt lige ind mod
Rytteren, og Magisteren forundredes over, at han ikke kunde se Hjælmen
blinke. Men efter en Stunds Forløb saa' han, at Rytteren bar Hat og
altsaa ikke kunde være Brevposten.

I daarligt Humør over Skuffelsen efter den lange spændte Forventning
vendte han atter sine Skridthjemad og høne med Ligegyldighed Hestens
Trampen nærme sig og lidt derefter En raabe ham an bagved.

»Hej, gamle Ven!« lød en kraftig Stemme, samtidig med at Hesten gav
Magister Törner et venskabeligt Puf med Næsen.

»Nej er det Dig, ædle Bureusl« udbrød Magisteren og greb Vennens
Hænder, betaget af Glæde over at se en Aandsfrænde, og som en
Skibbrudden, der træffer Landsmænd, eller en bortkommen Hund, der
finder sin Herre, overvældede han sin Gæst med sin Henrykkelse,
brydende ud i en Strøm af Ord uden Sammenhæng og næsten kvalt af
Hulken.

Og nu bringer Du godt Budskab med fra Consistorium Academicum ?«
spurgte han tilsidst, da han var kommen lidt til Besindelse.

»Desværre nej, min gamle Ven!« svarede Adjunkt Bureus, som i det samme
rakte ham et Brev. »Jeg kommer tværtimod for at inspicere Dig og
afkræve Rapport om Befolkningens Opførsel paa dit Revier.«

Magister Törner stod med bøjet Hoved, som om han havde faaet et Slag
paa Issen; saa rettede han sig igen, greb Hesten ved Bidslet og førte
den ind gennem Ledet, mens alle Gaardens Hunde for løs paa den; de fik
i Form af Spark den rasende Magisters Vredesudbrud.io6

Børnene og den syge Frue var allerede gaaet til Sengs, saa at Magister
Törner maatte indbyde sin Ven til at spise til Aften nede i Lysthuset,
hvor de tændte et Par Lygter, og, mens de ventede paa Maden, slog sig
ned for at snakke.

I en uafbrudt lang Beretning fortalte Magister Tomer om sine Lidelser,
sine Ærgrelser, sine Ængstelser, men da han tilsidst begyndte en
detailleret Forklaring af Grundene til sin Mistanke, atbrød Vennen ham:

»Du er syg, Andreas.«

»Jeg?« raabte Magisteren forundret.

»Ja! Ensomheden og daarligt Selskab har forvirret Dig, og Frygten for
det Ukendte har magtstjaalet Dig! Du bo’r hos en Tyvebande, det er alt,
hvad jeg kan sige Dig!«

»Tror Du? tror Du virkelig?« udbrød Magister Törner. »Naa Gud være
lovet, saa er jeg ikke længer bange. For sér Du, hvad jeg mest
frygtede, det var, at jeg led af sygelige Indbildninger og at jeg
derved skulde fristes til at gøre uskyldige Mennesker Uret! Naa Gud
være lovet! Men sig mig«, vedblev han, »Du, som har studeret
Philologiam, kan Du forklare mig, hvad disse Tegn betyder, som jeg har
fundet indskaarne i en Træstamme i Skoven?«

Han tog sin Lommebog op og viste de Figurer, han havde aftegnet.

Adjunkten kastede et hastigt Blik paa Tegningerne:

»Det er ganske ejendommeligt» — sagde han — »at alle lavt staaende
Mennesker, af hvad Nation de saa er, gør præcis samme Opfindelser. Om
denne Haand, denne Nøgle, dette Øje var tegnede af en Vestindianer, en
Ægypter, eller en Kineser, skulde jeg kunne tyde dem lige saa let som
nu. Haanden staar her verbialiter og betyder at tage; Nøglen
sandsynligvis at lukke op, og eftersom der her er Tale om Tyve: lukke
andres Laase op; og Øjet endelig betyder vel intet andet end at se.
Vent nu lidt —«

Adjunkten holdt en Stund Haanden for Øjnene, som om han i sit Indre
vilde kombinere Betydningen af de tre Tegn, og efter nogle Minuters
Pause forklarede han:

»Det er udlagt: Tyveriet er begaaet, og man holder Øje med os! — Med
andre Ord, de nærer Mistro til Dig! — Véd Du nu, hvad Du skal gøre for
at dysse dem til Ro og bagefter skræmme dem?«

Magisteren svarede nej og ventede med spændt Opmærksomhed paa nærmere
Forklaring.

»Jo, jeg sætter nu, at Du gaar ud i Skoven og med din Kniv skærer f.
Eks. en Pil tværs gennem Øjet. Selv om dette 'ikke ligefrem passer ind
i Tyvesproget, saa vil de alligevel straks forstaa, at Betydningen
bliver denne: Øjeter blindet, hvilket er oversat: Man sér intet

mere, men er narret. Og saa har Du frie Hænder til at udspionere dem,
lige til Du henter Ge-valdigeren og sætter Selskabet i Kachotten«.

Adjunkten var akkurat kommen til Ende med sin Tale, da Pigerne kom med
Aftensmaden og dækkede Bord. Men bagved dem dukkede Taterens Skikkelse
frem i den gule Jakke og Stadshatten med Paafugleljeren. Han syntes at
have gjort Galatoilette, uvist af hvad Grund, vaklede frem til Bordet,
og uden at løfte paa Hatten hilste han bekendt og fortroligt paa
Adjunkten, der ikke kunde bare sig for at briste i høj Latter. Tateren
var drukken og Øjnene rullede i Hovedet paa ham. Med den ene Haand
støttede han sig til Bordet, slog Benene overkors og begyndte at snakke
løs i en Tone, som om han havde været indbudt.

»Et dejligt Vejr iaftenl« begyndte han.

»Værs’go at forsyne Dig!« albrød Magister "Andreas ham, idet han indbød
sin Ven til at tage for sig af Retterne, og idet han lod, som om han
ikke lagde Mærke til Tateren, hvis Øjne gnistrede.

Herrerne begyndte at spise, men Snyltegæsten gjorde ingen Mine til at
ville gaa.

»Din Skaal, gamle Ven, og velkommen!«hilste Magister Andreas og
skænkede i af Ølkanden.

• Din Skaal, Kammerat!« svarede Adjunkten.

Tateren krøb helt tilbage mod Væggen som en anskudt Los, men havde
endnu ikke opgivet Haabet om at blive indbudt.

»Herren kommer langvejsfra?« forsøgte han endnu engang at trænge sig
paa.

•»Hold Kæft, Karl, og rejs ad Helvede til!« fo'r Adjunkten rasende løs,
men i samme Øjeblik besluttede han at slaa det hen i Spøg og med sit
ene Ben løftede han Taterens korslagte Ben i Vejret, saa at han satte
sig ned paa Lysthusets Gulv og dunkede Hovedet imod en Sten.

Magister Andreas blev bange, at der skulde være sket en Ulykke, og
skyndte sig at række Haanden hjælpende ud imod den omkuldslaaede, der
mere ydmyg end forbitret rejste sig, løftede Hatten, bad om
Undskyldning for, at han havde forstyrret og luskede af.

»Ser Du, det Sprog forstod han!« lo Adjunkten, da Tateren var kommet
udenfor Hørevidde.

»Ja, men jeg kan nu engang ikke med den Maade at behandle Folk paa«,
indvendte Magister Andreas.

»Nej, jeg véd det, og derfor tillader de sig Næsvisheder imod Dig. Pak
og Hunde skal haveTamp! Og Du skulde bare have pryglet den Slyngel, saa
vilde Du have haft det behageligere.«

»Menneske er dog Menneske!«

»De omnibus est dubitandum. Du tvivler om alt, nisi de plebe! undtagen
omPakket, som Du nærer en hellig Tro til.«

»Skal vi saa lade Politicam fare!« afbrød Magister Andreas ham. »Lad
mig i Fred nyde den Lykke at se en hæderlig Mand i Øjnene, føle
Behageligheden ved at høre et Menneske tale uden at lyve!«

»Sér Du«, faldt den slagfærdige Adjunkt ind, »Du føler altsaa ikke
samme Nydelse ved at omgaas alle Mennesker, ergo er ikke alle Mennesker
lige!«

»Lad gaa da, men det burde være saadan, at de fleste ikke havde det saa
daarligt og de faa havde det saa godt!«

»Enhver er paa den Plads, hvor han skal være, og lad os takke Gud, at
ikke de, der er under, er- over! Se bare paa denne Lømmel her paa
Gaarden, der svang sig op over den Plads, der tilkom ham! Se, hvordan
han mishandler Mennesker og Dyr, se, hvordan han bestjæler den gamle
Dame. Fik han Magt til at give Love, saa blev det til Gavn for Tyve og
Rakkere! Men Du skal se, at han ikke bliver siddende, men kommer til
igen at kravle nedpaa den Plads, som Naturen og hans Evner har anvist
ham.«

»Naa, men sidder da alle de bedste øverst?« indvendte Magisteren, der
var en hemmelig Modstander af Enevælden.

»Ikke altid, men ofte, og naar den bedste en Gang kommer til Magten,
samles i Reglen de bedste omkring ham, og da er Enevælden et Gode.«

»Enevælden er aldrig et Gode, uden naar Usurpatoren bemægtiger sig
den!« erklærede Magisteren; »thi de Hindringer og Farer, han da har
vist at kunne overvinde, vidner om hans Evner.«

»Du tænker paa Cromvell, Protektoren?«

»Ja paa ham! Og paa hans Ministre og Generaler! Paa Venner Vintapper,
Tuffnel Tømmermand, Okey Fyrbøder. Paa Gaards-karlen Admiral Deane,
Badesvenden Oberst Goffe, den simple Soldat Generalmajor og Guvernør
Skippon, Lærredskræmmeren Statholder Tick-borne!«

»Der sér Du altsaa, at Evnen naa'r frem til den Plads, der tilkommer
den!«

»Ja efter Revolutioner! Men vi saa Erik XIV følge efter Gustaf I,
Christina efter Gustaf Adolf!«

»Og Carl XI efter Carl X; og vi saa’ ogsaaunge Cromwell dunste bort som
en Røg efter gamle Cromwell. Altsaa immer Revolution! Er det det, Du
vil?«

»Eller valgt Diktator!«

»Eller ogsaa opdrætte en Hersker som i sin Tid Oksen Apis, opdrage ham
til en vis Mand, holde ham borte fra alle Livets smaa Interesser, lukke
ham inde som Japans Mikado! Nej Du, Livet i dets Mangfoldighed føder og
opdrager selv den Mand, som Tiden behøver. Efter Partitider og
almindelig Træthed kommer Enevælden med alles Billigelse som det, der
trænges til. Enevoldsmanden Cromvell var større Despot uden Parlament
end Karl, og Frederik III i Danmark gjorde selv Revolution mod Adelen
ligesom vor Kong Carl XI.«

»Men vor Konge er en Imbecil, en Ignorant, som tror paa Præster og
Hekse!« skreg Magister Andreas, der rigtig vilde give sig Luft.

»Stille for Satan!« advarede Adjunkten og kiggede forsigtig ind mellem
Havens Buske, som laa hen i Mørke med enkelte svage Lyspletter fra
Lygterne. »Og Cromvell, Parlamentkrænkeren, troede han da ikke paa
Præsterne? Jo, meget mere end den henrettede konstitutionslydige
Monark!«

Magister Andreas lyttede hen imod Ahornalléen; han var bleven
opskræmmet afHi

en Bevægelse derhenne fra. Men da alt forblev roligt, hævede han igen
sin Stemme for rigtig at nyde denne Lejlighed til at udlade sig, og med
et Slag af Ølkanden mod Bordet akkompagnerede han sin Yndlingssætning,
som han havde faaet fra Cartesii Filosofi, der nylig havde holdt sit
straalende Indtog i den evropæiske Dannelse:

»De omnibus est dubitandum! Ned med Enevælden, ned med Cromvell, ned
med Præste-knevelen Carl . . .«

Adjunkten lagde sin store Haand paa hans Mund, thi i samme Øjeblik
viste Magelone sig paa Broen, som førte ud til Lysthuset i Dammen.

Hun var klædt i en fantastisk, grøn Jagtdragt med korte Skørter,
overbroderede med Pailletter og Glasperler. Haaret faldt vildt og
uordenligt omkring Hovedet, der ikke var kønt, men havde Ungdommens
Blødhed i visse Konturer, medens derimod Rovdyrmunden, den plebejiske
Næse og Blyknapøjnene skræmte og stødte tilbage. Hun bar et Kredenskar
med Vin og Glas, hilste fra Fru Tömer, at hun skulde være Stedfortræder
for Fruens Piger denne Aften, fordi Pigerne ikke kunde undværes fra
Huset og Børnene.

Dette lød meget antageligt, og der var intet dertil at bemærke, men
Magister Andreas kunde

8ikke skjule sin Forundring over hendes Stads og spurgte, hvorfor hun
var saa pyntet.

Pigen tænkte lidt over, hvad hun skulde svare, blev forlegen ved
Adjunktens prøvende Blik og svarede, øjensynligt mod sin Vilje, som
sandt var:

»Det var Jensen, der sagde, at jeg skulde gøre det!«

Broderen havde altsaa pyntet hende! Men det var maaske kun
Forfængelighed.

Da hun havde stillet Karret fra sig, gjorde hun Mine til at ville gaa,
men Adjunkten, der var en skæmtefuld Flerre, tog hende i hendes
pjuskede Haar og tvang hende til at sætte sig ned, bød hende at drikke
af sit Glas og spurgte, hvad hun kunde bestille-

Magisteren, der ikke syntes om Selskabet, svarede paa hendes Vegne, at
hun lavede god Mad, hvilket han vidste af Erfaring fra den Tid, hun
tjente hos ham.

»Ja, men Baronessen giver mig ingen Mad at lave«, indvendte Pigen, »og
at koge Føde til Høns og Svin, dermed kommer man ikke frem i Verden.«

Dette sagde hun med et barnligt og smerteligt Tonefald, som om det var
hendes Livs Drøm at faa Lejlighed til at lave god Mad. Paa Maa og Faa
og noget letbevægelig som han var, særlig nu, dahan havde drukket
endel, finder Magister Andreas uden videre paa en Udvej baade til at
skaffe Pigen ud af den Elendighed, hvori hun levede, og at blive fri
for hendes forstyrrende Selskab:

»Du, Bureus, kan Du ikke skaffe hende ind som Kokkepige paa Regensen,
hvor Du jo er Dekanus ?«

»Ja, vi kunde jo tænke over det«, mente Adjunkten og slap Pigen.

»Hvad er Regensen for noget?« spurgte Magelone, i højeste Grad
nysgærrig.

»Det er det Hus, hvor Studenterne spiser ved Kongens Bord«, svarede
Magisteren.

»Og dér kan Du komme til at sove hos unge Mandfolk!« spøgede Adjunkten.

Denne Udsigt syntes ikke at skræmme Magelone; ialfald lo hun højt af
Bemærkningen.

»Naa, kan Du saa gaa, din Kat,* sagde Magisteren og skød hende fra sig;
»men hvis Du skal kunne komme i Kongens Køkken, saa maa Du føist lære
at vaske Skidtet af Dig! Saa, marchel«

Derpaa begyndte de to Herrer igen atpoku-lere, og de talte om Alverdens
Anliggender, men mest om deres egne, og Magister Andreas maatte Gang
efter Gang give sit Raseri Luft over at skulle være nødt til at blive i
denne Smudsets og Forbrydelsens Bolig, men Adjunkten

8»prædikede Mod og Udholdenhed for ham og bad ham indlede Bekendtskab
med Naboerne samt erhverve sig Kendskab til Egnen og dens Befolkning.
Der var kun to Maaneder tilbage til første Oktober, saa var han fri.
Dernæst gav han ham Raad og Formaninger om, hvordan han skulde behandle
Tateren, og fremfor alt om at iagttage større Forsigtighed i sine
Udtalelser, særlig vedrørende Politicam og den saa ømtaalige
Enevoldsregering.

Da de endelig brød op for at gaa til Sengs og da de kom op til Gaarden,
stødte de paa Ivan, som var ifærd med at forbinde Benet paa den røde
Hest.

»Was tausend har I gjort ved Krikken?« spurgte Adjunkten opbragt.

Ivan svarede uden at betænke sig, som om det var noget han havde lært
udenad, at Jensen var redet ud i et Ærinde, at Hesten var bleven bange,
var løben løbsk, havde kastet Rytteren af og sparket ham i Øjet, saa at
der maatte sendes Bud efter Feltskæreren.

»Her i Huset«, hviskede Adjunkten til Vennen, da de gik op ad Trappen,
»synes alt, hvad der sker, at være Komediespil. Det, han dér fortalte,
var ogsaa nok Løgn altsammen! Men det kommer ikke os ved!«Og saa gik de
ind for at sove nogle Timer, inden Adjunkten skulde ride tilbage til
Lund.

Hundedagene var faldne ind med en overvældende Hede, der bragte alt i
Forraadnelse. Hele Huset stank, Fluerne udklækkedes i Legioner i
Skambunken, i Rendestenen, i Svinehuset, og Haven var nu saa
viderværdig, at Magisteren foretrak at blive siddende som en Fange paa
Balkonen. Spadserede han med Børnene, saa valgte han at gaa ad
Landevejen som den eneste rene Plads, men den var saa ensformig, solet,
tør og støvet, at den ikke bød nogen Forfriskelse, og i Skoven vilde
han ikke gaa paa Grund af dens Usikkerhed for Snaphaner.

Hans Forsøg paa at indlede Bekendtskab med Naboerne havde ikke ført til
det ønskede Resultat. Man tog imod ham akkurat saa høfligt, som man var
nødt til, men man tav; og naar han saa alene havde talt nogle Minuter,
rejste han sig og gik. At han vilde lære deres Anskuelser om Sverrig og
Uniformiteten at kende, kunde han jo ikke sige, og de var heller ikke
tilbøjelige til at give deres Meninger til Pris. Men derlaa ogsaa noget
andet bag Uviljen og Kulden mod den fremmede — men hvad det var, kunde
han ikke finde ud af.

Saa blev han atter henvist til sit eget Selskab, og han følte sig nu
fuldstændig indespærret paa Gaarden. Maatte han engang imellem gaa ned,
saa antastedes han altid, og Trangen til at tale med et Menneske
narrede ham til atter at give sig af med Tateren, om hvem han nu med
fuld Sikkerhed troede, at han havde hemmelighedsfulde Ting for, Ting,
som han frygtede for at blive indblandet i.

Morgenen efter Adjunktens Ankomst havde Tateren ydmygt anholdt om at
faa et Besøg af Magisteren i Lejligheden nedenunder, hvor han holdt sig
indelukket i et mørkt Værelse for at skærme sit Øje.

Liggende paa en Seng med Bind for Øjnene og med en Mængde Flasker paa
et Bord ved Siden af beklagede han sig ynkeligt over sit mistede Øje,
som Hesten havde sparket ud. Han fortalte, at Feltskæreren lige havde
været dér, havde skaaret i Øjet og sagt, at han i syv Uger maatte holde
sig inde. Magisteren følte virkelig Medlidenhed med Stakkelen og lovede
at besøge ham engang imellem.

Saa havde Tateren takket ham baade fordet og for meget andet og mere.
Magisteren vidste nok hvad.

Denne troede, at han sigtede til Haands-rækningen ved den foregaaende
Aftens Æventyr i Lysthuset og forlangte uforsigtig nok ingen
Forklaring.

Dagen efter havde Tateren været ude og havde i Lysthuset haft en
Sammenkomst med en ældre uhyggeligt udseende Mand, med hvem han havde
spist og drukket og tilsidst sunget.

Dette med Øjet var saaledes ogsaa Komediespil! Men til hvad Nytte, det
kunde Magisteren ikke blive klog paa, særlig da Komedien blev udført
saa uhørt klodset, at ikke et Barn kunde lade sig narre af den.

Om det var for at luske sig fra Baronessens Nærhed og komme i eget
Værelse, eller om det var for at faa Lejlighed til at have et mørkt
Sted til Disposition, hvor han hemmeligt kunde modtage Besøg, var ikke
muligt at afgøre.

Sikkert var det, at han modtog Besøg i sit nye Værelse. Først at den
ældre Mand med skummelt Udseende, skumle Klæder og en skummel Maade at
være paa — der, kort sagt, gjorde Indtryk af at være en straffet
Person. Magisteren, der nu ikke længer brød sig om at f.ua noget at
vide, tik dog mod sin Vilje den Oplysning af Tateren, at Manden var
StatensGartner, der skulde komme og inspicere Havearbejderne, men ikke
selv deltage i Arbejdet. Men nu bestod Arbejdet kun i at plukke
Kirsebær, og til at inspicere den unge Gartners Kirsebærplukning
behøvedes ingen kgl. Statsgartner med femhundrede Mark i maanedlig Løn.
Dette var altsaa en ny og aabenbar Løgn, og Meningen var altsaa bare
den, at den skumle Mand skulde kunne opholde sig paa Gaarden under Skin
af at være Gartner.

Samtidig hermed indtraf en anden uventet Begivenhed, næsten endnu mere
uforklarlig end den forrige. Bommanden fik pludselig sin Afsked, uden
at man kunde faa Grunden dertil at vide. Den sidste Aften, før han
forlod sin Plads, optraadte han larmende og syngende Nidviser mod
Tateren, uden at lægge Skjul paa, at han var overbevist om, at denne
havde skaffet ham hans Afsked og altsaa var hans Fjende. Men tre Dage
senere viste han sig fint klædt inde paa Bøgely og konfererede i mange
Timer med Baronessen og Bestyreren. Den sidste meddelte straks af sig
selv, at Bommanden søgte at indvikle ham i et Anslag mod Myndighederne,
om hvem de begge sad inde med farlige Hemmeligheder. Underhandlingerne
hørte imidlertid op efter nogle Dages Forløb, og Tateren fortalte,at
han havde mistet Lysten til at blande sig i andres Anliggender.

Alt dette tydede paa, syntes Magisteren, at noget stort var i Gære og
for at faa Rede paa det filtrede Væv, besluttede han at benytte Vennens
Raad om at gøre Banden tryg. I den Hensigt gik han paa sin
Morgenvandring til det omtalte Grantræ, hvis Indskrifter endnu var
urørte, og skar saa nøjagtig han kunde en Pil tværs gennem Øjet,
udjævnede igen sine Fodspor med Granbarrer og afventede nu, hvad der
vilde ske.

To Dage efter, da Baronessen og Bestyreren og alle Husets Folk var kørt
bort til en Forlystelse, bankede det paa Magisterens Taarn-kammerdør.

Magisteren raabte »kom ind«, og ind traadte en meget gammel Mand med et
skægløst Ansigt, hvidt som Gips, med en Masse Rynker og Folder i alle
sædvanlige og mange usædvanlige Retninger. Læberne var indfaldne som
Følge af, at Fortænderne manglede, og Manden syntes at tygge eller suge
paa sine egne Læber, hvad der gav ham et uhyggeligt Dødninge-Udseende.
Han var snavset klædt, men med Guldstads ved Uhr-kæden og Sølvknapper i
Frakken.

Efterat han havde udtrykt sin forstilte Forbavselse over at se en
Fremmed, spurgte den gamle Mand efter Bestyreren.Magisteren svarede, at
Bestyreren nylig var kørt ud.

»Det var mærkeligt, for han vidste dog, at jeg vilde komme«, mumlede
Manden.

Derpaa udtalte han sin Beklagelse over sit Uheld og over, at han nu
ikke kunde komme til at bese Ejendommen.

Magisteren, der straks havde Mistanke om, at dette var en ny Komedie,
tilbød at vise ham rundt paa Ejendommen, hvilket gjorde Manden meget
glad. De fulgtes ad ned, Magisteren fast besluttet paa ikke at sige et
eneste forklej nende Ord om Tateren, eftersom hans Sindelag overfor
denne syntes at skulle stilles paa Prøve af Dødningemanden. Men derimod
fulgte han denne, tilsyneladende uden Hensigt, til de svageste Punkter,
førte ham forbi det værste Svineri uden selv at lade, som om han lagde
Mærke til det, og naar den gamle rystede paa Hovedet over Gaardens
forfaldne Tilstand eller brummede over Jordens Vantrivsel, havde
Magisteren altid et undskyldende, ofte et rosende Ord paa rede Haand.

Men den gamles Ærinde syntes at være dobbelt, baade at udforske
Magisterens Tankesæt og at komme til Klarhed over Ejendommens Tilstand
og Værdi, thi han blev undertiden ude af sig selv af Forbitrelse over,
at Ejendommen var gjort værdiløs, hvoraf Magisteren troede atHi

kunne slutte, at det var en Aagerkarl, som havde Prioriteter i Gaarden.

Tilsidst spurgte den fremmede, om der var Snedkere paa Gaarden, og hvad
de bestilte. Magisteren troede sig ikke istand til at kunne besvare den
sidste Halvdel af Spørgsmaalet, men forsikrede, at han saa' dem i
Arbejde hele Dagen.

Da Afskeden nærmede sig, bad den ukendte Magisteren om ikke at
fortælle, at han havde været dér, hvorpaa Magisteren til Gengæld bad
den anden om ikke at bringe videre, hvad han havde sagt.

Tateren lod sig narre, og den næste Dag var han straalende, ydmyg,
smilende, fuld af Venskab og indbød om Aftenen Magisteren til at drikke
et Glas Vin i Lysthuset, hvilket denne ikke kunde afslaa.

Sammenkomsten begyndte med en forholdsvis drikkelig Vin. hvorpaa
pludselig Magelone aabenbarede sig med et Fad Klejner, som hun paastod
selv at have bagt. Hun var iført en nedringet blaa Dragt, der var
hæftet op paa den ene Side. Da Magisteren havde smagt paa Anretningen
og sagt nogle opmuntrende Ord' greb Tateren Øjeblikket i Kraven.

»Magelone, sig nu Tak til Magisteren, som vil skabe Din Fremtids
Lykke.«Magelone skyndte sig at kysse Magisterens Haand, som denne trak
tilbage, idet han udtrykte sin Forundring i et Spørgsmaal om, hvad
Taksigelsen skulde betyde.

»Jo—o, Magelone har fonalt alt, for hun er ligesom en Skade til at
sladre af Skole«, sagde Tateren.

»Hvad har hun fortalt?« spurgte Magisteren, der følte sig tilmode, som
om man skruede ham fast til en Ambolt.

»Naturligvis det om Kongens Bord!« lo Tateren.

»Naa Regensen! Ja, det var jo kun et Ord, jeg lod falde, men sætter
Pigen nogen Pris paa det, saa skal jeg med Fornøjelse give hende min
Anbefaling.«

»Dér har Du Magisterens eget Ord, Magelone!« huggede Tateren ind som en
Forhørsdommer, saa Magisteren følte sig ubehagelig overlistet. Og for
nøjere at formulere sit Løfte i Vidners Overværelse tilføjede han:

»Men husk vel paa, at jeg kun kan give en Anbefiiling, og at jeg ikke
kan love hende Pladsen, thi den besætter ikke jeg, men Konsistorium, og
det først efter strænge Prøver. Bestaar hun ikke Prøven og vil
Myndighederne ikke have hende, saa er det ikke noget at takke for, at
jeg til ingen Nytte har gjort Pigen Ulejlighed.«Ja, det var kan saa
naturligt, mente Tateren, men kom hun bare med til Prøven, saa — For
Magelone var den dygtigste Kokkepige i hele Landet og havde lært
Madlavning hos Rigets Marsk.

Dermed forsvandt Magelone under megen Kniksen og Nejen, og de to Mænd
blev alene.

Nu begyndte Tateren at tage fat paa et nyt Samtaleemne, som aldrig før
havde interesseret ham, nemlig Politik. I én Vælling rørte han sammen
Cromwell, Frederik d. 3die og Carl d. nte, udgydende sig i
Lovprisninger over den svenske Konge.

Magisteren forstod straks, at Tateren havde ligget mellem Buskene og
lyttet den Aften, da Adjunkten var dér; begreb øjeblikkelig, at han i
Tillid til, at Øjet var blindet, vilde narre den intet anende Fjende
til farlige Udtalelser, maaske i Nærværelse af Vidner, der var skjulte
bag Buskene, og han begyndte derfor en Oration om Enevældens Fordele,
om Carl den iltes udødelige Fortjenester af Riget og om Borgernes
hellige Pligter mod Gud, Konge og Fædreland.

Enten raaatte Jensen have hørt meget lidt eller ikke forstaaet den
forrige Aftens politiske Samtale, thi nu gjorde lian pludselig omkring
og fo'r ud mod al Regering, al Myndighed og alt Politi, hvorpaa
Magisteren tog fat paa vidtløftigtat gendrive ham, idet han særlig bad
Tateren skaelne mellem Statsmyndigheden og Retsplejen, indviklede sig i
lærde Fortolkninger, blandede alle Slags Ting imellem hinanden,
spækkende sin Tale med latinske og græske Citater, saa at Tateren, som
troede, at det var Alvor, blev ganske ør af Anstrængelse med at fatte
det ufattelige. Dog Magisteren slap ham ikke endnu, men greb ned i sin
Videns Gemmer, trak frem løsrevne Stykker af Grotii Krigs- og Fredsret,
Puffendorfs Folkeret, og refererede hele Indholdet af Hobbes berømte
Afhandling om Borgeren, hvori Enevælden var sat i System. Og han talte
vel en hel Time med Stentorstemme, nedtyssende ethvert Forsøg fra
Fjenden paa at afbryde, saa at denne tilsidst sad ganske bleg og
tilintetgjort af overmenneskelig Anstrængelse for at følge med og
fremfor alt vise, at han forstod Sammenhænget.

Da Magisteren havde endt sin Rapsodi, nikkede Tateren bifaldende, men
var saa mat, at han kun kunde fremhvæse et: Storartet!

Derpaa hældte han et stort Glas Vin i sig, rømmede sig og forsøgte at
ripostere. Men det eneste Thema, som han magtede, var det, der laa ham
nær, om Baronessen, om hendes Dyd og Retfærdighed og om de skændige
Bagvaskelser, og tilsidst fortabte han sig i en lang pralendeOpremsning
af alle sine tarvelige Kærligheds-triumfer, den ene mere utrolig end
den anden.

Og Magisteren, som nøje gav Agt paa hver Gang, Samtalen torandrede
Kurs, indsaa nu, at det var ad den Kant, Tateren hele Aftenen havde
styret; han holdt derfor Ørene stive for at passe paa, naar
Kærnepunktet var dér.

»Ja, Piger er der nok af, bare man har Penge i Lommen!« sluttede han en
længere Forklaring.

Derpaa paatog han sig den dumme fornuftige Mine, som han plejede at
anvende, naar han vilde fraliste en anden hans Hemmeligheder og saa
slap det ud af ham:

»Ligemeget derom: For hundrede Daler

skal jeg kunne købe mig hvad Pige, det skal være!«

Der blev Dødsstilhed efter dette; thi længere kunde han ikke gaa, og
Magisteren tænkte et Øjeblik paa, om han ikke paa Stedet skulde afsløre
Uslingen og smække ham en Lussing til Løn for at han saaledes sad og
udbød sin Søster; han vilde dog først have fuld Sikkerhed for sin
stygge Mistanke, og i den Hensigt kastede han en Madding ud.

»Siden vi taler om unge Piger, Jensen, saa vil jeg sige Dem, at De
skulde have Deres Øjnelidt med Magelone, at ikke Mads gaar og forlokker
hende!«

Tateren blev sort i Ansigtet.

»Den Slubbert, den Kæltring, hvor tør han understaa sig!«

Magisteren havde fra sit Vindue set Magelone og Gaardskarlen lege inde
i dennes Kammer, ganske vist kun lege, men en ikke helt ufarlig Leg,
som bestod i at kaste hinanden om paa Sengen. Det var ikke nødvendigt
at sige alt, og han vilde ikke antyde mere end han vidste.

»Jeg siger kun, at de leger, men Leg kan blive til Alvor, og Mads er en
fattig Karl!«

»Aa, den forbandede Tøs! Skal hun komme i Ulykke, saadan som det er de
unge Pigers Bestemmelse, saa skal det idetmindste være med en lin
Herre.«

Der Var ingen Tvivl mere: Broderen vilde sælge sin Søster til en fin
Herre og for hundrede Daler!

Magisteren foregav, at han var træt, og rejste sig op for at gaa til
Ro, takkede for god Beværtning og sagde Godnat.Da lian kom op paa sit
Kammer, grebes han af Væmmelse over sig selv, at han havde siddet til
Bords med en Tyv og Kobler. Hvordan var han dog sunken saa dybt paa tre
Maaneder? Hvordan var det gaaet til, at han var bleven inddragen i en
Kreds, der laa saa dybt under hans, og hvordan gad han sysle med
Mennesker og Anliggender, som ikke vedkom ham? Var det denne inertia,
som lægger sig over Sjælen, naar den isoleres ud fra dens Omgivelser,
og naar den, efter en Tid at have stridt imod, er bleven træt, lammet
af uventede Hemsko paa Vilje og Ønsker?

Men da han havde grublet over og vendt og drejet sine Oplevelser en
lang Stund, indtil han var bleven magtesløs, begyndte af den opløste
Sjæls Atomer at hæve sig en vældig Naturens Stemme; Drifter,
undertrykte nu et halvt Aar, vaagnede, og styrkede ved Haabet om at
kunne faa, hvad de havde maattet undvære saa længe, rejste Instinkterne
sig med en forfærdelig Magt. Pigens Billede i den blaa Dragt sprang
frem som af en Tryllelygte, med de blottede Skuldre, de fyrige
slangeagtige Bevægelser i Hofter og Ryg. Og han tvang med Magt tilbage
Erindringen om det hæslige i Blikket, det onde ved Munden og det
smudsige ved hele Personen. En Længsel efter at omfavne hende raat,
dyrisk

9som en Hanhund en Tæve, vaagnede hos ham, men paa samme Tid den ganske
bestemte Beslutning — han vidste ikke, hvorfra den kom — aldrig at
kysse hende!

Og Fantasien fremmalede det altsammen, saadant som han tænkte og
ønskede, at det skulde ske.

Han følte, at han ikke vilde kunne tale Kærligheds Ord med hende, at
han intet vilde kunde sige til hende, ikke blande sin Sjæl med hendes,
ikke aabne Udsigter til nogen Fremtid, men kun som en Sultan vilde han,
naar han saa', at hun var villig, kaste sit Tørklæde, vinke et »kom« og
saa træde ind i et-mørkt Skjul, hvor ingen kunde se, hvad der skete,
ikke engang han selv, thi hans Øje skulde ikke besudles at noget Minde,
hans Tanker ikke bagefter besværes af noget tydeligt Billede, nej, de
skulde kun mødes som Dyr med Dyr, og saa gaa fra hinanden igen!

Saaledes tænkte han, det skulde ske, og saa-ledes drømte han det om
Natten!Da Magister Andreas vaagnede om Morgenen, var han fast besluttet
paa ikke at have noget med Magelone at gøre. Nogen stærk Dydsgrund
havde han visselig ikke, thi dels havde han faaet Frihed over sit Kød
af sin syge Hustru, dels havde man nylig haft Eksempel paa, at en gift
Præstemand dér i Stiftet var indgaaet med Bøn-skrift til Biskoppen om
at blive løst fra sit Ægteskabsløfte og havde erholdt den begærede
Tilladelse. Men det var ham imod at træde i Berøring med en
Forbryderslægt; det stødte ham, i selve det Hus, hvor hans Familje
boede, at staa i Forbindelse med en anden Kvinde; desuden nærede han
Frygt for, at Pigen skulde misbruge ham som Skalkeskjul for sine
Æventyr med andre.

Men allerede det at skulle imødegaa alle Lysternes Kætterier, bare det
at lade Tankerne sysle med Æmnet, drog ham henimod det uund-gaaelige,
og det, at han hele Dagen maatte leve i Forsvarskamp mod Fristelsen,
bevirkede, at Fristelsen antog uhyre Dimensioner, aad sig ind i hans
Sjæl, og hvad værre var: Tanken om Pigen trængte alle andre Tanker bon,
forvirrede hans Dømmekraft, slukkede Mistanken om Taterens
forbryderiske Forehavender, slappede hans Aarvaagenhed i Forsvaret niod
den lumske Fjende og dyssede ham til Ro, uden at han mærkede
det.Derfor, da han hørte et forfærdeligt Spek-takkel nede i Stalden og
skyndte sig til Vinduet, saa’ han med Ligegyldighed, hvordan Tateren
truede Karlen Mads og hvordan denne som Selvforsvar løftede Skovlen,
han havde i Haanden, og i Raseri gav Tateren et Slag over Armen, saa at
Tateren flygtede ud af Stalden og bød Karlen forlade Huset.

Han saa’ med samme Ro paa, hvordan Mads pakkede sin Byldt og gik, uden
at han brød sig om at udgrunde hvorfor. Alt, hvad der i Løbet af denne
Dag tildrog sig, havde ikke jnere Interesse for Magisteren end de
ligegyldigste Begivenheder i Verden.

Han kom saaledes ned til Drivhuset og saa’ den forsvundne Gødningvogn
staa dér med Forhjulene kørte fast i Leret, mens et Læs Gødning laa
bunket op paa Jorden ved Siden af. Havde han nu haft sine Tanker klare,
vilde han have sat denne Begivenhed i Forbindelse med sin tidligere
Mistanke om det natlige Optrin paa Loftet, og han vilde ikke have
undladt at undersøge Gødningbunken, om den mulig dækkede Ting, der
skulde skjules.

Men han havde kun Øje for ét, og det var Pigen. Han saa’ hende overalt,
hvor han kom hen, mødte hende paa Trapperne, stødte paahende oppe paa
Loftet, og han lagde meget vel Mærke til, at hun var pyntet.

Om Eftermiddagen skulde Magisteren ud at køre med Børnene, men Vognen
fra Gæstgiver-gaarden udeblev. Tateren havde imidlertid ladet spænde
for sin store Karet, og da Børnene var bedrøvede over at skulle gaa
glip af den ventede Fornøjelse, tilbød Bestyreren Magisterens at følge
med paa Baronessens Skovtur. Magisteren sagde ikke nej og forundrede
sig ikke over en Time senere at sidde i Vognen med hele Selskabet og
Magelone ligeover for sig paa Bagsædet. Han fandt hellerikke noget
stødende i, at al Baronessens Sladder gik ud paa at henlede
Opmærksomheden paa Pigen, som sad og maabede med sine Blyknapøjne og
gjorde sode Miner, der skulde være yndige, men som bare blev til brede
Grin, saa man saa de skarpe Hjørnetænder, der stod frem foran de andre
Tænder.

Af og til kom der et Lysglimt af Besindelse over Magisteren, naar han
saa' paa sine Børn i dette smudsige Kompagni, som selv ude i Skoven
medførte sin Lugt af raaddent Kød og vaade Hunde. Og da han en Gang paa
Vejen lagde Mærke til nogle Folk, der grinte af Selskabet, vaagnede
hans Bevidsthed om den gruelige Fornedrelse, og nu først saa' han, at
Baronessen var iført et hvidt Katteskindslag med grøn Silkeog bar en
Hat fra Gustaf den istes Tid, et stort Spektakkel, der lignede en
Regnskærm med en Maarhale i. Og Tateren var i sin gule Jakke, paa hvis
Ryg fem tjærede Fingre havde sat deres Mærke; sandsynligvis var det en
Erindring fra Optrinet om Morgenen med Mads. Hestene saa ud, som om de
lige var komne fra Dødningedansen i Lunds Domkirke, og Vognhjulene var
ganske tilsølede af Ler og Smuds, uagtet det var tørt Vejr og Solen
skinnede.

Et Øjeblik tænkte han paa at stige ud, men saa faldt han igen til Ro,
og, fæstende sit Blik fast paa sine Børn, glemte han Omgivelserne,
døvede sit Øre for Taterens Snak og hørte kun Børnenes glade Latter,
saa’ kun deres muntre Leg, naar de forsøgte at plukke en Bøgegren fra
Træerne, hvis Løv hængte ned over Vognen. Og saa tænkte han paa sin
syge Ven, som laa alene hjemme, indespærret, lam, og for hvem Sommeren
randt hen uden en eneste Dag fri for Lidelser. Da følte han Skam og
Sorg og Raseri over de uforskyldte Smerter, som Skæbnen tilføjede ham
og tvang ham til at tilføje andre, og han var saa opfyldt af disse
Følelser, at han ikke mærkede, at Vognen svingede ind i
Gæst-givergaarden, hvor en Gøgler havde samlet en støjende Folkehob
omkring sig, og hvor Bønder dansede og drak under et Bøgetræ.Men
pludselig vaagnede han op ved den larmende Opmærksomhed, som Vognen
tildrog sig fra Mængden, der hilsede dens Ankomst med Latter og
Skrigen.

Ude af sig selv af Harme rejser han sig op i Vognen, griber Tømmen og
vender Hestene, saa at de kommer ud paa Landevejen.

Der blev stille et Øjeblik, truende stille, saa at Magisteren maatte
gore Baronessen en Undskyldning, idet han foregav som Grund til sin
Adfærd et Løfte til sin Kone om ikke at føre Børnene ind i store
Forsamlinger, hvilket Baronessen med en utrolig Smidighed øjeblikkelig
lod, som om hun ganske forstod og billigede, ja hun fortabte sig
endogsaa i Ros over Magisterens smukke Betænksomhed.

Og saa kørte de hjem.

At det hele var en overlagt Streg, faldt ikke med en Tanke Magisteren
ind; saa stygt og afskyeligt havde hele Optrinet forekommet ham, at han
med Vold havde tvunget alle Reflektioner derover tilbage, havde gjort
sig blind og døv og haard mod alle ubehagelige Indtryk.Om Aftenen, Ja
Magisterens Børn var gaaet til Sengs ved Syvtiden, begav lian sig op
paa sit Værelse for at være alene og slippe for at se nogen af Husets
Beboere. Augustaftenen var varm, men mørk, og han tændte sit Lys og
slog sig ned ved Bordet over en Bog, efter at have afført sig Frakken.

Mens han nu sidder over sin Plantebog og vender Bladene, mærker han
ikke, hvordan Tankerne løber fra Blad til Blad, søgende noget, som kan
holde dem fast, men uden at finde; de flagrer som Humlebien fra Blomst
til Blomst, prøvende med Sugemunden et Sted, hvor den har det godt,
indtil tilsidst hans Øje falder paa Kapitlet om Blomsternes Parring.
Dér begynder han først at fatte, hvad han læser, og alt antager Form og
Liv. Befrugtningens Hemmeligheder lokker ham, som de lokker en
Skolepog; alt, hvad han i Forvejen véd og kender, faar ny Interesse,
frembyder nye Synspunkter. Og under Læsningen føler han halvtørrede
Saftkilder aabne sig, Blodet bliver varmt og Naturens vældige Aand
begynder at tale sit Magtsprog. Brunsten stiger op i ham, Driften efter
at føle Personen fordobles, føle Legeme og Sjæl træde ud af Individets
trange Fængsel og fornemme Livet i Slægten, i Fremtiden, om det saa kun
skulde være nogle Sekunder.Han følte, at nogen var kommet ind i
Værelset, uden at han dog havde givet sig Tid til at løfte Øjnene fra
Bogen; han mærkede et svagt Lufttræk af En, som bevægede sig og aandede
inde i Kammerets Luftmasse, han fornam ligesom noget varmt paa den ene
Side af Legemet, hvorfra Lyden af listende Trin hørtes — og da han
vendte sig om, saa' han Magelone staa midt i Lysskæret med sine onde
blvgraa Øjne, hvis Hornhinde syntes helt udbuet, saa mat og livløst
kastede de Lysets Lue tilbage.

»Hvad vil Du?« spurgte Magisteren stak-aandet; han saa', at hun paany
var udpyntet — i en Dragt, som kun Skøger plejede at bære.

»Jensen beder saa meget undskylde,1 stammede Pigen, > men hans Tobak er
sluppen op, og han vilde gærne spørge, om Magisteren ikke vilde la ane
ham lidt.«

Her!« svarede Magisteren kort, rejste sig og gav hende en halvfyldt
Kardus.

Saa tænkte han sig et Øjeblik om, da Pigen blev staaende; tog saa en
Beslutning, men forandrede den, mens han talte:

»Vil Du hilse Jensen og sige, at det er . .... (her gjorde han omkring)
upassende for unge Piger at gaa op til Herrer saa sent om Aftenen.«Il»

Derpaa tog han Pigen i Armen, skød hende hen mod Døren og forandrede to
Gange Beslutning, inden han fik hende ud. Saa angrede han, at han havde
ladet hende gaa; men nu var det for sent!

Skøge er Skøge! tænkte han. Bliver det ikke denne, saa bliver det en
anden; og bliver det ikke mig, saa bliver det en Mads! Hendes Broder er
Tyv, men det er formodentlig alle Skøgers Brødre, og hvem kan holde
Rede paa deres Stamtræer?

Dermed var hans Beslutning for den følgende Aften fattet.

Alt indtraf, saaledes som han havde udtænkt det og fantaseret sig det,
men da den første Kraft- og Lystfølelse var forbi, kom Frygten og
Ækelheden. Frygten — fordi han ude paa Loftet havde høn noget røre sig
og liste sig bon, hvoraf han sluttede, at man havde spioneret; og saa
Ækelheden, den forfærdelige Fornemmelse af Smuds, som hans Sanser først
kunde fatte, da Rusen var gaaet over, en Fornemmelse saa stærk, at han
syntes, alt var tilsmudset, hans Værelse, hansLegeme, hans Sjæl. Noget
saa grænseløst modbydeligt havde han aldrig troet muligt, og hans
Lyster slukkedes, blot han tænkte paa det, han havde udstaaet.

iMen det var gjort og kunde ikke ændres. Han havde favnet et Dyr, og
efter Omfavnelsen havde Dyret kysset ham som en Kat, og han havde vendt
sig bort, som om han var bange for, at hans Sjæl skulde møde en
Dyresjæl paa Læberne, som om han var bange for at indaande en uren
Aande.

Næste Morgen mødte han Magelone paa Trappen. Hun saa' ligegyldigt paa
ham og han paa hende, som om intet var hændet.

Han var glad over, at Historien ikke havde efterladt noget Indtryk,
ingen foruroligende Minder, ingen Længsel efter en Gentagelse, ingen
Anger, ingen Bebrejdelser.

Men om Eftermiddagen kom Magelone igen og bankede paa Magisterens Dor,
der var lukket af.

Han aabnede den og bad hende for Guds Skyld gaa; thi Jensen kunde faa
noget at vide om det, og saa var hun fortabt.»Aa. det véd Jensen
allerede Besked med,« svarede Pigen og vilde trænge sig ind.

»Du kommer ikke ind! Min Kone sender Bud efter Politiet og vi bliver
ulykkelige«, — sagde Magisteren i sin Forlegenhed, og Ordet Politi
havde en forbavsende hurtig Virkning, thi Pigen forsvandt.

Om Aftenen sad Magisteren til Bords med sin Familje, og de havde ladet
Døre og Vinduer staa aabne for at nyde godt af Aftensolens sidste Lys.
Man spiste i Stilhed, som naar man er sammen med en Syg, og kun et
enkelt halvhøjt Ord faldt nu og da. Nedefra Haven hørtes Sang, Musik og
Skraalen fra Baronessens Selskab, nogle Mennesker, der var kommet i
Besøg tidlig om Morgenen og straks havde givet sig til at drikke lige
til Middag; derefter havde de sovet et Par Timer rundtomkring mellem
Buskene og havde saa igen taget fat paa den vilde Lystighed. Magisteren
havde fra sit Vindue sét de fremmede og forundret sig over deres
besynderlige Udseende. En Herre, tyk som et Hus, med rød Næse og
blodsprængte Øjne, og sammen med ham to Damer, der saa' ud som Skøger
eller som Fruentimmer, der laante paa Pant. Imidlertid hed det sig, at
det var en Vognmand med Kone og Svigerinde, gamle Venner afBaronessens
Forældre, der nu spekulerede paa at købe Ejendommen.Paany var
Magisterens Mistro mod Ægtheden af Baronessens Fødsel og Stand bleven
vakt; ialfald maatte en Baron, der havde saadanne Omgangsvenner som
disse Mennesker, være ludfattig, og det skulde jo Baronessens Fader
ikke have været.

I Løbet af Dagen var Magisteren bleven indbudt til at deltage i
Sviregildet, men havde undskyldt sig, da han saa', at alle Gæsterne,
Kvindfolkene og Børnene indbefattede, var berusede. Men fra det Øjeblik
havde han mærket en vis Ondskaabsfuldhed, ligesom noget fjendtligt i
Selskabets Optræden, skønt det ikke var kommet til noget Sammenstød, da
han forsigtig holdt sig bone.

Men medens han nu sad, som han troede vel forskanset i sin Familjes
Skød, i saapas Afstand fra de løsslupne Vilde og inden vel lukkede
Døre, saa' han pludselig Magelones pjuskede Hoved stikke ind gennem
Salsdøren. Hendes Øjne var endnu mere buede end sædvanlig, og hun lo
fjollet som et drukkent Menneske.

»Hvad søger Du?« spurgte han hurtig for at afværge en Skandale.

Pigen famlede sig langsmed Møblerne frem i Værelset, med en Blanding af
Usikkerhed og Frækhed i sit Væsen, der gjorde Fru Torner bange og
forfærdede Børnene.»Hvad søger Du?« gentog Magisteren med stærkere
Stemme.

Pigen var naaet hen til Bordet, hvor Fruen sad, indpakket i Puder; hun
støttede sig til Lænestolen, kastede et trodsigt udfordrende Blik paa
Fruen, idet hun grinte paa en uforskammet Maade, som om hun ret vilde
nyde sin Hævn over denne Kvinde, der engang havde tilføjet hende et
velfortjent Slag.

Fruen vendte sig bort, blegnede og faldt i Afmagt; men Magisteren havde
i samme Nu grebet Magelone i Armen, aabnet Døren og puffet hende ud i
Gangen, hvor hun dumpede om paa den Bendynge, som Hundene havde samlet
af Levningerne fra Dagens Kalas. Derpaa laasede han Døren af.

Han havde knapt faaet sin Hustru bragt til Bevidsthed og ført hende fra
Bordet, før det bankede paa Yderdøren. Børnene skreg af Angst,
ophidsede af alt dette underlige, som de ikke kunde forstaa, men da
Bankningen blev ved, gik Magisteren hen og spurgte gennem Døren, hvem
det var.

Taterens glatteste Stemme svarede straks med en Undskyldning for, at
han trængte sig paa, men han havde nogle Folk med, som gæme vilde se
paa Lejligheden, og det plejede man jo at have Lov til.Magisteren saa’
et skadefro, hævnlystent Blik lyse i Taterens Øje, da denne indførte
fire berusede Personer, som med frække Miner benyttede deres lovlige
Ret til at tilsmudse Lejerens Gulve og forstyrre et sygt Menneskes
Husfred.

Det sydede i Magisteren, da han saa' disse raa Banditter snuse omkring
og lade, som om de maalte Døre og Vinduer, mens de kun daar-Ligt kunde
holde deres Grin tilbage og med Møje fremtvang et og andet Ord, der
skulde gøre det troværdigt, at de virkelig kom i det Ærinde, som det
hed sig. Den betydningsløse Hændelse havde en Baggrund af Udfordring og
et Anstrøg af Overmod, og Magisteren maatte gaa med Børnene ud paa
Balkonen for ikke at lade sig narre til et Udbrud.

Dette var Krigserklæring, og mere endnu, det var Sejrsforkyndelsen med
fuld Musik; thi Tateren viste den slagne og indespærrede, at han meget
vel vidste, at han var bunden paa Haand og Fod, og nu satte han sin
smudsige Hæl paa Nakken af den overlistede. Denne vred sig under
Smerten, men svor indvendig den Ed at nedlægge sin Fjende, inden denne
helt fik gjort det af med ham, og nedlægge ham én Gang for alle: dræbe
ham, ikke blot saare ham — for ikke saa bagefter selv at blive
dræbt.Den Nat, som fulgte efter, tilbragte Magister Andreas i
Meditationer over en Maade, hvorpaa han uden Ansvar og Følger kunde
nedlægge dette Skadedyr, som hensigtsløst havde sin Lyst i det onde.

Til at gøre ham tryg, var der ikke længere Udsigt; thi han havde ingen
træt Stund efter Arbejde, hvor han kunde overraskes, og Forholdet
mellem dem var altfor spændt, til at der igen kunde sluttes om det saa
blot var et Skin af Fred. Men for at kunne optage Kampen med en Fjende
som denne, maatte man kunne hamle op med ham i Mangel paa Finfølelse,
maatte man have Evne til ikke at sky skændige Midler, ikke undse sig
ved at snuse i hans Hemmeligheder, lytte ved Døre, aflokke hans
Paarørende fortrolige Tilstaaelser og bagefter benytte dem. Men alt
dette mente Magisteren sig ikke i Stand til. Det var ham imod at begaa
en Handling, der var lav, at føle sin Selvfølelse krænket, sin Agtelse
for sin egen Person nedbrudt. Denne Strid kunde han da ikke føre uden
at gaa tilgrunde; flygte kunde han ikke, og opgive Striden vovede han
ikke; thi da vilde han straks være overvunden.

Han følte sig som Helleneren kæmpende med Barbaren, i hvilken Kamp
Barbaren maatte sejre, fordi han var den raaeste; han følte sigsom
Archimedes, der faldt for en Soldats Haand, skønt han let med sine
Beregninger kunde have konstrueret en Maskine til at sprænge Tusind
Soldater i Luften med.

Ved at foretage en Opsummering af Taterens Evner og ved at registrere
hans Sjæls Inventarium havde Magisteren udfundet to Punkter, som laa
blottede og hvor, under et Angreb, Sjæl kunde kæmpe direkte mod Sjæl,
Forstand mod Forstand, saaledes at der var Haab om Sejr for den
Forstand, der var stærkest. Tateren havde for det første den
Flalvvildes Frygt for det ukendte, hvilken Frygt han havde søgt
Beskyttelse imod i Troen paa ukendte Magters Tilværelse. Hvis man nu,
tænkte Magisteren, berøvede ham dette Værn, vilde hans Frygt kaldes til
Live, Troen paa Lykken fratages ham, og han vilde falde tilintetgjort
sammen. Denne Mands Tillid til Tilfældets Bevaagenhed maatte være
utrolig stor, thi uagtet hans Ruin ventede ham til Mikkelsdag, dyrkede
han ikke Jorden, bestilte ingenting, men laa bare med aaben Mund,
ventende paa stegte Duer. Om han troede paa de Kristnes Gud, vidste
Magisteren ikke, han havde dog aldrig sét ham gaa til Kirke; derimod
vidste han, at han satte Mælk ud til sine Snoge, som han viste religiøs
Ærefrygt.

toAltsaa skulde Snogene udryddes, Troen paa deres Beskyttelse dræbes og
Frygten for den ublide Skæbne slaa Manden med aandelig Lamhed.

Det andet Punkt var vanskeligere at naa ind til, men naaede han det,
var det en sikker Død. Ved at blande Blod med en adelig Slægt havde
denne Paria faaet ligesom en ny Tilførsel til sin egen Livskraft; den
Følelse at være besvogret med de højere Lag, havde givet ham store
Tanker om sig selv, og saalajnge han troede, at denne Kvinde virkelig
var den, hun gav sig ud for at være, kunde han bære Hovedet oprejst.
Men nu havde Magisteren en fast Overbevisning om, at der lier var en
Hemmelighed, som Tateren ikke kendte; han var fuldkommen sikker paa, at
Baronessen havde løjet for sin Kæreste, og at hun aldeles ikke var af
nogen fornem Æt. Til at undersøge dette fordredes kun Tid og
Skarpsindighed; thi det sande Forhold maatte kunne udfindes af
Kirkebøgerne. Men kunde saaledes Magisterens Mistanke blive bekræftet,
vilde Tateren føle sig bedragen, blive opbragt, forløbe sig, og hvem
véd, hvad der saa kunde komme for Dagen, naar to saadanne Personer
begyndte at røbe hinandens Hemmeligheder — rent bortsét fra det Tab,
Tateren aandeligt vilde lide, naar han saa', at han var bleven narret
af den eneste, han havdetroet paa, og den Siøvelse af Livsluen, som
vilde følge efter, naar det Haab, paa hvilket han havde grundet hele
sin Styrke og Lyst til Livet, var bristet.

Skønt det at komme Merkurium i Snogenes Mælk ikke var andet end at
udrydde skadelige Dyr, følte Magister Andreas sig dog ubehagelig tilpas
efter at have gjort det. Næsten som om han havde myrdet eller stjaalet,
skønt man ikke plejer at tale om at myrde f. Eks. Rotter.

Og da han nu bagefter stod i sit Vindue og ventede paa at se de
tilsigtede Virkninger, var han urolig. Han havde dog siddet tre Timer
ved sit Arbejde, før han endelig hørte et Spek-takkel henne fra
Drivhuset. Ivan havde først opdaget Ulykken og raabte Gevalt, saa at
Tateren, der sov en Rus ud mellem Buskene, kom til. Først gik det løs
over Gartneren, der bandte og svor, at han var uskyldig. Baronessen,
som kom løbende derned, var ude af sig selv og græd. Da der ingen ydre
Vold var at se paa Dyrene, der næsten var krøbne ud af deres Hud, og da
ingen tænkte paa, at Snogene, som let kunde slaas

lo*ibjæl med en Kæp, var forgiftede, saa begyndte de lettroende
Mennesker at gætte paa, at der var udbrudt en Slangepest, og saasnart
der var Tale om Pest, havde man jo at gøre med en Tilskikkelse af
Skæbnen eller de ukendte Magter.

Kadavrene blev imidlertid omhyggeligt samlede sammen, blev lagte i et
uldent Stykke og baarne op i Huset.

Gennem det aabenstaaende Vindue kunde Magisteren høre, hvordan man
gjorde Ild i Ovnen for med Varme at kalde de døde Legemer til Live.

Det var, som om Lynilden var slaaet ned i Gaarden. Folkene gik
opskræmte omkring, alt Arbejde standsede, Snedkerne kiggede ud gennem
Kælderruderne, og Hundene, som vilde holde Gilde paa Snogene, blev
under vældig Larm jagede ud og lukkede inde i Skure og Udhuse.

Man jamrede og parlamenterede dernede i Lejligheden, saa at
Middagsmaden ikke blev færdig og alt kom i Ulave.

»Nu er Ulykken over os!« — med disse Ord afsluttede Tateren sine triste
Betragtninger, hvorpaa han slog Hul paa et Brændevinsanker og satte sig
til at drikke og synge sørgelige Sange, indtil efterhaanden hele
Familjen sad og drak ved Vinduet.

At Slaget havde ramt godt, det mærkede Magister Andreas om Aftenen, da
han trafTateren, der var mild, høflig, ydmyg, og hvis Had syntes at
være blæst bort sammen med hans Tro paa Lykken. Men han talte ikke om
Snogene; thi han undsaa sig ved at vise sin Svaghed, og han vidste, at
Magisteren vilde le af hans Overtro.

Han udgød sig blot i svævende Beklagelser over sine uforskyldte Ulykker
og sin forestaaende Undergang.

Derpaa slog ban pludselig om, gav sig til at fortælle
Kærlighedshistorier og lavede paa staaende Fod en Komedie om en Herre,
der ikke kunde tilfredsstille sin Kæreste, hvorfor hun blev ham utro.

Magisteren lod, som om han ikke forstod Meningen, men fortsatte i samme
Spor og diskede op med en Historie om en Herre, som havde troet at faa
en Jomfru, men havde faaet Fnat istedet.

Tateren veg til Side for Hugget og begyndte at fortælle noget om, at
den Vognmand, der forleden havde besøgt dem, vilde købe Gaarden for
tresindstyve Tusind Daler.

'Ja*, tilføjede han med Foragt, *for en Hestepranger kan Gaarden jo
altid være fin nok.«

Magisteren lod Løgnen passere, men det lille Ord »Hestepranger* bed sig
fast i hans Erindring for siden at komme ham vel tilpas.Otte Dage efter
havde Magisteren i al Hemmelighed foretaget sine Undersøgelser i
Kirkens Bøger og faaet oplyst, at Baronesse Ivanoff var født af den
ganske uadelige Familje Ivarsson; at Faderen havde været simpel
Aagerkarl og Ejer af to Horehuse i København, samt at Moderen havde
været Skøge!

Det var næsten, som om det ikke var noget nyt, han havde faaet at vide,
da han af Præsten og Lagmanden fik Bekræftelse paa disse Ting. Det
maatte være saa, syntes han nu, til Trods for sin Tvivl om alt undtagen
det hellige Folk. En saadan Kærlighed til Smuds, til Løgn, til Overtro
kunde ikke findes i en Familje, hvor Slægt efter Slægt var opdraget i
Dannelse; et berømt Navn plejede at virke som en Spore til store
Handlinger eller til en vis Forædling i Tanker og Følelser, idetmindste
til en vis Omsorg for sin egen Person. Og inden en adelig Slægt
aandelig forfaldt, var den sædvanligvis først økonomisk undergravet,
hvilket jo her ikke havde været Tilfældet.

Medens Magister Andreas syslede med disse Undersøgelser, havde han i de
otte Dage, der gik med dertil, haft Lejlighed til at se, hvordan
Tateren havde mistet sin Selvtillid og sin urolige Virksomhedslyst. Han
laa for det meste mellem Kaninerne paa Retiradetaget og solede sig,
røgendeeller sovende. Hvorfor han netop havde valgt denne Plads, var
vanskeligt at forstaa; maaske var det hans sydlandske Blod, der blev
fristet af den stærke Hede fra Tagets Kobberplader, eller hans
Parianatur følte sig draget af Lugten her, der mindede om Forraadnelse,
Skarn og Affald. Og under hans tiltagende Sløvhed gik alt paa Gaarden
som det bedst kunde. Kyllingerne dode i Massevis afSult og Vanrøgt og
laa halv-raadne rundt om paa Marken. Hundene jagede Hønsene og
Ællingerne og stjal sig nu og da et Maaltid. Faarene blev syge af at
ligge i deres egen Urenlighed, som dyngede sig alenhøjt op paa Gulvet.
Ingen vandede dem eller forte dem ud.

Gartneren, Karlen og Snedkerne sad i Kirsebærtræerne og spiste,
plukkede en Kurv fuld, som skulde kores til Torvet, men blev staaendc,
til alle Bærrene var raadnede.

Og imens voksede Ukrudtet i Haven og kastede Frø, Smudset bredte sig i
Baggaarden, Fluerne formerede sig, og hele Huset viste Tegn til
Opløsning og Forfald. Saa under alt dette vaagnede Tateren engang
imellem op for at foretage sig en eller anden Ondskabsfuldhed, som
kunde fortrædige Lejerne; drev f. Eks. de vaade Hunde op og ned ad
Trapperne, naar der blev skuret; kastede Ben og Affald ud i Gangen,
slap Hønsene ind i Porten; lavede unødvendigtSpektakkel om Natten og
hidsede Hundene paa iMagisterens Mælkebonde og Brevbærer.

Alt dette forhærdede Magister Andreas’ Sind, saa at han nu med beraad
Mod gik til at løsne sit andet Skud i den bestemte Hensigt at bore
Fjenden i Sænk.

Og til at udføre den Plan havde han udsét Magelone, hvis ijendtlige
Sindelag det var lykkedes ham at formilde ved gode Ord, saameget
lettere som Pigen blev mishandlet baade af Broderen og den foregivne
Baronesse, til hvilken sidste hun nærede et voldsomt Had.

Da Magelone havde faaet de nødvendige Oplysninger, blev hun hjærtelig
glad, thi her var Lejlighed til en storartet Hævn baade over
Baronessen, som derved vilde blive ydmyget, og over Broderen, som
derved mistede sin forlorne Glans, som han havde benyttet til at
optræde overlegent overfor sine Sødskende.

Udbruddet skete en Fredag Aften, og Magisteren sad i sit Vindue og
hørte paa, hvordan Optrinet begyndte og slog ud i Flammer. Baronessen,
eller Jomfru Ivarsson, stod ved sit Vindue og pillede døde Grønsiskener
ud af Burene, da Jensen træder ind i Værelset.

Der er stille en Stund; saa siger Jomfruen: »Naa, Peder, skal Du til
Byen i Morgen og købe Mad?«Nej,« svarer Tateren, »det maa Du selv
gøre!«

Hvad skal jeg vel købe for, siden Du har faaet alle mine Penge?«

Har jeg faaet? Hvad har jeg faaet? Hvad har jeg faaet for at jeg har
slidt mig fordærvet for din Skyld uden Løn i Aar og Dag? Hvad har mine
Sødskende faaet, som har gaaet her som Karl og Pige uden Løn?«

Saa tog Jomfruen fat. Hun talte i en halv Time, skiftevis skrigende,
grædende, bandende.

Imens søgte Tateren at faa et Ord indført, men forgæves. Og saa sprang
han op, styrtede ud og smældede Døren i. Kom ind igen, brod ud i en
Strøm af Ord, blandt hvilke kun enkelte som »beskidte Mo r,«
»Horekvinde«, »Aagerkarl« kunde opfattes.

Derpaa rasede Jomfruen i en ny halv Time, uden at Magisteren kunde høre
andet end Dørens bum! bum! der paa Afstand lød ligesom Kanonskud, naar
Tateren sprang ud og ind som et galt Menneske.

Saa blev Magelone kaldt ind. Først fik hun Lussinger af Jomfruen og saa
af Tateren; hun gav sig dog ikke, men fyrede nu løs med en Salve, som
trængte gennem hele Huset og hørtes ud i Haven af Karlene, der stod og
lyttede bag Buskene.Og nu kom Historier frem fra ældre Tider, da
Taterens Moder og Fader havde boet og huseret paa Gaarden;
Beskyldninger for Hestetyverier, om opbrudte Skrin, som Jomfruen skulde
have dirket Laasen op paa; om Pengetransaktioner, om Underslæb, kort
sagt om Svinerier af alle mulige Slags.

Taterens Stemme hørtes nu ikke længer; det syntes, som om han var
forsvunden.

Optrinet sluttede med, at Magelone blev jaget ud af Huset, tituleret
offentligt Fruentimmer, beskyldt for at have haft Omgang med alle
Gaar-dens Mandfolk (med Undtagelse af Magisteren), hvorpaa Magelone
pakkede sit Tøj og gik.

Rævehulen var sprængt, og Skuddet havde haft den tilsigtede Virkning.

Tilfreds med sit Arbejde, som han fandt godt, gik Magisteren til Hvile
og sov roligt for første Gang i lang Tid, thi nu tænkte han, at Fjenden
var oprevet og havde saameget at gøre med sine indbyrdes Fejder, at den
vilde lade ham i Ro.Uden at vide det havde han foretaget sit store
Angreb paa et Tidspunkt, som var særdeles belejligt til at bringe
Ødelæggelse i Modstandernes Lejr. Dagen efter var det Lørdag: der
skulde da udbetales Løn til Folkene og købes Forraad til den følgende
Uge. Slaget havde saaledes truffet midt paa Issen, under hvilken en
allerede anstrængt og ophidset Hjærne laa brændende og uden Evne til at
modstaa flere forskelligartede Tryk fra forskellige Sider paa én Gang.
Og derfor løb Tateren ogsaa vild og vilde straks have været færdig,
hvis ikke Magter, som han dog ikke selv havde kunnet befale frem, var
kommet ham til Hjælp.

Da Magister Andreas Morgenen efter Optrinet kom ned i Gaarden, traf han
Gartneren, som saa meget oprort ud og syntes oplagt til at aabne sit
Hjærte. Og da Magisteren var oplagt til at høre, hvad Virkning hans
Kastevaaben havde gjort, og da han mente al Fare overstaaet, spurgte
han, om Gartneren havde hort Rabalderet den foregaaende Aften.

Jo, det havde han, og han vilde nu advare Magisteren for Baronessen og
Tateren; thi, efter at det var blevet opklaret, hvad Slags Folk man
boede hos, saa tog han ikke i Betænkning at fortælle, hvordan Tateren
og Baronessen en Gang under Magisterens Fraværelse var brudt ind
idennes Værelse og med falske Nøgler havde lukket hans Schatol op.

Magisteren blev rasende og vilde straks gaa til Lagmanden, men
Gartneren holdt ham tilbage og spurgte, om han havde hørt, at en Hest
om Natten var bleven stjaalet fra en af Naboerne.

Magisteren havde ikke hørt det og fik nu de nærmere Omstændigheder
berettede.

Da Magelone skulde gaa ned til Gæstgiver-gaarden for at tinge sig
Kørsel hjem til sine Forældre, havde Gartneren og Karlen lovet at følge
hende, da det var mørkt. De fulgtes saa ned ad den store Landevej og
var kommet op til Bondegaarden, hvor Hesten lige var bleven stjaalen
fra Marken, da de hørte forsigtige Skridt bag sig og i Grøften langs
Vejkanten blev Tateren va r, der listede sig frem, forklædt, med Hatten
ned over Øjnene og bærende i Haanden en sort Genstand, der paa Afstand
kunde ligne en Sko. De vendte straks Ryggen til og lod, som de ikke
mærkede ham. Men de hørte ham tølge efter lige til Gæstgivergaarden,
hvor han forsvandt for dem.

Gartneren, der havde ligget vaagen om Natten, havde imidlertid hørt,
hvordan Tateren ved Et-Tiden var kommet ud i Gaarden og givet Ordre om
to Rideheste til sig selv og Karlen,hvem han havde befalet at følge
med. Klokken blev dog tre, før Tateren indfandt sig; han var da sammen
med Karlen redet til Vidala, Forældrenes Hjem, medførende paa
Hesteryggen nogle Smaating, som Søsteren havde glemt. Karlen havde ved
Hjemkomsten faaet Befaling om at hemmeligholde Udflugten, sagtens i den
Hensigt, at han netop skulde omtale den, hvad han ogsaa havde gjort.

Da Magisteren havde høn denne Beretning, svarede han intet, udtalte sig
ikke om sin Opfattelse, men lod, som om ban gik op paa sit Kammer. Han
vendte dog om paa Halvvejen og styrede henimod den Bondegaard, hvorfra
Hesten var bleven stjaalet. Undervejs opsum-rnerede han ældre og nyere
Udtalelser af Tateren og mange forskellige Begivenheder, der alle
styrkede hans Tro paa, at ingen anden end Jensen var Tyven.

Han erindrede sig fra Begyndelsen af Sommeren, hvordan Jensen yndede at
dvæle ved Historier om Hestetyverier, hvordan han med særlig
Udforlighed havde fortalt om Tyveriet af den røde Hest netop fra den
samme Bonde; han mindedes de Kneb, som Tateren havde paastaaet
anvendtes til at gøre stjaalne Heste ukendelige, blandt andet at skære
dem i Panden, saa at de siden blev blissede ; han kom nu ihu, at manis«

for en Maaned siden en Morgenstund havde fundet den blakkede Hest med
et Snit i Panden, uden at nogen havde kunnet begribe, hvem der havde
gjort det eller Meningen med det; og til Syvende og Sidst mindedes han
som særlig talende Omstændighed Hesteprangerens Besøg hin bedrøvelige
Søndag.

Alt dette stemte og pegede hen paa ét og samme Punkt — alt med
Undtagelse af den blakkede Hests Snit i Panden, der ikke syntes at høre
med til Historien.

Hvorfor skulde han have skaaret den? Var den ogsaa stjaalen og skulde
nu gøres ukendelig for at kunne sælges? — Denne Hest havde den
Ejendommelighed, at den ikke kunde gaa, men altid maatte løbe i Galop,
hvilket Magisteren havde lagt Mærke til, da han en Gang var køn med
Tateren til Landskrona; og Tateren havde givet den mærkelige Forklaring
af Grunden til Hestens Unode, at den var bleven tilkørt af Malkepiger.
Nu syntes det Magisteren rimeligere, at denne Hastighed i Løbet
hidrørte fra en vis Frygt hos Kusken for, at Dyret ved et sagtere Løb
let kunde blive Genstand for en farlig Undersøgelse.

Dette fik nu være, hvad det være vilde; det kunde højst gøre Sagen en
Smule mere indviklet. Først og fremmest gjaldt det om at skaffe
Beviser.Og for at indsamle saudanne var det, at Magisteren styrede
Kursen ud niod Marken, hvor Hesten var bleven stjaalet.

Han fandt hurtigt paa Grøftekanten det Sted, hvor Hesten var bleven
ført over og hvorfra den var bleven trukket i modsat Retning af Bøgely.
Dette sidste lagde Magisteren dog ingen Vægt paa; thi det Kneb var for
tarveligt.

Saa fandt han ude paa Kløvermarken Hullet elter Pælen, ved hvilken
Dyret havde været tøjret; han kunde paapege den stjaalne Hests Spor
mellem de andre Hestespor, og han opdagede Aftryk af Tyvens Fodder i
den fugtige Jord. Det var en stor simpel Fod, meget bred over Bladet;
men mellem disse Spor fandtes nogle andre og dybere, regelmæssigt
aftrykkede, altfor regelmæssigt til at de kunde stamme fra Fødderne paa
en Mand, som trak en Hest; og hvad værre var, alle disse Spor var
lavede af en og samme Højresko — altsaa med bestemt Hensigt anbragte
som Vildspor og ved Hjælp af en medført Sko, hvis Mage sikkert ved en
Undersøgelse ikke vilde kunne findes i Tyvens Hjem. Og se dér, ovenpaa
en altfor svagt nedtrampct Kløvertue sad Skoen, efterladt som et
vildledende Corjtut tlelicti.

Det var ikke saa helt tosset endda og kunde maaske have narret en anden
end Magisteren,som lige havde faaet Underretningen om, at Tateren om
Aftenen havde listet om i Grøften med en mørk Genstand, som kunde se ud
til at være en Sko. Han tog derfor, og for ikke at narre andre, dette
corpus og kastede det langt bort, hvorpaa han lagde sig ned paa Marken
og tog en Afstøbning af det rigtige Spor med noget medbragt Svovl. Med
denne Afstøbning i Lommen gik han saa hjem.

Da han kom hjem, lod han, som om han havde tabt en Kniv og gik omkring
og søgte i Havens Gange, indtil han fandt det Fodspor, lian vilde, og
tog saa ogsaa en Afstøbning deraf. De to Former stemmede i ét og alt
sammen, endogsaa deri, at Begtraadene paa den venstre Side var slidte
løse og i Form af en Øgle havde trykket sig ind i Saalens Læder.

Det var altsaa Taterens Fod, som der var Aftryk af i Kløvenn arken,
hvor Hestetyveriet var begaaet — ergo . . . Hvilket? Var det givet, at
det var Tateren, som havde stjaalet Hesten? Nej! thi Tateren kunde
ogsaa — tidligere paa Morgenen end Magisteren — have været ude for at
bese Stedet, og fordi Magisterens Spor nu ogsaa fandtes paa
Kløvermarken, behøvede Magisteren ikke at have stjaalet Hesten.

Hvordan skulde han da komme ham til Livs? Det eneste Bevis, som
Politiet vildegodkende, var, at Hesten fandtes i Tyvens Eje — og dog,
selv det vilde være let at bortforklare, nemlig hvis Tyven paastod kun
at have opfanget en løsgaaende Hest. Og desuden vilde sikkert Hesten
ikke være at finde i Taterens Stald, muligvis derimod i Vognmandens fra
Helsingborg, og muligvis ikke engang dér.

Magister Andreas besluttede at vente to Dage, sove to Nætter paa
Historien og saa skride ind!

Den første Dag saa’ han intet til Tateren, der efter Sigende var
bortrejst. Først den anden Dags Morgen viste han sig, oppe paa Taget af
det lille Hus, vældigt larmende og smældende med sin Pisk, som om han
ret vilde føle sin Magt over Dyrene, der gik nede i Gaarden. Han saa
meget ophidset ud, halvfuld og udfordrende udslyngede han dunkle Ord
først mod Baronessens Vindue, saa mod Magisterens. Der faldt Ord om
Ræven, som gaar paa Hønsejagt, men bliver narret; om lærde Herrer, som
ikke kunde sé længer end til deres egen Næse; som bildte sig ind, at de
vidste alt, men ikke vidste saameget som bag paa hans Haand; om Horer
og Aagerkarle,som døbte sig selv til Grever og Baroner og ikke havde en
ren Trævl paa Kroppen, og om Smaafolk, som ogsaa engang kunde blive
store, hvis de vilde.

Saa tog han en Slurk af sin Flaske og begyndte af fuld Hals at synge:
»Jeg er Greve af Luxembur«, som Magisteren ikke i et Par Maaneder havde
hørt. Efter hvert Vers knaldede han med Pisken og dansede paa
Kobbertaget, som drønede og gyngede under Trykket.

Magisteren søgte at udfinde Meningen med denne overmodige Opførsel. I
Taterens Sang laa der Triumf og Sejrsbevidsthed, og hans frække
Udfordring tydede paa Vished om at have faaet et sikkert Overtag over
Fjenden.

Længere hen paa Dagen saa’s Tateren sidde alene nede i Lysthuset og
spille paa Lirekasse for alle otte Hunde, som han havde samlet omkring
sig; om Aftenen lavede han et stormende Optrin nede hos Jomfruen, skreg
hele Kvarter i Træk, smældede med Døren, knuste Glas og Porcellæn. Og
da Natten faldt paa, opførte han en gruelig Komedie oppe paa Loftet;
fyrede Skud af, dansede paa Jernstænger, slog Møbler itu, alt imens han
forsøgte at hidse Magisteren til at forløbe sig og indlade sig i Strid.

Da han tilsidst var bleven træt, gik han ud paa Engen, hvor han tændte
Ild paa Tørv og paa Ukrudt, som skulde brændes, lagde sig paaJil

den duggede Mark omgiven af Hundene og syntes at falde i Søvn.

Magister Andreas derimod kunde ikke faa Blund i sine Øjne, og jo
længere han laa og pinte sig i Kamp mod Søvnløsheden, des fastere blev
hans Beslutning at optræde direkte angribende mod den lumske Fjende, og
da Morgenen kom, klædte han sig paa og vandrede ud at opsøge Lagmanden
tor idetmindste at angive Husets Folk for at have benyttet falske
Nøgler.

Han havde lagt Vejen gennem Bøgeskoven og var kommen ind paa Granstien,
da Skadernes Skrigen henledte hans Opmærksomhed paa den Gran, der
gjorde Tjeneste som Skrivetavle. Han krøb ind i Krattet og opdagede
snart Træet, i hvis flaaede Bark en ny Figur var kommet til; hvad denne
Figur betød, var han nu altfor indviet til at kunne misforstaa. Alle de
tidligere Tegninger var udslettede, og istedet derfor var skaaret en
Ræv, som sad fast med Halsen i en Løkke, saa at Tungen hang ud af
Flaben.

Ræven skulde uden Tvivl være Magisteren selv, at dømme efter Taterens
Sejrsdanse og overmodige Skraalen.Og nu drev Nysgærrigheden efter at
faa Klarhed over, hvordan hans Sager stod, ham hurtigt henimod
Lagmandens Gaard, som lian forøvrig nærmede sig med en vis Uro for
Udfaldet, da alle Dommerne i de erobrede Provinser var Danskere, en
Imødekommenhed af Regeringen, for at ikke de Underkuede skulde leve i
stadig Frygt for vilkaarlig og uretfærdig Dom, og tillige fordi det var
af største Betydning, at Dommerne forstod tilbunds Befolkningens Sprog
og kunde følge og bedømme hvert Ords skiftende Nuance.

Han var naaet ud af Skoven og nærmede sig Kirkebyen, hvor Lagmanden
boede, da Tateren kom sprængende ud fra Bygaden paa sin blakkede
Skindmær, hilste med et sejersstolt Smil og overstænkede Magisteren med
Landevejssmuds, da han ikke naaede i rette Tid at springe til Side.

Magisteren blev mørk i Hu og onde Anelser knugede ham, da han stod med
Lagmandens Dørhammer i Haanden.

Endnu betænkeligere til Mode blev han, da Dommeren tog imod ham med et
forundret, mistænksomt Ansigt og førte ham ind i en sort-møbleret lav
Sal, hvor to store sorte Borde optog hele Gulvets Plads. Der var en
kvælende hed Luft derinde, og, som for at slippe noget af Varmen ud,
aabnede Dommeren Døren tilKammeret bagved, gik et Øjeblik derind og kom
saa tilbage.

Derpaa bad han Magisteren tage Plads, mønstrede ham fra Hoved til Fod,
som om han sammenlignede ham med de Beskrivelser, han havde faaet, og
de Forestillinger, han havde gjort sig om den besøgende. Han sagde dog
ingenting , men ventede roligt paa, at Magisteren skulde tale.

Tilsidst tog denne da Ordet, temmelig modvilligt, thi han var bange for
at rode sig ind i Modsigelser og sige for meget, og han havde kun
belavet sig paa at blive spurgt, i hvilket Tilfælde Svarene let vilde
have givet sig selv.

»Mit Ærinde«, begyndte han, »angaar min Vært, Bestyrer Jensen paa
Bøgely, hvis Opførsel imod mig ikke har været tilladelig.«

Her standsede han for at blive spurgt, men der kom intet Spørgsmaal,
kun et Nik, der opfordrede til at fortsætte.

»Det er nemlig kommet til min Kundskab , maatte lian da gaa videre, »at
Folkene, jeg boer hos, har lukket sig selv ind paa mit Værelse og med
falske Nøgler har aabnet mit Schatol ... saa stoppede han op.

Dommeren saa' uforandret ud, ligegyldig, som om det, han hørte, var
noget, han vidste god Besked med.»Og nu«, blev Magisteren nødt til at
slutte af, »har jeg til Hensigt at lægge Sag an mod dem for Indbrud.«

Dommeren ventede en Stund, saa spurgte

han:

»Hvad er der blevet stjaalet?«

»Der er ikke blevet stjaalet noget!« maatte Magisteren svare; thi han
kunde ikke slaa paa, at der kunde være stjaalet Hemmeligheder, da det
vilde være at angive sig selv for at have farlige Hemmeligheder.

»Er der Vidner paa det?« spurgte Dommeren.

»Gartneren paastaar at have hørt det fortælle af Bestyrer Jensens
Sødskende.«

»Bare Snak altsaa; thi Søskende kan ikke vidne. Ingenting stjaalet,
ingen Vidner, ingen opbrudte Laase! altsaa ikke nogetsomhelst at dømme
paa !<

Magisteren sad og kiggede efter sit Sagsanlæg, der paa én Gang var
bortblæst, saa der ikke var Spor tilbage af det. Men han vaagnede snart
til Besindelse, følte, at han stod i et ufordelagtigt Lys som En, der
udslynger en daarlig begrundet Anklage, og for ikke at gaa derfra som
en Stakkel, tog han den Beslutning at gaa dybere ind paa Sagen.

»Tror Hr. Lagmanden da, at denne Jensen er en fuldt paalidelig Person,
der staar hævet over enhver Mistanke?«1ÉZ

»Jensen har været mistænkt for adskilligt, men har altid klaret for
sig«, svarede Lagmanden med Vægt. »Saaledes var han sigtet fot
Hestetyveriet fra forleden Aften. Men Corpus delicti, en af Tyven tabt
Sko, viste sig aldeles ikke at kunne passe til hans Fod; endvidere
kunde han konstatere Alibi, da han beviselig havde været ude at ride
med Gaardskarlen paa den Tid, da Tyveriet blev begaaet, og det er
opklaret, at han var taget ned til sine Forældre om Natten. At han om
Aftenen har listet forklædt om i Grøften, havde ganske andre Grunde.

»Hvilke, hvis jeg tør spørge.«

Dommeren fikserede strængt prøvende Magisteren og svarede i fornærmet
Tone:

»Jo, han vilde se at komme til Klarhed over, hvorvidt en Person, som
stod hans Hjærte nær, var bleven forlokket ved falske Løfter. Det vilde
han.«

Der blev en forfærdelig Tavshed. Alt dansede forbi Magisterens Øjne, og
Vinduesruderne antog Form af et Næt, hvori han var bleven fanget. Ét
følte han klart: at han selv havde bundet Nærtet, at han havde opelsker
en Slangeyngel, som nu bed ham! Og lian følte sig magtesløs! Thi han
kunde dog ikke fortælle, at det var ham, som havde oplært Tyven i Alibi
og Corpus delicti og i Knebet med at tilstaa en Biomstændighed for at
fri sig i det væsentlige. OgHistorien med Pigen, der vel ikke ifølge
Loven var strafbar, var dog tilstrækkelig til at gøre ham inhabil som
Vidne, til at gøre ham selv mistænkelig, saa at ethvert Forsøg fra hans
Side paa at forklare de nærmere Omstændigheder bare vilde bringe ham
selv i Knibe, forværre hans Stilling, indvikle ham i Modsigelser.

Dommeren, som saa’, at Magisteren var kastet af Saddelen, benyttede
Lejligheden til at give ham en Røffel in optima forma.

»Jensen«, tilføjede han, »kender jeg som et halvtosset Menneske, men
med et godt Hjærte og et tilgivende Sind. Hvordan er han ikke gaaet i
Forbøn for sit bitreste Uven, Bommanden, som havde bestjaalet ham og
hvem Fængselet ventede. Nej, ham er der ingen Fare for; thi saalænge
Hævnfølelsen ikke tager Overhaand i et Menneskes Sind, saa at Fornuften
løber vild, saa længe er alt godt og vel!«

Magister Andreas blev hed om Ørene; thi han havde ikke i mange Herrens
Aar siddet saadan paa Skolebænk som nu. Og i sin sydende Harme glemte
han Former og Sædvane og begyndte uden videre at rette sine Spørgsmaal
til Dommeren.

>Og Paafuglen, Kalkunen og Andrikken; og Gødningvognen og de Sager, som
ved Nattetid bjev føn bon fra Loftet, og Hønserejsen tilDanmark —
maaske Lagmanden ogsaa er inde i alt dette?«

Skønt jeg ikke behøver at lade mig underkaste et saadant Forhør, saa
skal jeg dog svare. Hvad Paafuglen, Kalkunen og Andrikken angaar, saa
mistænkes stadig en vis Person, men der mangler Beviser! (Her fik
Magisteren et Blik, der bragte ham til at blegne!) Thi Tyven synes at
være en udstuderet Person, der har forstaaet at efterlade sig et falsk
corpus delicti, en Person, som er inde i, at Alibi er det vigtigste ved
Bevis-tørelsen, og som har læn — og endogsaa har villet lære andre — at
Tjenestefolk ikke kan føres som Vidner!«

Haarene rejste sig paa Magister Andreas' Hoved, og jo mere rasende han
blev, des mere fortumlet blev han ogsaa, og da han mærkede sin
Forvirring, blev han endnu mere tummelumsk, indtil han tilslut sad som
en overbevist Forbrvder med ond Samvittighed og Skræk for den endelige
Opdagelse,

Men Dommeren gik nu videre, næsten vis paa at være paa den rette Vej.

»Og hvad Rejsen til Danmark angaar, saa har Jensen ved Optegnelser i
sin Lommebog bevist, at han foretog den i det angivne Ærinde; jeg har
med mine egne Øjne læst, at der stod: »Fredagd. 2den August rejser jeg
til Danmark; medfører ti Daler; henter fem Daler i Landskrona og køber
femoghalvfjerdssindstyve Høns.«

Her løftede Magisteren sit Hoved, som om han vilde tale, men Vævet var
allerede saa filtret, at han mistede Lysten til at forsøge at bringe
Orden i det; han kunde ikke faa et Ord frem af de Indvendinger, han
vilde gøre. Han kunde ikke sige: Hr. Lagmand, netop den Omstændighed,
at Manden som et Fæ gaar hen og skriver i Præsens-Form »jeg rejser«,
mens alle fornuftige Mennesker plejer at skrive op bagefter: »igaar«,
eller »den og den Dato var jeg dér og dér« — netop den Omstændighed
synes mistænkelig; hellerikke vovede han at informere Lægmanden om det
mistænkelige i Opgivelserne om, at han medførte saameget, men skulde
hente saaineget til; og han havde mistet al Lyst til at indvende, at
der oprindelig skulde have været hundrede Høns, mens der i Bogen kun
stod femoghalvfjerds. Han var maalløs overfor saamegen Frækhed og hørte
tankeløst paa Lagmandens Bevis for Gødningvognens lovlige Anvendelse,
da Tateren havde søgt og faaet Landskrona Slagtehus’ Tilladelse til at
hente Svinemaver, mens han dog endnu for sine Øren hørte en Forklaring
om Helsingborgs Slagtehus, og for sine Øjne saa’ en Gødningbunke,som
ikke kunde være hentet fra nogetsomhelst Slagtehus.

horhoret var tilende og Magisteren rejste sig op for at gaa sin Vej som
en mistænkt Tyv, som en falsk Angiver, som en under Opsigt stillet
Person, da Dommeren gav ham et sidste Hug i Brystet:

Altsaa kan jeg ikke gøre noget ved Deres Sag om Schatollet, men husk
vel paa for en anden Gangs Skyld, at, hvis De gemmer paa farlige
Statshemmeligheder, at De saa holder dem lige saa godt skjulte som nu;
thi skønt jeg er dansklodt, er jeg bleven svensk Borger og som min
nuværende Konges og Herres tro Under-saat skyer jeg ingen Midler —
skaaner ingen Personer — for at vogte og vaage over Ukrænkeligheden af
den Regeringsform, som jeg har givet Troskabsed! *

Da Magisteren kom ud, følte han sig til Mode som om han var bleven
kagstrøgen. Bagbunden, med mistet Ære, uden Mulighed for at kunne rejse
sig; plettet uden Udsigt til at kunne vaske sig ren, tværtimod, jo mere
han vilde gnide paa Pletten, desmere silde den æde sig ind. Selvom han
skulde kunne samle Beviser, saa vovede han ikke længer at røre ved
Sagen af Frygt for at bringe sin Familje i Ulykke; og hvem kunde vide,
om han ikke ligefrem vilde blive anklagetog indstævnet af Tateren. Han
kunde jo blive anklaget som medskyldig i Tyverierne, da han havde lært
Tyven at stjæle; han kunde anklages for at have begaaet Voldtægt, for
at have forlokket en uskyldig Jomfru — for hvadsomhelst, da der jo let
kunde skaffes falske Vidner; og værst af alt og sikrest for
Majestætsforbrydelse; thi den Forbrydelse vilde hans Æresfølelse
forbyde ham at benægte, da han havde begaaet den.

Han var slaaet, og det af en Pjalt, en Døge-nicht, en Landevejsridder,
som kun havde det Fortrin at være hensynsløs i Valget af sine Midler.
Den forstandige, den kundskabsrige, den hæderlige var falden for den
Uvidende, som ikke engang havde kendt Forbrydelsens Filosofi, Tyveriets
Teknik, Rettergangsvæsenets Procedure. Han, den bestjaalne, den
forurettede, den pinte og plagede var bleven brændemærket, og Tyven,
Forføreren, Spionen, Aagerkarlen, som levede af sit Legeme som en
Skøge, og som vilde sælge sin Søster til Skøge, han var bleven den gode
Mand med det ædle tilgivende Hjærte, det bløde Sind, den over Søsterens
tabte Uskyld sørgende Broder!

Han gik med sænket Hoved henad Landevejen og tog saa fast om sin Stok,
at Neglene blev hvide, og der var kun én eneste Tanke i ham. Han var
bleven beskyldt for at ville hævnesig! Hævne sig over hvad? En Tyv
havde gjort Indbrud hos ham, havde brudt sin Kontrakt, havde haanet og
plaget ham, og han angiver Tyven! Det kaldtes dog ellers Selvforsvar,
og \ar det desuden ikke en Borgerpligt at angive Tyve? — Nu vilde han
selv hævne sig, eftersom Loven ikke gjorde det, skønt Lovene ellers er
indstiltede for at gøre Selvtægt overflødig. Han vilde vende tilbage
til Urtidens Selvtægt overfor Urtidens Mennesketype. Tilintetgøre et
Skadedyr, udrydde et menneskeligt Uhyre, hindre en Bandit i at fuldføre
sine Ugæminger, det var en lovlig Handling, som han kunde forsvare for
sig selv og sin Samvittighed. Men han vilde gaa til Værket med hele sin
Videns Overlegenhed, og han vilde dræbe Barbaren ikke med Krudt og Bly,
men med saadanne Midler, der ikke paa-drog ham selv nogen Straf, og som
intet Spor efterlod sig. Han følte, at han havde været paa den rette
Vej, da han havde plukket Taterens Sjæl istykker, og var ikke
Omstændighederne kommet denne til Hjælp, vilde han nu have været
færdig. Men hans Ende nærmede sig; thi Virksomhedslysten og Haabet var
bone, alt, hvad der kunde holde ham oppe over Forbrydelsen, var taget
bon under ham, og Nøden var nær. Denne raa Sjæl, som syntes saa stærkt
bygget, var kun løst sammentømret af daarligt Materialeog efter de
Knæk, den allerede havde faaet, vilde den styrte sammen ved endnu et
Par stærke Rystelser. Hvilke, det paatog Magisteren sig at udgrunde
under en Nats Grublen i Enerum.

Magisteren var naaet hen til Leddet uden at løfte Hovedet, da han blev
raabt an af Tateren, som stod lænet mod Gelænderet i en overmodig
Positur, og da Magisteren køligt besvarede hans Hilsen, nikkede han
fortrolig medlidende uden at løfte paa Hatten og gik den Indtrædende
imøde med sit ondeste Smil. Med en Nær-gaaenhed, som han ellers ikke
plejede at vise, lagde han sin Arm i Magisterens, fulgte ham op gennem
Alléen og begyndte at tale om Pengesager, gik lige løs paa Sagen og
spurgte, om Magisteren vilde forstrække ham med et Laan paa femhundrede
Daler Sølvmynt.

Magister Andreas, som ikke ejede en Skilling udover sin Lønning, ansaa
det alligevel for urimeligt at spilde den kostbare Tid med unyttige
Udflugter og lovede med Fornøjelse om tre Dage at staa til Tjeneste med
den Ubetydelighed, hvorpaa han gjorde et Forsøg paa at smutte bortug op
til sig. Men Tateren slap ikke sit Tag j Armen, men tvang Magisteren
ned paa en Bænk ved et Bord, der var sat frem paa Græsplænen foran
Huset, den Plet, hvor man bedst kunde sés ude fra Landevejen.

»Sid nu ned og drik et Glas med os!« indbod Tateren ham i en Tone, der
ikke tillod Modsigelse.

»Tak kære Jensen,« sagde Magisteren, »men leg kan ikke drikke om
Formiddagen.«

»Det nytter ikke at sige nej, for nu skal Magisteren have et Glas!
Ellers kunde jeg let tro, at De var fornem. Og det er De jo ikke?«
indvendte Tateren i godt anslaaet spøgende Tone.

Jomfru Ivarsson og Ivan kom i det samme til med Glas og Krus og slog
sig uden at sporge om Forlov ned ved Bordet paa en Maade, der ikke
viste Spor af den Agtelse, Magisteren før havde nydt.

Det var altsaa Meningen at udsætte ham for en ny Tortur, maaske
fremvise ham for de Forbispaserende paa Landevejen, eller maaske
Meningen bare var at hidse ham op til at forløbe sig.

Tateren skænkede i af den raadne Æblevin, drak først selv og smaskede
med Læberne.

»Det er min ægte Burgunder, maa De vide!«Hi

»Ja, den er god!« svarede Magisteren rent mekanisk, mens han tvang sin
Vrede tilbage ved at grunde over sin Plan.

Jomfruen og Ivan lo uden den bitterste Forstillelse.

Derpaa skænkede Tateren Brændevin i Glassene.

»Det kommer ikke over mine Læber!« sagde Magisteren bestemt.

»Ikke? Aajo! Naar jeg beder! Naar jeg beder saa pænt og ikke nøder,
tvinger eller truer! Bevares, det falder mig ikke ind at true, for det
skal man aldrig gøre, især naar der er Vidner tilstede .... som er
inhabile. Nej, jeg truer saamæn ikke, ikke det ringeste! — Naa, bare en
lille Draabe!«

Magisteren stillede sin Stok fra sig for ikke at blive Morder; men drak
ikke.

Tateren tømte sit Glas og blev straks ør i Hovedet.

»Nu skal jeg give et Numer!« skreg han og rømmede sig.

Og saa satte han i med sin gamle Livvise: »Jeg er Greve af Luxembur!«

Det var, som om denne ubetydelige, fejge, svage Person havde slugt alt
det Mod, al den Kraft, som den anden stærkere og betydeligere havde
tabt, og da Tateren følte, at han havdeMagisteren under sine Fødder,
forekom det ham, som om han selv var bleven en Alen højere. Men han
havde dog samtidig en dunkel Fornemmelse af det usikre i sin Stilling
og en Fomdfølelse af, at den Slagne kunde rejse sig og slaa Voldsmanden
til Jorden; thi han maatte hvert Øjeblik føle Fødderne paa den Slagnes
Nakke for ikke at miste Troen paa, at han stod over ham, og jo mere han
trampede, des fastere blev Magisterens Beslutning. Det var, som om
hvert Tryk af denne Flæl pressede Tanker frem, nye, dybe, modige og
rigtige, og de samlede sig alle om ét og det samme, og de voksede i
Styrke. Hvert Ord, hver Bevægelse af Tateren blev en Traad, som
spandtes ind i det Reb, hvori han skulde hænges, og Magisterens
Sikkerhed og Ro voksede for hvert Minut,

Den Bcrusedes Skraal havde lokket Magisterens Børn ud paa Balkonen, og
med Forundring saa' de ned paa Faderen, som sad og drak med Husets Folk
midt paa Formiddagen.

»Nej, se dog de smaa Guds Engle!« sagde Tateren med virkelig Beundring.

Det var karakteristisk for denne Vilde, at han ikke havde nogen
Forstaaelse af Barnets eller Kvindens personlige Værd, men istedetfor
digtede han dem til højere, næsten himmelske Væsener,

12ligesom lian gjorde med Snogene. Børnene, disse smaa Vilde og
Forbrydere i Miniature, hvis Elskværdighed bestaar i ikke at skjule
deres Fejl og hvis i Øjne faldende tilsyneladende Dyder kun beror paa
deres fordelagtige Stilling ikke at skulle kæmpe for Livets Ophold, var
for ham bievne som et Billede af det Højeste, af Englene, maaske ogsaa
fordi de ikke kunde skade ham og fordi de viste ham samme Tillid og
Aaben-hed, som de viste alle andre.

»Aa, lad Børnene komme ned!« foreslog han i en Trang til at vise sin
Ømhed eller for at føle, hvor nær han var kommen disse Børn af en mere
begunstiget Race, som han altid havde sét op til med overtroisk Agtelse
og taget Hatten dybt af for.

»De maa ikke komme ned!« svarede Magisteren.

»For hvem maa de ikke det?« spurgte Tateren truende.

»For mig,« svarede Magister Andreas skarpt. Men saa angrede han den
udfordrende Form, han havde givet sit Afslag, og slog det hurtigt hen i
Spøg, hvilket aldrig forfejlede sin Virkning paa Tateren, der derved
paa en mild Maade blev mindet om, at den anden kendte hans Indre og
hans Tanker.»Hr det ikke nok, at Faderen er et Svinebæst? Er det
nødvendigt, at Børnene ogsaa skal være det?« sagde han.

Denne Gang skød han imidlertid udenom; thi Tateren følte sig ved
Magisterens Selvbekendelse klassificeret som Kreatur, og det paamindede
ham for meget om hans virkelige Værd.

»Kom her ned Smaabørn!« raabte han op til Balkonen, efter at have vendt
Ryggen til Magisteren.

Jomfruen, som hele Tiden havde siddet tavs, øjensynlig ydmyget og
trykket af de sidste Dages Begivenheder, aabnede nu Munden og med et
Udbrud af Smerte og oprigtig Angst greb hun fat i Taterens Trøjeærme og
sagde:

»Nej, Jensen, lad Børnene være! Børn er hellige Væsener ligesom
Dyrene!«

Til Trods for den mindre rigtige Sammenligning forstod Magisteren
straks det ægte i dette den gamle Jomfrus Udbrud af Moderfølelse, og
han takkede hende med et Blik, som hun dog ikke modtog, thi hun
tilskrev Magisteren Skylden for sin Detronisering og dermed følgende
Mishandling. Tateren, som ved den uventede Hindring havde faaet en
Afleder for sin Grusomhedstrang, vendte sig nu fnysende mod Jomfruen og
skulde netop give hende en Overhaling, da

12*et uventet Syn viste sig paa Landevejen og tog hele Opmærksomheden
fangen.

Et Ligtog drog forbi. Seks Mand bar Kisten, og bagefter fulgte en
sortklædt Kvinde og en

klædte Kvinde bar langt hvidt Slør, ellers var alt sort.

»Det er Bommanden!« sagde Jomfruen.

Ved Synet af sin Fjendes Ligbaare (de var straks efter Forsoningen igen
bievne Fjender) maatte et Sejrskrig have trængt sig frem fra Taterens
skjulteste Hjærtedyb, som om han havde sét et farligt Vidne blive
gravet ned i Jorden, og i hans overstrømmende Glæde veg hans medfødte
Frygt for Døden, og idet han vendte Ansigtet ud mod Vejen, opslog han
en drønende Latter og klappede i Hænderne. Hos Magisteren, som saa’, at
dette Udbrud kun skjulte en hemmelig Frygt, fødtes straks en Tanke, der
fik legemlig Form, da han saa’ den sørgeklædte Kvinde standse, løfte
Hænderne mod Himlen, som om hun nedbad dens Beskyttelse eller Hævn,
mens samtidig Jomfruen skjulte sit Ansigt i Hænderne af Skam og Angst
over Taterens raa Opførsel.

Magister Andreas rejste sig nemlig op fra Bænken, tog sin Hat af og
blev staaendé i en ærbødig Stilling, indtil Ligtoget var passeret
forbi.

lille Dreng. Kisten var hvidmalet og smykket med en grøn Krans af
Grankviste; den sørge-Tateren blev opbragt over denne Tilrettevisning
og spurgte i en forbitret Tone:

Hvad skal den Komedie betyde?«

»Det er ingen Komedie!« svarede Magisteren med Salvelse. »Jeg plejer
altid at bede for de Dode, thi — tilføjede han med Eftertryk — ingen
véd, hvad der kommer efter Døden, og den, som har undgaaet sin Straf i
dette Liv, kan vente sig den i det næste.»

Tateren, som virkelig frygtede et Liv efter dette, vilde endnu ikke
give efter for sin Frygt, og i et sidste Forsøg paa at døve Angsten
skreg han efter Ligtoget:

Rejs til Helvede, Bommand! Rejs til Helvede!«

»Tag Dem i Vare, Jensen,« sagde Magisteren, ule Døde gaar igen, hvis
deres Ro forstyrres!«

Og rolig som den vordende Sejrherre, der har angrebet sin Fjendes
svageste Punkt, lykkelig som Tænkeren, der efter en lang Anstrængelse
er naaet til Klarhed, rejste han sig, paatog sig sin strængeste
Kathedermine og gentog med profetisk Røst sin Forudsigelse, som han
selv-agtede at bringe til Opfyldelse:

»De Døde gaar igen!«

Da han med hurtige Skridt gik ind gennem Porten, hørte han efter et
Øjebliks Tavshed, som viste, at Ordene havde virket, en høj Latter
bagsig, efterfulgt af en Paamindelse om Pengelaanet, der nu lød paa
tusind Daler. Magisteren vendte sig paa Trappen og nikkede bejaende.

Ved nærmere Overvejelse var Magister Andreas kommen til den Erkendelse,
at de Midler, som han tidligere havde anvendt for at tilintetgøre denne
raa Sjæl, havde været altfor fine, og Grunden til, at han havde
forregnet sig, var den, at han havde vurderet Pariaens Maal af
Følsomhed overfor moralsk Skam altfor højt. Han havde spillet paa en
Stræng af Æresfølelse, som ikke fandtes eller som var for slap til at
kunne briste selv ved haarde Anslag. Her, indsaa han nu, maatte der
gribes ind med voldsommere og simplere Midler, gamle kendte Midler, som
Kirken og navnlig Papisterne til alle Tider havde for-staaet at anvende
for at gøre Sindene myge, Angsten for det tilkommende Liv. Her var Ji
rdbunden hos den overtroiske Tater godt forberedt, og, takket være
Tilfældigheden med Ligtoget og de derpaa følgende Scener, havde hele
Planen til Proceduren givet sig selv.i «3

Magister Andreas havde i sine Gemmer et Instrument, nylig opfundet af
Jesuiterfaderen Athanasius Kircherus til ukendte, men maaske ikke saa
lidet jesuitiske Formaal, og kaldet Tryllelygten eller Latirnu magica.
Ved Hjælp af denne kunde man efter Behag fremkalde Lysbilleder paa
Vægge, paa Røg eller paa hvilken-somhelst anden Baggrund af nogenlunde
fast Konsistens. Dette Apparat havde han mange Gange tænkt at anvende
til at more Taterens Selskab med, men af en vis Ulyst til at forære
noget til En, som stjal og aldrig sagde Tak, havde han dog undladt det.
Nu skulde han benytte det til et Formaal, til hvis Opnaaelse han, efter
tire Maaneders Lidelser, fandt det fuldstændig berettiget at anvende
hvilkesomhelst Midler, blot disse Midler beskyttede hans egen Person
mod Undergang; thi han var nu ganske paa det rene med, at hans Person
var af højere Værd baade for hans Familje og for Samfundet end dette
Skadedyr, paa hvem intet Menneskes Vel beroede, men af hvis Udryddelse
Manges Redning var afhængig.

Mens Magister Andreas nu sad og malede Figurer paa sine Glas følte han
dog af og til den Modbydelighed, som følger med en uhæderlig
Beskæftigelse. Han følte sig til Mode omtrent, som om han var Bøddel,
Rakker, Kagstryger, Natmand.Og at spille med smudsige Kort, at
spekulere i Overtro, samtidig med at han var Filosof og Naturforsker og
havde til Opgave at kæmpe mod Uvidenheden, det kunde ikke andet end
saare hans linere Følelser. Men skulde han da gaa under, fordi han
havde linere Følelser? Skulde han nu gaa hen og sætte sig i femten
Hundrede Dalers Gæld (saa stor var Summen efterhaanden bleven), som han
aldrig kunde betale —- altsaa tilmed miste sin Ære og bringe sin
Familje til Tiggerstaven? Nej, han vilde ikke gaa under; hans Lyst til
at leve og hans Tro paa hans højere Ret til at leve satte sig op imod
dette forestaaende Slaveri hos en Barbar, der i Lediggang og
Drukkenskab vilde fortære, hvad han arbejdede sammen, og han maatte
være Rakkeren, der trak Huden over Hovedet paa den anden; han maatte i
et givet Øjeblik slaa en Streg over Aarhundredcrs Opdragelse og sine
tillærte Begreber om Ære og Samvittighed; han maatte ofre sin
Sjælefred, opgive en Del af den Selvagtelse, uden hvilken Livet vilde
blive ham ulideligt. Og saa maatte han gaa og bære paa en Hemmelighed;
Tanken om, at han havde myrdet, vilde maaske følge ham, som Frygten for
det tilkommende fulgte den anden. Vardet en Svaghed hos ham, der stod i
Begreb med at dræbe — denne Angst for at slaa til, en Svaghedi h.ms
Sjæls Konstitution, ligesom Dødsangsten var en Mangel hos den anden? Og
havde disse Mangler samme Oprindelse? Nej, det vilde han ikke erkende;
thi naar han sammenlignede sig med Tateren, kunde han ikke andet end
indrømme, at hans Sjæls Grundelementer var for-maalstjenligere for den
Samfundstilstand, hvori han levede, end Pariaens. Thi denne, hvad enten
han nu kom fra Ægypten eller det yderste Østen eller kun var et
Bundfald af det sydlige Hvropas halvvilde Folk, havde bibeholdt alle de
Grund-instinkter, som er fjendtlige mod enhver Samfundsorden, og fordi
han og hans Lige ikke kunde arbejde, ikke slaa sig til Ro og grundlægge
Stat ogFamilje, derfor vandrede de evigt omkring og strejfede rundt paa
Rov og Tyveri; derfor blev de ifølge Folkeretten paa Forhaand
behandlede som overbeviste Tyve og stod under særlige Love med det ene
Ben udenfor Loven. Og af denne uregelbundne Levevis, uden Tanke for den
Dag imorgen og uden Grundlæggelse af Ejendom eller Nation, var Taterens
Frvgt for det kommende født. Der var intet sikkert kommende for den,
som levede kun for Dagen, og derfra stammede hans Usikkerhed. hans
Frvgt tor Menneskene, som han intet kunde vente sig af, da han ikke
havde noget at give igen, og hans Frygt for Døden, som han intet havde
lærtom, intet vilde vide om og intet vovede at høre om.

Hvor havde nu Magisterens Angst for at knuse en Fjende sine Rødder? I
Følelsen af et Menneskelivs Værd, i Læresætninger om Tilgivelse af
Fjender, besejrede eller ikke, dumme gamle Læresætninger, som den onde
altid havde benyttet sig af til at dræbe den tilgivende Sejrherre, i
Historier om Barmhjærtighedens Velsignelser — med Udeladelse af
Fortællingen om den frosne Slanges Opførsel mod den varme Barm — i alle
smukke Lærdomme om eget Værd, Agtelse for sig selv og Hævnen, der
tilhører Gud alene! Han havde nu ganske vist kastet endel af disse
dumme gamle Læresætninger overbord, men i denne Stund, da han skulde
bringe til Anvendelse sine nyerhvervede Begreber om det relative
Menneskeværd, standsede hans Haand paa Halvvejen til Fjendens Hjærte,
ligesom hans forskende Aand gennem alle Tvivlens Irgange var standset
foran Dogmet. Folket er helligt og Herskerne vanhellige.

Han maatte altsaa forgaa, fordi han var den civiliserede, det til
højere Samfundsliv udvoksede Menneske, lian maatte se samme Skæbne
ramme ham, som havde ramt Fortidens civiliserede Folkeslag, der var
faldne for Barbarerne, fordi de ikke kunde myrde som Barbaren, ikke
stjæle somBarbaren, ikke bedrage som Barbaren. Dette var da Frugterne
af Oplysning, af Sædelighed, af Retsbevidsthed, at den oplyste,
sædelige og kundskabsrige med Nødvendighed maatte falde i
Selvforsvarets Øjeblik, fordi han ikke besad den fornødne Raahed!

Denne Filosoferen havde bragt Magister Andreas langt bort fra Tanken om
det forestaaende, og han maatte nu paany gentage for sig alle de
Forhaanelser, alle de Raaheder, al den Skændighed, han havde været
Genstand for, og samlende alt i et eneste Punkt, hvor hans ældste og
stærkeste Instinkter sad indgravede, fik han en u tn aadelig Kraft ved
aner og atter at sige til sig selv: Det er en Tyran, som gør sine Med-

mennesker til Slaver! Dræb ham!

Ved dene ene Ord Tyran, som han ved en dybere Filosoferen ikke ret
kunde deducere, thi han indsaa nok, at Tyran og Hersker, Tyran og
Magthaver, Tyran og overlegen Ktaft meget vel kunde falde sammen —•
ligemeget, ved dene ene Ord kunde han fremmane Naturens vældige Had mod
Undertrykkelse, fremlokke urgamle Slaveinstinkter, kalde til Live hos
sig den Vildes Lidelser, iføre sig Barbarens Maade at tænke og handle
paa. Derved gik han ligesom ud af sin egen Personlighed, stillede sig
under det lavere staaende Væsen, som allerede havde Foden over
ham,hadede ham med den Undergivnes Had, indbildte sig, at den anden var
Herren og at han var Folkets Barn, som Aar ud og Aar ind skulde slide
og slæbe for Dagdriveren, give ham sit Blod og sin Hja»me, som hans
Forfædre havde gjort det, og nu rejste han sig, vild og ude af sig
selv, og greb sin Knippel for at gaa ned og dræbe Fjenden, knuse hans
Hoved og kaste Kadaveret for Hundene.

Men han vendte om igen, lod Knippelen falde og satte sig ved Bordet.

Nej, ikke paa den Maade kunde det ske, ikke i aaben Kamp kunde det
gøres; det var jo netop Ulykken! Han havde jo været med i Krigen, havde
fyret løs paa Fjenden og aldrig følt Ubehag derved; han havde ogsaa paa
Kathederet forsvaret sig med Knippelen og splintret Arme og Laar uden
at føle anden Smerte end den, de Slag, han selv fik, havde tilføjet
ham. Det var Kamp det, men dette var Mord . . . . nuvel, men Tyranner
myrdes, fordi de ikke indlader sig i Kamp! Og nu maatte Tyrannen dø!Det
gjaldt da om at fremmane Skræk og Rædsel hos den allerede opskræmmede
Tater. Og til det Øjemed var Magisteren klar over, at han maatte lade
Bommandens Skygge og den Dødes Hustru gaa igen. Men om dette var
tilstrækkeligt, blev et andet Spørgsmaal, som i Tide maatte besvares.
Han maatte være beredt paa alt og jage Kniven ind overalt, hvor der
frembød sig en Blottelse hos Tateren, for at flaa ham i Stumper og
Stykker.

Han erindrede nu i den ophidsede Tilstand, hvori han befandt sig, at
Tateren havde fortalt om en Drøm, der ofte vendte tilbage i hans Søvn :
hvordan han forvandledes først til en Snog, derpaa til en Mus og saa
til en Hund; og hvordan han altid vaagnede i stor Angst. Magisteren
troede ikke paa Drømme, men han tilskrev dem en vis endnu ikke opklaret
Betydning, ikke som Spaadomme om Fremtiden, men som Erindringer, maaske
fra Præeksistenser i Forfædrene. Hvorfor vendte nu denne Drøm stadig
tilbage hos Tateren og fyldte ham med Skræk?

Var det Erindringer fra længst henfarne Tider, da hans Fædre troede paa
Metempsykose eller Sjælevandring efter Doden i Dyrelegemer ligesom
Ægypterne, og hvorfor gøs han særlig for den Drøm? Maaske fordi
Grundelementet, som satte Livet i Bevægelse, havde en saa
afgjortlovbestemt Drift til at udvikle sig i højere Former til højere
Liv, at denne Forestilling om en Tilbagevenden til lavere Former indjog
dette Menneske, der higede efter at komme op, den største Rædsel.
Magisteren kom i Hu, at de værste af de Drømme, som regelmæssigt vendte
tilbage hos ham, handlede om, at han var Barn igen og sad i Skolen.
Denne Forestilling om en Tilbagegang i Tid og Alder virkede saa
lammende paa ham, at han hele Dagen efter en saadan Drøm havde mistet
al Selvtillid og stadig havde en Følelse af, at hans Børn var ligesaa
gamle som han og at han var bleven mindre.

Paa disse noget svævende Forudsætninger, følte han, maatte han kunne
bygge et Resultat, om han end ikke vidste hvilket. Overfor saa
flakkende en Hjærne kunde man ikke gaa mathe-matisk regelret frem. Det
ene var han klar over, at en Fremstilling, som kunde overgaa Drømmen i
haandgribelig Virkelighed, vilde virke endnu mere betagende, knugende,
kvælende end denne, navnlig da Indtrykket yderligere vilde forstærkes
ved den Angst, han i Forvejen havde fremkaldt ved Ligsynerne.

Nok sagt, han malede sine Billeder, grovt og bredt for, at de let
skulde förstaas at Tateren, og lavede sin Lygte istand. For at
Billederne kunde virke, uden at Lygten saas,maatte Lysstraalen falde
bagfra Tilskueren; men han maatte tillige være betænkt paa det
Tilfælde, at Ofret vendte sig om for at undersøge, hvorfra Synerne kom;
og for ikke at behøve at slukke Lampen eller skygge for den, satte han
tre Rør sammen i Fonn af en Triangel, fyldte dem med Fosfor og anbragte
dem omkring Lygtens Lysrør, saa at det hele kunde komme til at ligne
det altskuende Øje over Alteret i Kirken, og Tateren kunde vælge, om
han vilde forstaa det som Guds eget Øje, der blindede, eller Øjet, der
var skaaret i Træets Bark ude i Skoven.

Alt var parat; der manglede kun det belejlige Øjeblik til at operere.
Én Dag var gaaet, og den anden var snart til Ende.

Tateren var begyndt at dutte sit Offer, havde laant en Del af hans
Bøger, Tobak og Drikkevarer, og havde hele Dagen ligget drikkende og
røgende paa Retiradetaget, hvorfra han kunde holde Udkig med
Magisterens Vinduer.

Næste Morgen havde Tateren Penge at betale, og derfor havde han med
stor Nysgærrighedventet paa Postbudet, sont skulde bringe de lovede
Penge til Magisteren.

Da Folkene forrige Uge ikke havde faaet deres Løn, var de alle gaaet,
og der kunde hvert Øjeblik ventes Udpantning. Der hvilede derfor en
uhyggelig Stilhed over den folketomme Gaard, hvor de sultne Hunde, som
nu næppe kunde røre sig, lurede paa en Rotte, en Spurv, en Skarnbasse
for at stille deres Hunger.

Kreaturerne var slagtede og opspiste og kun Hestene var tilbage; de
stod ludende mod de afpillede Frugttræer ude i Haven, som om de ventede
paa at falde om til den evige Hvile. Hønsene gik under Kirsebærtræerne
og pillede Kærner op, som Skaderne havde spyttet ud.

Alt mindede om det synkende Skib, det ramlende Hus, men paa den store
Mødding stod endnu Paafuglen og bredte ud sin prangende Hale, lidt
slidt og glansløs vel efter en Sommer uden Føde, men dog fin og smuk,
det eneste midt i Smudset, som Øjet med Behag kunde dvæle ved.

------— Magisteren havde indbudt Tateren

til Aftensmad for at undgaa at blive indbudt af ham, hvilket var endnu
en Lidelse til alle de andre; thi han maatte saa plage sig med raadden
Mad og gruelige Drikkevarer i snavset Anretning. Men han havde ogsaa en
anden Hensigt meddenne sidste Sammenkomst; han ansaa det nemlig for
nødvendigt at tage Ofret under forberedende Behandling i et rundeligt
Antal Timer for at gøre ham modtagelig for den Procedure, der skulde
følge efter.

Iført sit Embedsskrud og med Kaarde ved Lænd — han sagde, at han havde
været paa Besøg hos Præsten — begav han sig ned til Lysthuset, hvor
Tateren ventede ham. Den usædvanlige og højtidelige Dragt undlod ikke
at gøre den beregnede Virkning, og Tateren løftede af gammel Vane sin
Hat, glemte eller vovede ikke at sige Du, men gjorde ydmyge Krumspring
og paatog sig sit belevneste Væsen. Bordet var dækket med en blændende
hvid Drejlsdug, Tallerkener og Fade var skinnende rene, og der var
baade Kniv og Gaffel, hvilket satte Tateren i stor Forlegenhed.

Retterne var faa, men vel tillavede, og en gammel Syrakuservin lyste
gyldengul i en tarvelig, indvendig forgyldt Sølvkande.

Alt var lagt an paa en imponerende Virkning, og Magisterens alvorlige,
afmaalte, men høflige Optræden slog straks Tateren, som hurtigt følte,
at han var nødt til at gebærde sig net.

Magisteren skar for og serverede for sin Gæst, som uophørligt bad ham
ikke gøre sigUlejlighed for hans Skyld, skønt Vættens stive Væsen
tilstrækkelig viste, at det kun var af Skyldighed mod sig selv, sin
Person og sin Rang, at han iagttog Selskabslivets Sædvaner.

Da de var færdige med at spise og der var skænket i Glassene, tog
Magisteren Ordet. Han begyndte med at berøre saadanne Emner, som kunde
fange Taterens Opmærksomhed uden at lokke ham til at tale. Han
aabenbarede nogle af Dyre- og Plantelivets Hemmeligheder og udbredte
sig særlig om Dyreverdenens Undere, hvortil Tateren med Andagt lyttede.
Men hver-gang han vilde stikke sine Meninger frem, tav Magisteren med
en ufordulgt Utaalmodighed, tilkendegivende, at han ventede, til
Vrøvlet var forbi, for saa at fortsætte uden at besvare eller tage
Hensyn til Afbrydelserne. Efterhaanden blev Tateren da ogsaa træt og
sad som en tavs Tilhører.

Nu havde Magisteren ham og hans Opmærksomhed fangen, og han gik nu over
til andre Emner, kom hurtigt ind paa det, han vilde, paa Theologien og
Livets og Dødens Gaader, fremsættende filosofiske Forklaringer af den
dybsindigste Art, saa at Tateren, der ikke længer havde noget at
indvende, maatte anstrænge sig til det yderste for at være opmærksom,
detvanskeligste for en Vild og et Barn. Han blev bleg af Træthed og
Øjnene blev smaa.

Alt imens han talte, opmuntrede Magisteren uafladeligt Tateren til at
drikke, ikke for at faa ham drukken, thi det var aldeles ikke hans
Mening, men for ved den ildnende Vin at opflamme hans Fantasi til
Virksomhedslyst.

Tateren saa' ud, som om han skulde falde i Afmagt, rejste sig af og til
for at slippe fri for at se ind i disse to brændende Øjne, der bedøvede
ham, der stak i hans Hjærne og holdt ham som i en Skruestik. Men
Magisteren greb ham straks fat igen, og naar Tateren vilde til at sige
noget, saa tabte han i samme Nu Lysten; thi hver Gang saa' Magisteren
aandsfraværende til Siden eller bøjede Hovedet ned. Dette blev saaledes
ved i tre Timer, indtil Tateren tilsidst med Magt vilde rive sig løs,
og, afbrydende Samtalen, bad om Lov til at synge.

Magisteren sagde, at det vilde være ham en Fornøjelse, men under Sangen
afsvalede han Sangerens Lyst til at fonsætte ved det livløse,
fraværende i sit Ansigtsudtryk, saa at Visen afbrødes ved det andet
Vers.

Nu var Mørket faldet paa, og Lygterne var bievne tændte. Det var en
skyfuld Aften og en svag Vind susede gennem Dammens Siv.

3*Taterens Hjæme glødede af Anstrængelse og Vin, af Masser af
Fantasier, som vilde frem, men ikke mægtede det. Han havde modtaget saa
mange Tankefrøkorn, der sprængte hans Hjærnes Bark ligesom
Mistelparasiten Modertræets; der var indkastet saameget Gjærstof, der
eksploderede Minut paa Minut. Han havde faaet foredraget hele Theo- og
Kosmogonien, alle de højeste Spørgsmaal havde suset forbi ham og havde
i Forbifarten vakt hans Nyfigenhed, hans Lyst til at gøre tusinde
Spørgsmaal, havde vendt op og ned paa hans gamle Forestillinger, havde
omstyrtet hele hans Lager af færdige Meninger om Liv og Død, Tilværelse
og Forudtilværelse, men havde fremfor alt bragt Uorden og Forvirring i
dette fattige Hoved, som ganske vist producerede, men producerede goldt
Korn af Mangel af videnskabeligt Materiale.

Da Magisteren efter fem Timers Forløb ansaa ham for tilstrækkelig blød,
hans Hjærne for tilstrækkelig forberedt til at følge hver Befaling af
Besværgeren, gav han endelig slip paa ham og lod ham paa egen Haand
eksplodere. Men med sin stærkere Aand og Vilje førte han hans Tankers
Gang, og nu, da Natten var falden paa, da Mørket laa tæt og Vinden
hemmelighedsfuldt susede, gav han sig til at fortælle
Spøgelsehistorier. Fortalte om hvide Fruer, om Gengangere, omDødninge,
indtil Tateren sad ganske rystet, ventende paa det Øjeblik, da han
kunde faa Lov at fortælle om de Syner, han havde haft.

Han fik Lov at tale, og Magisteren hidsede hans Indbildningskraft op
ved med den mest spændte Opmærksomhed at følge ham, fikserende Ofret,
ydende ham den modtageligste Resonnans-bund, lokkende ved opmuntrende
Ord til at fortsætte, narrende ham ud paa Opdigtelsens farlige Omraade
ved at lade, som om han troede paa det altsammen, overdrivende sin
Lettroenhed, hyklende den største Deltagelse.

Tateren gav nu hele sin overfyldte Fantasi Luft og .hidsede sig til den
Grad op, at han af og til kiggede ind mellem Buskene, bange for at se
noget, og for at berolige sig kastede han er Blik til Magisterens
Kaarde.

Magister Andreas svarede med at fortælle de grufuldeste Historier, han
kunde mindes, og da Tateren tilslut befandt sig paa det højeste Stadium
af Ekstase, rejste Magisteren sig, bad om Undskyldning for, at han selv
hævede Selskabet, og sagde Godnat.

»Jeg tror ligefrem, jeg bliver mørkeræd!-forsøgte Tateren at spøge.

»Ja, jeg vilde helst sove ude inat!» svarede Magisteren, uden egenlig
at vide, hvad han mente dermed.»Ude?«

»Ja, for dér spøger det idetmindste ikke, naar man tænder Ild.«

Hvorfor han sagde dette om Ild, kunde han bagefter ikke forklare for
sig selv, men der maatte have foresvævet ham en eller anden Erindring
om Negre, som sove ved Baal for at skræmme vilde Dyr bort.

Da han havde lokket Tateren bort fra Lysthuset, kaldte han paa Pigen,
bad hende tænde Lys oppe i Taarnværelset, men gik selv ubemærket
tilbage til Lysthuset og tog frem af en Kurv sin Tryllelygte.

Derpaa tændte han en Pibe Tobak, uden egenlig at vide, hvad der nu
vilde indtræffe, eller hvordan han skulde operere. Selv var han
dødtræt, og den næste Dags Udbetaling stod for ham som Enden paa hans
Liv, hans For-haabninger.

Imens tog Pigen, der var kommet tilbage, af Bordet, bar Tallerkener og
Fade op, og, da hun var færdig, spurgte hun, om Magisteren selv vilde
slukke.

Derved kom han til at huske paa, at han sad i Lys, medens han behøvede
Mørke.

Han svarede derfor Ja, og da Pigen var gaaet, slukkede han.Den sagte
Vind bar op over Markerne, slæbende med sig en tset fugtig Taage, som
blev staaende mod Skoven, fortættedes ved Modstanden — og — Magisteren
styrtede op; thi han saa’, at det lyste i Taagen henne ad Engen ti!, og
han forstod, at Tateren havde tændt et Tørve-baal an. Med Lygte og
Ildtøj listede han op til et tomt Vognskur, hvorfra han havde fuld
Udsigt over Engen, uden selv at kunne sés.

Derude saa’ han Tateren ligge ved sin ulmende Ild, der gav mere Røg end
Lue. Han var indsvøbt i et Uldtæppe, som havde været hvidt, men nu i
Halvmørket kun kunde skimtes som noget lyst, og han laa med Ryggen mod
Vognskuret. Paa den anden Side af Ilden stod Røgtaagen tæt mod
Skovkanten og dannede en Væg, som Magisteren ikke kunde ønske sig
bedre.

Han tændte Lygten og — i næste Øjeblik saa's en sortklædt
Kvindeskikkelse med hvidt Slør midt inde i Tørverøgen.

Tateren syntes endnu ikke at mærke noget, men da Figuren ved det næste
Lufttræk bevægede sig, sprang han op og stirrede ind i Ilden.

For ikke at give ham Tid til nøjere at undersøge Billedet, lod
Magisteren Figuren skiftevis forsvinde ud af Rogen og komme igen; ogalt
eftersom han skød sit Glas ud og ind i Lygten, bevægede Tateren sig,
springende op, faldende ned. Det var, som om Magisteren havde ham paa
en Snor og satte ham i Bevægelse med et Tryk af sin Finger.

Da han nu havde faaet Taterens Opmærksomhed fangen, kastede han
Bommandens Kæmpeskikkelse ud paa Taagevæggen.

Det var et grufuldt'Syn at se dette Kæmpebillede af en Dødning i
Ligklæde og med løftet Haand ligesom komme ud fra Skoven og nærme sig,
høj som et Bøgetræ, — det gjorde selv paa Magisteren et forfærdeligt
Indtryk. Ved at skrue paa Linsen lod han Billedet komme nærmere og
nærmere, og nu hørte han Tateren sagte tude, en uafbrudt ensformig
Tuden som af en Afsindig, og han saa’ ham trække Tæppet op over
Hovedet, rejse sig, danse som en Bjørn, falde ned i Græsset og rejse
sig igen, indtil han blev staaende som fastnaglet i Stivkrampe, stadig
stille tudende.

Nu forsvandt Bommanden, og Dramaets første Akt var tilende. Men Tateren
blev staaende som en Støtte og bevægede ikke en Muskel, da der af
Tørverøgen krøb frem en Snog, ganske levende, med de gule Øren og den
spidse kløvede Tunge.Billedet stod saa skarpt og saa korrekt i Fanerne,
at Tateren ikke kunde undgaa at se det.

Og lian saa' det. Og alt som det bevægede sig i naturlige Bugtninger
efter Røgens bølgende Uro, begyndte Oirets Stivkrampe at opløse sig, og
hans Legeme bevægede sig, først i Takt med Slangens Bevægelser, men
tilsidst begyndte han at vride Skuldrene og Ryggen som et Menneske, der
svømmer Skruesvømning eller bugter sig frem i Vandet.

Da Magisteren mente, at han havde faaet nok, og frygtede, at Trætheden
skulde vække ham, skød han et nyt Glas ind i Lygten og lod Snogens
Forvandling til en Mus foregaa paa Røgens mest iøjnefaldende Plet.

Tateren segnede stille om paa Marken, trak Benene ind under sig, og med
en pibende Lyd stak han Næsen ned i alle de Mulvarpehuller, han kunde
naa, dog ikke uden nu og da at kigge op efter Billedet inde i Røgen,
der syntes at holde ham fangen sont i et usynligt Baand.

Nu var Taterens Hjærae sat i den rette Bevægelse, og den Vej, den
videre skulde gaa, var i Forvejen saa tydeligt angivet, at Ofret,
allerede inden det næste Billede var kommet frem, havde rejst sig paa
fire høje Ben, stadig dog beholdendedet hvide Tæppe omkring sig, og da
Hundens Skikkelse dukkede frem i Røgen, var han straks parat til at
sætte i med en forfærdelig Gøen, som om han kun havde ventet paa dette.

Nu hørtes en forfærdelig Larm paa Husets Bagtrappe, og otte Gange
smældede Bagdøren op og i, mens de otte forsultne Hunde styrtede ud for
at falde over den paatrængende fremmede Hund.

I samme Øjeblik forudsaa Magisteren, hvad Enden vilde blive, og for at
fremskynde den, rettede han Lygten nedad, saa at Hundebilledet faldt
lige paa det hvide Tæppe.

Kobbelet kunde ikke tage fejl, og i Raseri laa alle otte i én tudende
Bunke ovenpaa deres ihjælbidte Herre.

Paria var død og Aria havde sejret; sejret ved Hjælp af sin Viden og
sin aandelige Overlegenhed over den lavere Race. Men det kunde let være
skét, at han selv var bleven paa Pladsen, hvis han ikke havde haft
Styrke til at begaa Forbrydelsen.Nu da Fjenden laa slagen, kunde han se
forsonende paa ham; og da han sad i Universitetets Bogsal og læste den
vise Manus Love*), forstod han det Had, han havde været Genstand for,
hele denne Kæde af Skændigheder fra et Menneske, han kun havde gjort
godt imod, og hvem han havde rakt Haanden, da den overmodige slog ham
til Jorden og lo ad ham; han forstod nu denne Kærlighed til Smuds og
Forbrydelse, denne Tilbøjelighed for al Forraadnelse og Sympathi for
urene Dyr.

Saaledes skrev den vise Manu i den Hensigt gennem Fornedrelse at skabe
en Race af Fornedrede, der skulde ligge nederst som varmende og nærende
Gødning, for at Arias Adelsstamme kunde skyde op og sætte Blomst hvert
hundrede Aar ligesom Aloen:

Tschandala, Frugten af Ægteskabsbrud, Blodskam og Forbrydelser, maa kun
æde Hvidløg og Løg med Forraadnelsens Smag, og ingen maa bringe ham
Korn og Frugter, eller Vand og Ild.

Tschandala maa ikke hente Vand af Floder, Kilder eller Brønde, men blot
af Sumpe og de Pøle, der opstaa i Kreaturernes Spor.

•) Manus Lovbog, den bekendteste af de klassiske indiske Lovsamlinger.
I Manus Lovbog, i ode Bog, Vers 51 og flg. lindes Bestemmelserne om,
hvorledes Tschandala, den laveste indiske Kaste, skulde
behandles.Tschandala maa ilike vaske sig, da Vandet blot maa forundes
ham til at slukke sin Tørst.

Tschandala maa aldrig sætte Bo; maa kun klæde sig i Klæder efter Lig,
kun bruge skaarede Kar til Mad, gammelt Jærn til Pynt og til
Gudstjeneste kun onde Aander.

Saaledes skrev den vise Manu.

